
KAS IR KAIP KOVOJO Už LIETUVOS PALIUOSAVIMĄ. 


Nelabai senai da Lietuva buvo po caro valdžia. šiandien ji 
jau nepriklausoma respublika. 

Kaip gi tai įvyko, kad iš pavergto krašto ji virto savistovia 
valstybe? Kas ją paliuosavo, kas už ją kovojo? | 

Jeigu paklausite apie tai kokio dvasiško tevelio, tai jis jums 
pasakys, jog Lietuvai laisvę iškovojo kunigai. Jeigu kreipsitės į 
tautininką, tai jis jums užreikš, kad Lietuvą paliuosavo ne kuni- 
gai, bet tautininkai. Socialistas tuo tarpu pasakys, kad tik vieni 
socialistai teisingai už Lieuvos laisvę yra kovoję, o kunigai ir tau- 
tininkai tiktai trukdę tą kovą. | 

Tai kuriems gi jų dabar tiketi? Kurie jų sako teisybę? 

Istorija žodžiais nesiremia. Ji žiuri faktų. Taigi ir mes ge- 
riausia padarysime, jeigu nei kunigų, nei tautininkų, nei socialis- 
tų žodžiams netikėsime, o pažiurėsime faktų. O faktai sako 
štai ką: * 

Pakol Rusijoj buvo caro valdžia ir Lietuvoje viešpatavo žan- 
daro kumsčia, tol nei vienas kunigėlis apie Lietuvos paliuosavimą 
nekalbėjo. Netik nekalbėjo apie Lietuvos: paliuosavimą, bet darė 
viską, ką tik galėjo, kad sustiprinus caro jungą ant Lietuvos 
liaudies. | | 3 


VILNIAUS SEIMAS NUTARĖ GRIAUTI CARO VALDžIĄ. 


Kad Lietuvos kunigai rėmė caro valdžią, tai jie geriausia 
parodė pirmos revoliucijos metu, kuomet 1905 metais Rusijos 
žmonės sukilo prieš caro valdžią. Gruodžio mėnesį tų pačių me- 
tų Vilniuje buvo sušauktas Lietuvos gyventojų Seimas, kad nu- 
tarus, kokią poziciją Lietuva turi užimti toje kovoje tarp rusų 
liaudies ir caro valdžios. Į Vilniaus Seima tuomet susirinko apie 
2,000 Žmonių atstovų. Ir Seimas nutarė kartu su Rusijos žmonė- 
mis griauti caro valdžią. Jis nutarė nemokėti jai mokesčių, ne- 

duoti savo žmonių jos kariumenei, naikinti jos monopolius, o rei- 
kalui priėjus — streikuoti visiems darbo žmonėms. Žodis-žodin, 
Vilniaus Seimo nutarimai skamba taip: 


"I. Dabartinis padėjimas Rusijoje ir Lietuvoje. 


"Pripažindami, jog dabartinė caro vyriausybė yra pikčiausiu 
musų priešu; jog dabar prieš tą vyriausybę pasikėlė visi rusu val- 
stijos kraštai; jog geresnį gyvenimą galima įgyti tik laimėjus 
kovą su senaja tvarka, susirinkime dalyvavusieji lietuviai nuta- 
rė: 

"Šviestis, rištis ir stoti kovon drauge su sukilusia visų Rusi- 
jos tautų liaudimi. 


"II. Lietuvos autonomija. 


"Kadangi Lietuvos gyventojų reikalai pilnai gali buti užga- 
nėdinti tiktai prie tikros musų krašto autonomijos (savivaldos) 
ir kadangi norima, idant ir kitos Lietuvoje gyvenančios tautos 
galėtų pilna laisve naudotis, Lietuvių suvažiavimas nusprendė: 

"Reikalauti Lietuvai autonomijos su Seimu Vilniuje, išrinktu 
visuotinu, lygiu, tiesiu ir slaptu balsavimu, neskiriant lyties, tau- 
tos ir tikėjimo. | 

"Toji autonomiškoji Lietuva turi buti sudėta iš dabartinės 
etnografiškosios Lietuvos, kaipo branduolio, ir tų pakraščių, ku- 
rie delei ekonomiškų, kulturiškų, tautiškų arba kitų priežasčių 
traukia prie to branduolio, ir kurių gyventojai priklausyti prie jo 
panorės. 

"Kadangi susirinkę Vilniuje ant lietuvių suvažiavimo Suval- 
kų gubernijos lietuviai vienbalsiai pripažino reikalingu drauge su 
kitų gubernijų lietuviais kovoti už autonomišką Lietuvą, tai suva- 
"žiavimas nutarė, kad Suvalkų gubernijos lietuviai turi buti pri- 
skirti prie autonomiškosios Lietuvos. 

"Santikiai su kaimyniškomis Rusijos šalimis turi buti pa- 
remti ant federacijos pamatų. 


*III. Kokiu budu iškovoti autonomiją. 


"Kad įgyti autonomiją, pirmučiausiai reikalinga yra galuti- 
nai sugriauti dabartinę prispaudimo tvarką. Tam tikslui reikia 
vienyti visas Lietuvos politiškujų partijų ir pavienių ypatų pajie- 
gas. Susivienijus namieje, pridera mums jungtis su visomis Ru- 
sijos tautomis, kurios padeda griauti tą tvarką, o kol kas reikia: 
nemokėti jokių mokesčių, uždarinėti monopolius, neleisti vaikų į 

rusiškas pradedamąsias mokyklas, net į Kauno, Vilniaus, Gardino 
gubernijose valsčius, teismus ir visas kitas dabartinės valdžios 
įstaigas, neleisti savo brolių į kariumenę, reikalui prisiėjus strei- 
kuoti visiems darbo žmonėms miestuose ir sodžiuose. 


"VI. Valsčiai, mokyklos ir bažnyčios. 


"Visuose Lietuvos valsčiuose turi buti vartojama prigimta 
žmonių kalba, visus reikalus vedant. 

"Kadangi dabartinė mokykla yra tik ištautinimo ir ištvirki- 
nimo įrankiu, tai reikia visas mokyklas paversti grynai tautiško- 
mis, kur mokslas butų išguldomas prigimta kalba ir kad patįs to 
krašto žmonės rinktų sau mokytojus. 

"Kadangi Vilniaus vykupystėje lietuvių bažnyčiose yra var- 
tojama pamaldose lenkiška kalba su politišku tikslu, tai lietuvių 
susirinkimas nutarė vienbalsiai išreikšti Vilniaus vyskupystėje 
gyvenantiems ir kovojantiems lietuviams geriausį linkėjimą pa- 
sisekimo kovoje su lenkomanų kunigija už teises lietuviškos kal- 
bos Lietuvos bažnyčiose ir papeikti šiandieninės bažnyčios tvarką 
Vilniaus Vyskupystėje.“ 

Taigi Vilniaus Seimas, reikšdamas Lietuvos žmonių valią, 
nutarė naikinti caro valdžią Lietuvoje visais prieinamais budais. 
Ir Lietuvoje prasidėjo revoliucija. | 

Tečiaus revoliucijoj dalyvavo tik socialistai. Tiktai jie pildė 
Vilniaus Seimo nutarimus, tik jie naikino caro monopolius, tik jie 
griovė valdžią ir ragino žmones ją griauti. 

O ką gi tuomet darė kunigėliai? K3 veikė Lietuvos prabaš- 
čiai ir vyskupai, kaip Lietuvos socialistai ėjo mirti už laisvę? 
Nejaugi jie nepadėjo Lietuvos žmonėms versti nuo savo pečių 
caro valdžios jungą? 

Ne; nepadėjo. Kunigai netik nepadėjo Lietuvos žmonėms 
kovoti su caro valdžia, bet dar subruzdo tą kraujuotą valdžią gin- 
ti. Jų lyderis pralotas Antanavičius, kuris tuomet buvo Seinų 
vyskupijos valdytojas, išleido aplinkraštį, šlykščiausiu budu nie- 
kindamas revoliucionierius, kurie norėjo Lietuvą paliuosuoti nuo 
caro priespaudos. Jis išvadino juos tame aplinkraštyje "pragaro 
pasiuntiniais,? "melo mokintojais,? *bepročiais,? "piktybių išra- 
dėjais,' "Kristaus mokslo priešininkais," ir liepė katalikams juos 
"*bausti'' ir išdavinėti *į vyriausybės rankas,? nes, girdi, *tylėda- 
mi ir nieko neveikdami... užsitrauksime ant savęs bažnyčios bau- 
smę... ir užtai negausite per išpažintį Išrišimo už nusidėjimą."* O 
apie caro valdžią pralotas Antanavičius šitam aplinkraštyje pasa- 

kė, kad ta valdžia esanti paties Dievo pastatyta, todel priešintis 
jai nevalia, nes “kas priešinasi vyriausybei, tas priešinasi Dievo 
įstatymui." 


PRALOTO ANTANAVIčIAUS APLINKRAšTIS APIE CARĄ. 

Tas juodašimtiškas jo aplinkraštis buvo išsiuntinėtas po vi- 
sas bažnyčias Seinų vyskupijoj ir skelbiamas iš sakyklų vietoj 
"Dievo žodžio/' Kai kurie kunigai skaitė jį savo parapijonims 
net po tris kartus. Negana to, jį perspauzdino leidžiamas tuomet 
"Lietuvos kunigų "Šaltinis, o Amerikoje — kunigo Miluko 
"žvaigždė!" Pralotas Antanavičius tenai sako, kad tie žmonės, 
kurie kovoja prieš caro valdžią, tai —- 

"Pragaro pasiuntiniai. Jų mokslą skaitote įvairiose knygu- 
tėse ir atsišaukimuose. Anot Evangielijos, jie čia atėję tiktai 
*vogt, užmušt ir pražudyt...' Jie pripildyti visokios nedorybės, 
paleistuvavimo, godulio, piktadarybės, pilni pavydo, žmogžudy- 
bės, barnio, vyliaus, nelabumo; jie apkalbėjai, apšmeižėjai, Die- 
vo neapkenčiami, padegėjai, puikųs, pasiputę, piktybių išradėjai, 
nepaklusnųs tėvams, bepročiai, nenumaldomi, negailestingi... 


"Šitie melo mokintojai ir visokios tvarkos naikintojai sako 
jums, jog vyriausybė visai esanti nereikalinga. Po vyriausybės 
vardu čionai reikia išmanyti netiktai viešpataujantį Ciecorių, bet 
ir visus tuos, kurie padeda jam valdyti ir pildyti visuomenėje 
tvarką. Tuo tarpu tautų apaštalas aiškiai kalba: *Visokia dušia 
tebuna pasidavusi augštesnėms vyriausybėms, nes nėra vyresny- 
bės, kaip tiktai nuo Dievo, o kurios yra, Dievo yra pastatytos. To- 
del kas priešinasi vyriausybei, priešinasi Dievo įstatymui... 

"Paminėtieji melagingi mokintojai kalbina jus nemokėt mo- 
kesčių ir neleisti savo sunų į kariumenę... Apsimetę nekaltais 
avinėliais, šitie sėjikai pramanymų, priešingų Bažnyčios mokslui, 
įšneka jums, kad prilaikymui tarp žmonių blaivybės buk reikia 
išnaikinti valstybės įsteigtosios degtinės sankrovos (mMonopoliai) 
arba pašaliečių alaus sankrovos, nes josios, anot jų, yra proga į 
nuodėmę, veda į girtuokliavimą... Neklausykite tokių mokintojų, 
jie meluoja jums, apgaudinėja jus ir veda jus į kuno ir dūšios 
prapultį.., 

"šitie neva žmonių užtarytojai, o ištikrųjų visuomenės tvar- 
kos ardytojai, kalbina darbininkus paliauti dirbus dvaruose arba 
pas ukininkus, kad darbdaviai butų priversti padidinti jums už- 
mokestį.  Neklausykite kurstytojų... Jųs turite teisingai ir sąži- 

ningai dirbti tą darbą, kurį esate apsišmę. Jums nevalia pavydėti 
turtingiems... Klausykite... ponų pagal kūną su baime ir drebėji- 
mu jusų širdies tikrybėje, kaip Kristaus. 


"Jeigu Kristaus mokslo priešininkai ir melo platintojai, apie 
kuriuos čia kalbame, ateitų ir pas jus imtų įkalbinėti jums tai, 
kas nesutinka su bažnyčios mokslu arba dalintų jums knygutes, 
priešingas tikėjimui ir valstybei, netikškite jiems, neklausykite 
jų, neduokite jiems išeiti nuo jusų nenubaustiems... Išduokite juos 
į vyriausybės rankas, nes tylėdami ir nieko neveikdami, tapsite 
dalininkais jų paklaidų ir prasižengimų. Be to, pritardami šitiem 
melo mokintojams ir tiesos iškreipėjams, užsitrauksite ant savęs 
Bažnyčios bausmę, vadinamąją ekskomuniką arba atskyrimą iš 
tikinčiujų viSuomcnės ir už tai negausite per išpažintį išrišimo 


už nusidėjimą... 

Tai šitaip Seinų vyskupas gynė caro valdžią, kuomet Lietu- 
vos Žmonės darė didžiausių pastangų, kad ją nuvertus. Ir ne jis 
vienas ją gynė. Gynė visi kunigai. Visi jie padėjo žandarams 
slopinti laisvės judėjimą Lietuvoje. Kunigas Alšauskas buvo net 
"Kauno oberpolicmeisteriu" pramintas — taip jis ščyrai darbavo- 
si policijai! 

Ir, kunigams padedant, caro valdžia paėmė viršų. Revoliu- 
cija tapo paskandinta kraujuose. Po visą Rusiją ir Lietuvą pra- 
dėjo siausti baisi reakcija. Baudžiamieji buriai kazokų ir dragu- 
nų pradėjo skraidyt po visą šalį ir platinti didžiausį terorą. Į ką 
tik kunigas pirštu parodė, tam gana buvo gyventi. Kratos, areš- 
tai, žudymai ir deginimas triobų — tai buvo kasdieniniai atsiti- 
kimai. 

Ir šitokios reakcijos metu, kuomet caro budeliai trempč ir 
„naikino Lietuvos kraštą, kuomet visa šalis papludo kraujais ir 
ašaromis — šitokios Golgotos dienomis kunigas Laukaitis ir ku- 
nigų pataikunas M. Yčas buvo išrinkti ir pasiųsti Lietuvos atsto- 
vais į Valstybės Dumą, kad užtartų už savo žmones, kad pakeltų 
protestą prieš jų žudymą. 

Ar užtarė? Ar užprotestavo? 


Ne; netik neužtarė ir neužprotestavo, bet kunigas Laukaitis 
dar pasigyrė, kad jie, kunigai, padėję caro žandarams smaugti 
Lietuvos žmones. Vienam Dumos posėdy, akyvaizdoje kelių šim- 
tų atstovų, jis pasakė: *Mes, kunigai, uoliai padėjome valdžiai 
malšinti kramolą Lietuvoje. * Nuo to laiko žmonės ir pradėjo va- 
dinti kunigus 'kramolos malšintojais.?' 

KUNIGAS LAUKAITIS IR YčAS NEšA CARUI DOVANŲ. 


Negana to, tas pats kunigas Laukaitis ir Yčas nupirko auk- 
suotą ikoną (stačiatikių panelės švenčiausios paveikslą) ir nuvil- 
kę pas carą įteikė ją tam budeliui kaipo dovaną nuo Lietuvos 
Žmonių. še, girdi, Viešpatie, priimk šitą auką kaipo ženklą, jog 
Lietuva yra Tau ištikima ir myli Tave! Ir abudu pabučiavo jam 
rankon. 

Už šitokį lojalumą caras užkabino Laukaičiui ir Yčui po 
medalį, kuriuos jiedu paskui su pasididžiavimu nešiojo ant savo 
krutinių. 

Taip klerikalai gynė ir palaikė caro rėžimą — didžiausį 
Lietuvos engėją. Prieš tą priespaudą kovojo tik vieni socialistai. 
Tiktai jie leido slapta revoliucinio turinio laikraščius ir knygutes, 
rengdami tuo budu minias prie naujos revoliucijos ir paliuosavi- 
mo Lietuvos. 


CARO VALDžIA GRIŲVA. 


Ir socialistų darbas nenuėjo veltui. Revoliucija, kurią jie 
organizavo per daug metų, įvyko. Didžiosios karės metu, balan- 
džio mėnesy, 1917 m., žmonės sukilo iš naujo. šį kartą kariumenė 
perėjo žmonių pusėn — ir caro valdžia tapo nuversta. Li 
ja vienu ypu paliuosavo Lietuvą ir kitas tautas. 

Pakol Rusijoj viešpatavo prievartos ir pavergimo tvarka 
patol Rusija musų klerikalams ir tautininkams buvo gera. Bet 
kaip tik revoliucija tą tvarką sugriovė, kaip tik Rusija pasidarė 
laisva šalis, taip musų klerikalams ji tuojaus pasidarė nebegera. 
Jie pradėjo dabar galvoti, kaip čia Lietuvą nuo revoliucinės Rusi- 
jos atplėšus. 

Lietuva tuo tarpu buvo užimta vokiečių kariumenės. Pasi- 
naudodami šita aplinkybe, musų klerikalai ir tautininkai sušaukė 
Vilniuj suvažiavimą, sudarė Lietuvos Tarybą ir 11 gruodžio, 1917 
metų, paskelbė pasauliui, kad nuo Rusijos jie atsimeta, o Lietu- 
vos valstybę sujungia amžinais ir tvirtais ryšiais su Vokietijos 
imperija. 

Klerikalų Tarybos nutarimas, kuriuo jie norėjo prijungti Lie- 
tuvą prie Vokietijos, žodis-žodin skamba taip: 

"Lietuvos Taryba, pripažinta lietuvių namie ir užsieniuose 
kaipo vienitėlis Lietuvos žmonių atstovas, paskelbia, pasiremda- 
ma tautų apsisprendimo teise, ir rezoliucijomis Lietuvos kontfe- 
ferencijos, laikytos Vilniuje nuo rugsėjo 18 d. iki 23 d 1917 m., 

nepriklausomos Lietuvos įsteigimą, su sostine Vilnium, ir per- 
traukimą visų politinių ryšių, kokie tiktai buvo, su kitomis šali- 
mis. Steigiant šitą valstybę ir delei jos reikalų atstovavimo taikos 
derybų laiku (dabar prašome skaityt atidžiai. — Iksas.), Lietuvos 
Taryba stoja už pastovų ir tvirtą susijungimo ryšį tarpe Lietuvos 
valstybės ir Vokietijos imperijos, apsireiškiantį svarbiausia kari- 
nėse ir pirklybinėse sutartyse ir muitų bei pinigų sistemos bend- 
rume." . | 

Lietuvos Tarybos deputacija šitą rezoliuciją 23 d. kovo 1918 
m. įteikė Vokietijos kancleriui von Hertlingui. Ant rytojaus, 
24 kovo tų pačių metų, Hertlingas davė Lietuvos Tarybai šitokį 
atsakymą: 

"Kadangi Lietuvos Taryba, kaipo pripažintas Lietuvos žmo- 
nių atstovas, gruodžio 11 d. 1917 m. paskelbė Lietuvą nepriklauso- 
ma valstybe, (tėmykite! — Iksas.) sujungta su Vokietija amži- 
nais ankštais ryšiais ir sutartimis pirklyboje, pinigų sistemoje ir 
kitose srityse, ir prašė Vokietijos globos ir pagalbos valstybės at- 
statyme, tai mes šiuomi pripažįstame Lietuvą, kaipo laisvą ir ne- 
priklausomą. ("Laisva," bet "surišta amžinais ryšiais? — Iksas) 
Vokietijos imperija yra pasirengusi suteikti Lietuvai reikalauja- 
mos pagelbos ir, sutarime su Lietuvos gyventojais, imties reikia- 
mų tam priemonių. Sutartis įsteigimui sąjungos su Vokietijos 
imperija bus padarytos. Imperinė valdžia tikisi, kad tos sutartįs 
bus Vokietijos naudai, lygiai kaip ir Lietuvos, ir kad Lietuva pa- 
ims ant savęs dalį Vokietijos karės naštos, kuri padeda Lietuvai 
įgyti laisvę. Formalis Lietuvos nepriklausomybės pripažinimo do- 
kumentas bus išsiųstas Lietuvos Tarybai.“ . 

O štai ir tas dokumentas, kurį Hertlingas žadėjo Lietuvos 
Tarybai išsiųst, štai ta kaizerio "malonė," kurios klerikališkoji Ta- 
ryba taip norėjo: 

"Mes, Wilhelmas, Dievo malonė imperatorius, Prusų karalius 
ir tt., šiuo pranešame visų žiniai, jogei, kadangi Lietuvos Land- 
ratas (Lietuvos Taryba. —Iksas.), kaipo pripažintas Lietuvos 
žmonių atstovas, gruodžio 12 paskelbė atsteigimą Lietuvos, kaipo 
nepriklausomos valstybės, susijungusios su Vokietijos imperija 
amžinais ir tvirtais ryšiais ir sutartimis. paliečiančiomis svarbiau- 
sia kariškus dalykus, pirklybą, muitus ir pinigų sistemą, 17 prašė 
Vokietijos imperijos pagalbos; ir kadangi, toliaus, pirmesnieji po- 
litiniai Lietuvos ryšiai yra panaikinti, tai mes liepiame savo impe- 
rijos kancleriui paskelbti Lietuva, pasiremiant augšciaus minėtai- 
siais Lietuvos Landrato užreiškimais, Vokietijos imperijos var- 

du, laisva ir nepriklausoma valstybe, ir mes esame pasireuge su- 
teikti Lietuvos valstybei prašomos pagelbos ir paramos jos atsta- 
tymo darbe. Mes esame įsitikinę, kad sutartįs, kurios bus pada- 
rytos, atsižvelgs į Vokietijos imperijos reikalus, lygiai kaip ir į 
Lietuvos, ir kad Lietuva paims ant savęs dalį karės naštos Vokie- 
tijos, kuri įvykdino josios paliuosavimą"? 

Tai šitaip skamba Lietuvos pardavimo dokumentai. Nes tik- 
Įrybėje, tai šitas rišimas Lietuvos "amžinais ryšiais" su Vokietija 
„ buvo ne Lietuvos "paliuosavimas;* kaip kaizeris veidmainingai 
sako, bet tikras jos pardavimas junkerių vergijon. Ir pats kaize- 
ris sako, kad už šitą "paliuosavimą/? Lietuva "paims ant savęs - 
dalį Vokietijos karės naštos? Tai reiškia, kad Lietuva butų turė- 
jus duoti netiktai savo sunų kaizerio armijoms, bet ir karės sko- 
las butų turėjus mokėti. Visi Lietuvos geležinkeliai, paštas, pini- 
gai, muitai ir prekyba taip pat butų Vokietijos kontrolėje. 

Tuo budu tie judošiai (klerikalai) buvo įkinkę Lietuvą į Vo- 
kietijos imperialistų jungą su kunu ir siela. Jie tai darė tikčšdą- 
miesi, kad kaizeris apsaugos jų kailį nuo revoliucijos. 


SKYRIUS II. 
Klerikalai ruošia Lietuvoje 
monarchiją. 


TE I TTK 


VYSKUPO KAREVIčIAUS KELIONĖ PAS LUDENDORFĄ. 


Kad da dručiau Lietuvos duris laisvei uždarius, Kauno vys- 
kupas Kerevičius, Lietuvos kunigų galva, nuvyko Berlinan pas 
vokiečių generalio štabą viršininką generolą Ludendorfa prašyti, 
kad vokiečių valdžia įsteigtų Lietuvoje krikščioniškai-konservaty- 
vę monarchiją. Pasikalbėjeęs su Ludendorfu, vyskupas Kerevi- 
čius paskui pasakė Berlyno "Lokal Anzeiger'o" korespondendui: 

"Aš atvykau čionai intikinti Vokietijos valdžią, kad atėjo 
laikas svarstyt sutvėrimą nepriklausomos Lietuvos, kuri, be jo- 
kios abejonės, butų palinkus prie Vokietijos. | | 

"Mes turime omenyje monarchišką valstybę krikščioniškai 
konservatyviais pamatais. Mane užtikrino, kad mano pasiuly- 
mai bus prielankiai apsvarstyti.?' 

Kad vyskupas Kerevičius šliaužė pas Ludendorfą judošiškais 
tikslais, tai patvirtina ir Dr. J. šliupas savo laiške, rašytame iš 
Stokholmo 7 kovo, 1918 m., ir išspausdintame >“ Nr. 24, 
tų pačių metų. Jis sako: 


"Jau mes čion iš laikraščių žinojome, kad vysk. Karevičius 
nepersenai lankėsi Berlyne, įdavė kokius-ten savo prašymus val- 
džiai, ir kad su juomi nuolatos vaikščiojo kun. Olšauskas, kandi- 
datas į Vilniaus vyskupus ar arkivyskupus (nesa lietuviai rupina- 
si Romoje išgauti sau arkivyskupą, kad Lietuvos hierarchija ne- 
prigulėtų nuo Lenkų hierarchijos). Dabar sužinojome, kad vysk. 
Karevičiaus apsilankymas tai — pakštelėjimas kaizeriui į ranką. 
Vyskupas tikrinęs vokiečių valdžiai, kad lietuviai be vokiečių pa- 
galbos nemokėsi3 valdytiesi, ir kad todel reikią Lietuvoje Vokie- 
čių vadovystės; ypačiai pirmininku civilės valdžios PaStugo) turįs 
buti duotas vokietis... 


KAREVIČIAUS IšDAVYSTĘ REMIA VISI KUNIGAI. 


Išgirdę apie šituos judošiškus vyskupo Karevičiaus žingsnius, 
Amerikos lietuvių socialistai pradėjo kelti didžiausių protestų. 
Visuose didesniuose miestuose buvo šaukiami mitingai, sakomos 
prakalbos ir išnešamos rezoliucijos, kur buvo aštriai protestuoja- 
ma prieš jungimą Lietuvos su Vokietija, o ypatingai prieš steigi- 
mą Lietuvoje monarchijos. | 

Visus tuos mitingus ir protestus rengė socialistai. 


Oką gi tuo tarpu veikė musų ''dvasiški tėveliai ?? 

Jie organizavo savo tamsius pasekėjus ir siuntė tuos mitin- 
gus ardyti. Taip kunigo suorganizuoti parapijonįs sukėlė triukš- 
mą protesto mitinge Newarke, N. J., kur kalbėjo *Keleivio' re- 
daktorius, ir taip buvo suorganizuotas užpuolimas ant tokio pat 
mitingo So. Bostone, kur kalbėjo tas pats kalbėtojas. 

Kad kunigai tuos užpuolimus organizavo, tai jie patįs prie to 
prisipažįsta. Jei kas tam netiki, tai tegul pasiklauso, ką rašė po 
So. Bostono riaušių klerikalų organas "Darbininkas' (Nr. 67, 
1918). štai jo Žodžiai: 

"Pereitą nedėlią, vakare, Lietuvių salėje So. Bostone socialis- 
tai buvo surengę mas-mitingą, kur rengėsi išnešti "rezoliuciją 
prieš kaizeri ir klerikalus/ Žmonės salėn netilpo, nes So. Bostono 
lietuvių klebonas kun. T. žilinskas par pamokslą patėmijo, joy 
socialistai rengia prakalbas, kur kus dergiama lietuvių dvasiškija, 
išnešama protestas prieš vyskupą Karcevičių už neva Lietuvos pa:- 

davimą kaizeriui. Todel, klebonas sakė, katalikai turėtų nueiti į 
tas prakalbas..." 

Ir jie atėjo. Atėjo kunigo atsiųsti ir suardė mitingą vien 
delto, kad buvo protestuojama prieš augščiau nurodytus vyskupo 
Karevičiaus darbus. 

Prieš Karevičiaus velniškus plenus neužprotestavo nei vienas 
kunigas, nei vienas jų laikraštis. Jie visi jį gynė ir rėmė, 0 s0- 
cialistus, kurie prieš jo judošystes protestavo, jie koliojo ir pra- 
vardžiavo. Pavyzdžiui, jų "Draugas" Nr. 129, 1918 metų, rašė: 

"Bet palaukite, nelaimingi nutautėliai, su vyskupo Karevi- 
čiaus smerkimu. Jeigu jusų visų širdyse butų tiek Lietuvos mei- 
lės, jos reikalams atsidavimo, kiek yra širdyje vyskupo Karevi- 
čiaus — mes jus gal vėl lietuviais pradetume skaityti. "Tik po ka- 
rės viskas gerai paaiškės, tik istorijai prigulės išteisinti arba 
pasmerkti vyskupą Karevičių, o ne musų nutautėliams.?' 

O kiek vėliaus, butent 169-tam numeryje, '*Draugas" pasakė: 

“Jei vyskupo Karevičiaus žygis prie vokiečių valdžios buvo 
Lietuvai šiuo sunkiu jai metu šiek-tiek naudingas, tai jį visa šir- 
dimi remiu. O apie tai, kad jis naudingas, negali buti abejonės)? 

Kaip matot, visi kunigai stojo už vyskupą Karevičių. Tas 
reiškia, jog visi jie stojo už monarchiją. Dabar beliko tik nutarti. 
kas turėjo but Lietuvos karalium. Klerikalai padarė ir tą. 


KLERIKALAI KVIEčIA VON URACHĄ Į LIETUVOS 
: KARALIUS. 


Sugryžus vyskupui Karevičiui iš Berlyno, burys Lietuvos 
klerikalų, su kaizerio žinia, nuvyko Šveicarijon ir susirinko Gab- 
rio "biure"? šitoj konferencijoj dalyvavo jau ir Amerikos kunigų 
atstovas — kunigas Bartuška. Apie šitą juodvarnių mitingą 
"Ten buvęs" klerikalas paskui rašė savo organe "Drauge" taip: 

".„vokiečių valdžia išleido į šveicariją apie desėtką 
Lietuvos veikėjų — Lietuvos Tatybos narių — kurie drauge 
su Šveicarijos Tarytos nariais nutarė kreiptis į visų ša- 
lių valdžias su tam tiktu memorandumu, reikalaujančiu 
Lietuvai neprigulmybės. Memorandumą, gražiai išspausdintą —- 
gavo ir Suv. Valstijų valdžia. Bet indomu ypač tai, kad memoran- 
dumo autoriai reikalauja Lietuvai konstitucijinės monarchijos ir 
nurodo reikalą kviesti į Lietuvos karalius kokį nors svetimos ša- 
lies princą... Girdi, esą Lietuvoje ir Gedimino ainių, bet jie mažne 
visi esą lenkiškos dvasios, todel į Lietuvos monarchus netinka.* 

Ir po tuo "gražiai išspausdintu memorandumu,;* reikalaujan- 
čiu Lietuvai monarchijos su svetimo (vokiško) kraujo karalium, 
kartu su kitais klerikalais pasirašė ir Amerikos kunigų delegatas 
kun. Bartuška, pasirašė kaipo visų Amerikos lietuvių įgaliotinis. 
Paskui kun. Bartuška prisiuntė vieną to memorandumo kopiją ir į 
Washingtoną, lyg ir prirodymui, jog Lietuva eina su vokiečiais. 
Tas memorandumas buvo išsiuntinėtas ir kitoms sąjungininkų 
valdžioms. "Todel negalima ir stebėtis, kad vėliaus, kuomet Lie- 
tuva apsiskelbė nepriklausoma valstybe, EU buvo jai 
priešingi ir nenorėjo pripažinti. 

Nutarę "kviesti į Lietuvos karalius svetimos šalies princą," 
klerikalai tuojaus ėmėsi savo nutarimą vykinti. Jų "Lietuvos 
Taryba“ pasiulė Lietuvos sostą vokiečių princui von Urachui, ku- 
ris buvo tuomet Vokietijos armijos generolu. Urachas pasiulymą 
priemė. Kunigai pakrikštijo jį Mindaugio II-rojo vardu ir pradė- 
jo ruošti jam sostą Lietuvoje. 


MOKINA URACHĄ *TEVE MUSŲ.* 


Klerikalų džiaugsmui nebuvo galo. Jie gyrė tą karalių kaip 
tik mokėjo. Kun. J. Dobužis (jis ir Dobužinskas), rašydamas 
apie jį iš Šveicarijos 128-tam "Darbininko" numeryje, 1918 metų, 
sako: 

"Tautos Taryba, kuri stovi Lietuvos priešakyje ir kuriai teko 
Lietuvos valstybė formuoti ir vis3 gyvenimą organizuoti taip, kad 
jis tikrai butų lietuvių tautos gyvenimu ir lietuvių tautos aspira- 
cijoms tiktų, sutarė rinkti karalių. 

"Tiesa, tas sumanymas keistu pasirodė Amerikoje ir Arias 
kos lietuvių tarpe daug triukšmo sukėlė, pačioje Lietuvoje socia- 
listai taipgi protestus kėlė.?' 

Toliaus kun. Dobužis "Tautos Tarybos" nutarimą gina ir 
sako: 2 

"Vis delto tas karaliaus pasikvietimo sumanymas musų tau- 
tai kol kas sveikaton eina. Tautos Tarybos budresnieji nariai, 
kuriems visų pirma rupi liuosa Lietuva ir lietuvių tautos gyvi rei- 
kalai, matė savo krašte pakrikusią ir prislėgtą lietuvių visuomenę, 
nuolat demoralizuojamą vokiečių valdžios, nuolat suvedžiojamą 
lenkų, nuolat tvirkinamą 'socialistų,; bolševikų pakalikų ir tt... 

"šale to gyvena apie pusė miliono organizuotų žydų su pini- 
gais visokiai savo agitacijai. Po jų eina lenkai su savo slaptomis 
organizacijomis, kad lietuvius lenkais paversti, užpakalyje dar 
neaiškių gudų intaka, socialistų agitacija ir tt. 


|] 

"Tad tą visą suėmus į kruvą Tautos Tarybos nariai ir kiti 
budresnieji lietuvių tautos ginėjai, aiškiai matė kad renkant Lie- 
tuvoje prezidentą, kuris paimtų lietuvių tautos vairą į savo ran- 
kas, lengvai galima išrinkti ne tikrą lietuvį, bet kokį nors parsida- 
vėlį ar tai lenkams, ar tai vokiečių valdžiai, ar tai galutinai bol- 
ševikams!'* - 

Ir delto, kad prezidentą renkant į Lietas valdžią nepatektų 
netikras lietuvis, klerikalai apsirinko Lietuvos karalium vokietį!.. 
Girdi: 

"Tinkamiausiu Išašididata į LBLUSs karalius uasinodė Vir- 
tenbergijos princų šeimynos narys — kunigaikštis Urachas, lie- 
tuviškai ištariant. Aš čia nemanau šio kandidato rašyti kokią 
panegiriką, ar pačios Tautos Tarybos taktą ginti, bet išdėstysiu 
tai, ką esu girdėjęs iš tų žmonių, kurie jįjį yra kelius sykius matę, 
gerai pažįsta ir prieš daromus užmetimus Tautos Tarybai jos žy- 
gius su karaliaus kvietimu rupinos pamatuoti ir išteisinti. šŠita- 
sai vyras su gražia šeimyna yra žmogumi augštos doros ir mokslo. 
Yra pripratęs prie paprasto gyvenimo ir paprasto su žmonėms ap- 
siėejimo. Savo visu elgimosi ir papročiais yra tikriausias šios ga- 
dynės demokratas. Domiai seka viso pasaulio gyvenimo bėgį, ge- 
rai yra apsipažinęs su Lietuva ir gražiai supranta šioje valandoje 
lietuvių tautos padėjimą ir josios reikalus. 

"Su visa savo šeimyna gyvena gyvu katalikų tikėjimu. 

>Kviečiamas į Lietuvos karalius, ėmė mokintis pats ir savo 
vaikus mokinti lietuviškai. Girdėjau, pats sukalba lietuviškai 
"Tėvė musų,' dukterys taipgi pradeda lietuviškai skaityti...? 


Taip rašė kun. Dobužis kunigų laikraštyje "Darbininke." 
Kaip matote, kunigai ne juokais darbavosi, kad užkrovus ant 
Lietuvos žmonių naują jungą. 


VOKIETIJOS REVOLIUCIJA IšBLAšKĖ KLERIKALŲ 
PLENUS. 


Bet tie velniški klerikalų plenai nenusisekė. Kaizerio armijos 
Vakarų Fronte tapo sumuštos. Vokietijoj kilo revoliucija ir 
kaizerio valdžia sugriuvo. Visi vokiečių kunigaikščiai neteko ga- 
lios. Vieni jų dumė užsienin, kiti namie pasislėpė. Negalėjo 
Lietuvon atvykti ir Urachas. Tuo budu Lietuva, kurią musų kle- 
rikalai buvo jau įkinkę junkerių vergijon, likos paliuosuota. 

Puolus kaizerio valdžiai, Lietuvos atžagareiviai neteko galy- 
bės ir jau nebegalėjo kito karaliaus ant Vilniaus sosto jieškoti. 

SKYRIUS III, 


Lietuvon ateina bolševikai. 


LIETUVOS KLERIKALAI PRAšO UŽSIENIUOSE 
KARIUMENĖS. 


Pradėjus vokiečių armijai iš Lietuvos trauktis (ji buvo užė- 
mus visą Lietuvą), iš Rytų pradėjo slenkti paskui ją bolševikai į 
Lietuvą. Revoliucija apėmė beveik visą Lietuvą. 


Sausio 5 d. 1919 metų bolševikai užėmė Vilnių. Ruvusi tenai 
"Lietuvos Tarybos“ įkurta valdžia pabėgo Kaunan. Vilniuj, Kap- 
sukūi-Mickevičiui ir Angariečiui-Aleksai vadovaujant, įsikurė 
"Revoliucinė Darbininkų Valdžia.“ Nuo kiekvienų 59 darbininkų 
išrinkta vienas atstovas ir iš tų atstovų susidare "Darbininkų 
Taryba.'' Jon inėjo išviso 250 narių. 


Revoliucinė Lietuvos valdžia tuojaus išleido manifestą, pra- 
nešdama žmonėms, kad visa šalies administracija pereina į dar- 
bininkų, bežemių ir mažažemių ukininkų rankas; kad kaizerinė 
Taryba skaitosi jau nuversta ir visi jos išleisti įstatymai netenka 
galios; kad visos dvarų ir klebonijų žemės pereina visos Lie- 
tuvos darbininkų nuosavybėn; kad visi Lietuvos geležinkeliai, fab- 
rikai ir bankai taipgi lieka darbo žmonių savastimi; kad visoje 
Lietuvoj įvedama 8-nių valandų darbo diena ir prie to da pakelia- 
ma darbininkams mokestis; kad visos beturčių skolos, kokios pri- 
gulėjo bankieriams, dvarponiams ir kunigams, nuo šiol panaiki- 
namos. | | i 

Šitokia tvarka Lietuvos biednuomenei labai patiko ir bolševi- 
kai išpradžios turėjo karštos paramos Lietuvos liaudyje. Bolše- 

vikų valdžia pradėjo smarkiai po visą šalį plėstis ir buvo jau pa- 
siekus Kauną. Vienu laiku Kaune buvo jau dvi valdžios, kurios 
gyveno vienam hotelyje ir leido viena kitai priešingų įsakymų. 
Vienoj. pusėj sienos buvo "Liet. Tarybos" valdžios buklė, kitoj 
gi pusėj sienos buvo "Darbininkų Tarybos" raštinė. Išrodė, kad 
bolševizmas jau užlies visą Lietuvą. 


Kunigai ir dvarininkai pradėjo organizuoti kariumenę, kad 
apgynus savo dvarus. Bet iš pradžios mažai kas ton kariumenėn 
rašėsi. Negalėdami gauti paramos namie, Lietuvos reakcininkai 
kreipėsi švedijon, prašydami iš tenai kariumenės. Tam sumany- 
mui pritarė ir Amerikos klerikalai. Jų organas "Darbininkas" 
rašė: "Švedija, žinoma, sutiks pasiųsti savo armiją tik tada, kada 
Lietuva galės tą armiją užlaikyti ii apmokėti." 


Tečiaus šitas plenas Lietuvos reakcininkams irgi nepavyko. 
Švedijos socialistai parliamente užprotestavo prieš siuntimą ka- 
riumenės Lietuvos darbininkams šaudyt. Musiškiai Lietuvos 
"liuosuotojai," susisebravę su Estonijos ir Latvijos darbininkų 
išnaudotojais, pradėjo tuomet prašyti švedų valdžios, kad ji leistų 
organizuoti liuosnorių armiją.  Prisirinkę aukų Lietuvos "liuo- 
savimui'", musų reakcininkai pradėjo varyti švedų spaudoje didelę 
agitaciją už tokios armijos sudarymą. Tr liuosnorių armija Švedi- 
joj buvo pradėjus jau organizuotis. Tečiaus susipratęs Švedijos 
proletariatas užprotestavo ir prieš šitą atžtgtreivių pleną. Kaip 
sako "New York Call'' korespondentas, 12 sausio, 1919 metų, 
Stokholme buvo sušauktas milžiniškas Darbininkų ir Kareivių Są- 
jungos mitingas ir pakelta didelis protestas prieš organizavimą 
švedijoj liuosnorių armijos Estonijos ir Lietuvos atžagareivių 
reikalams ginti. 

Sausio 14 d. tų pačių metų, švedų Socialistų Partijos komite- 
tas kreipėsi į komiteto pirmininką Edeną, kuris rupinosi liuosno- 
rių armijos organizavimu, ir pareikalavo, kad naujokų ėmimas 
tuojaus butų sustabdytas. Socialistai pasakė, kad šito darbo ne- 
sustabdžius, jie tuojaus pradėsią organizuoti tuos kareivius ir 
darbininkus, kurie yra pasiryžę važiuoti į Lietuvą revoliucinę val- 
džią remti. 

Pirmininkas Eden priėmęs šitą komiteto reikalavimą 'šal- 
tai". Ant rytojaus socialistų komitetas sušaukęs protesto mitin- 
gą. Masinis mitingas įsakęs "akcijos komitetui" tuojaus organi- 
zuoti po visą Švediją protesto mitingus ir demonstracijas. Kitam 
komitetui buvę įsakyta pasiteirauti, ar negalima sudaryti švedi- 
joj raudoną gvardiją ir nusiųsti Lietuvos ir kitų Pabaltijos kraštų 

darbininkams į pagalbą. Sausio 18 d. Stokholmo gatvėse jau įtai- 
syta milžiniša protesto demonstracija. 

Tuojaus po šitų protestų Švedijos valdžia uždariusi visus 
ofisus, kur buvo rekrutuojami liuosnorių armijai naujokai. 

Ir taip, ačiu Švedijos socialistams, lietuvių atžagareiviams ne- 
pasisekė gauti švedų kariumenės. 

Negalėdami gauti paramos iš švedų, Lietuvos "politikieriai" 
pradėjo prašyti sąjungininkų, kad jie pripažintų "Liet. Tarybą“ 
tikraja Lietuvos valdžia ir padėtų jai su bolševikais kovoti. 

Bet sąjungininkai nepasitikėjo ta Taryba, kuri nesenai da 
buvo kvietus į Lietuvos karalius kaizerio generolą. Sąjunginin- 
kai žiurėjo į ją kaipo į vokiečių padarą. 


"LENKAI UžIMA VILNIŲ. 


Niekur pagalbos negaudami, sakoma, Lietuvos kunigai su 
dvarponiais susitarę ir slapta pakvietę lenkų kariumenę. Apie 
tai rašė pačių tautininkų organas "Sandara" Nr. 15, 1919 m. Gir- 
di: "Lietuvos respublikos valdžia, neturėdama kitokios išeities. 
kreipėsi prie lenkų, prašydama apginti Lietuvą nuo bolševikų.“ 

Ir ištiesų, 22 balandžio, 1919 m., telegramos paskelbė pasau- 
liui, kad lenkų kariumenė užėmė jau Vilnių. Darbininkų Taryba 
tenai tuojaus buvo nuversta ir daug jos narių išžudyta. Lenkai 
tuojaus įtaisė žydų skerdynę ir pradėjo smaugti pačius lietuvius. 


Paskui lenkų kariumenė ėmė briautis ir toliaus į Lietuvą. 
Greitu laiku ji užėmė beveik visą Vilniaus guberniją. 

"Tuo tarpu sustiprėjo jau ir senoji Lietuvos valdžia, susida- 
riusi iš "Liet. Tarybos“' Ją pradėjo remti jau ukininkai, ku- 
riems bolševikų šeimininkavimas buvo įkirėjęs. Nors iš pradžios 
jie bolševikus pasitiko išskėstomis rankomis, tečiaus kuomet 
"raudonoji armija" (taip vadinosi bolševikų kariumenė) pradėjo 
daryti rekvizicijas ir prievarta atiminėti valgomuosius daiktus, 
gyvulius ir net pinigus, tuomet ukininkų vaikai pradėjo stoti Lie- 
tuvos kariumenėn, pradėjo organizuotis taip vadinami "partizanų 
buriai,' ir visi jie pradėjo varyti bolševikus laukan iš Lietuvos. 


Kuomet sudaryta Lietuvos kariumenė varė bolševikus lau- 
kan, tai lenkai veržėsi vis gilyn į Lietuvą. Žmonės ėmė šauktis į 
Kauno valdžią pagalbos, bet lenkų sustabdymui Lietuvos valdžia 
nieko nedarė. Žmonės pradėjo atvirai kalbėti, kad buvęs tuomet 
Lietuvos kariumenės vadas, gen. Žukauskas, esąs "parsidavęs len- 
kų bernas.“ | 

Tuo tarpu Lietuvoje buvo šleževičiaus ministerija. Žmonių 
spaudžiama, ji pradėjo reikalauti, kad Žukauskas neleistų toliaus 
lenkų. Žukauskas atsakė, kad jis kariausiąs tik su bolševikais. 
Sugrįžęs tuomet iš Paryžiaus Yčas su Valdemaru irgi palaikė Žu- 
kausko pusę, sakydami, kad reikia tik bolševikus mušti, tai tuo 
Lietuva įtiksianti sąjungininkams ; lenkams gi karės skelbti nega- 
lima, nes jie esą sąjungininkų talkininkai. 


Visa tai darė tokio įspudžio, kad lenkai ištiesų buvo Lietuvos 
atžagareivių pakviesti, todel Jie ir nedrįso dabar jiems karės' 
apskelbti. 

Skandalas tarp šleževičiaus ministerijos ir Žukausko klikos 
psidarė toks didelis, kad Žukauskas buvo priverstas pasitraukti 
nuo savo vietos. Klerikališkoji "Liet. Taryba" tuomet nuvertė 
šleževičiaus ministeriją, ir generolą Žukauską vėl pakvietė užimt 
Lietuvos kariumenės vado vietą. 


—————A—— RTN LIKE 


SKYRIUS IV. 
Lietuva apskelbta Respublika. 


"LAIKINOJI LIETUVOS KONSTITUCIJ A. 


Trečiuoju skaitymų Lietuvos Valstybės Tarybos priimta 1919 m. 
balandžio mėn. 4 dieną. 


Matydama, kad monarchijai yra grieštai priešingas žmonių 
upas, kad visose naujose valstybėse kuriasi respublikos, ir, pa- 
galios, kad karę laimėjo respublikos pusė, klerikališkoji "Liet. 
Taryba" nutarė ir Lietuvoje apskelbti respubliką. Ji paskyrė 
savo pirmininką Antaną Smetoną pirmuoju Lietuvos respublikos 
prezidentu ir ėmė ruoštis prie sušaukimo Steigiamojo Seimo, ku- 
rio butinai reikalavo žmonės. 


Apskelbus respubliką reikėjo pagaminti ir konstituciją, kuri 
rodytų, kaip šita respublika turi but tvarkoma. Todel klerikalų 
Taryba, arba, kaip ji pati save vadino, "Lietuvos Valstybės Tary- 
ba," parašė ir paskelbė šitokią (laikiną) konstituciją: 

Iki Steigiamasis (Kuriamasis) Seimas bus nusprendęs Lie- 
tuvos Valstybės valdymo formą ir konstituciją, Lietuvos Valsty- 
bės Taryba, reikšdama suvereninę Lietuvos galią (supreme potes- 

tas), steigia Valstybės Valdžią šitais Laikinosios Konstitucijos 
pamatais: | | 


I. Bendroji dalis. 


1. Vyriausius Valstybės Valdžios organus sudaro: a) Valsty- 
bės Prezidentas, b) Valstybės Taryba ir c) Ministerių Kabinetas. 

2. Vyriausios Valstybės Valdžios buklė yra Lietuvos Valsty- 
bės sostinė Vilnius. 

3. Įstatymų inciatyvos teisė Alkas Valstybės Tarybai ir 
Ministerių Komitetui. 

4. Visi Valstybės kreditai asignujami įstatymo keliu. 

5. Visi Laikinosios Konstitucijos pamatiniai dėsniai priima- 
mi dviejų trečdalių balsų: jie gali buti papildomi arba pakeičiami, 
tik 15 Valstybės Tarybos narių balsų to pareikalavus ir papildymą 
arba pakeitimą dviejų trečdalių balsų priėmus. 


II. Valstybės Prezidentas ir jo Kompetencija. 


G. Iki Steigiamasis Seimas bus susirinkęs ir nusprendęs Vals- 
tybės valdymo formą ir Konstituciją, Valstybės Prezidentas yra 
renkamas Valstybės Tarybos. 

7. Valstybės Prezidentui numirus ar negalint jam eiti ku- 
riam laikui savo pareigų, pavaduoja jį Valstybės Tarybos Pir- 
mininkas. 

8. Valstybės Prezidentui priklauso vykdomoji valdžia, kurią 
jis vykdo per Ministerių Kabinetą, atsakomą prieš Valstybės 
Tarybą. 

9. Valstybės Prezidentas: a) skelbia su savo parašu įstaty- 
mus ir sutartis su kitomis valstybėmis; b) kviečia Ministerį Pir- 
mininką, paveda jam sudaryti Ministerių Kabinetą ir tvirtina jau 
sudarytą; c) atstovauja Valstybei; č) skiria pasiuntinius ir pri- 
ima akredituojamus svetimujų valstybių pasiuntinius; d) skiria 
augštesniuosius kariumenės ir civilius Valstybės valdininkus; e) 
laiko savo žinioje kariumenę Lietuvos nepriklausomybei bei josios 
žemių neliečiamybei ginti ir skiria Vyriausiąjį Kariumenės Vadą: 
g) šaukia ir paleidžia Valstybės Tarybos sesijas. 

10. Valstybės Prezidentui priklauso amnestijos teisė.. 

11, Visi Valstybės Prezidento skelbiamieji aktai turi buti 
Ministerio Pirmininko arba atatinkamo Ministerio parašų žymimi. 

12. Valstybės Prezidento žinioje yra Lietuvos Valstybės 
antspauda. | 

III. Valstybės Prezidento teisės leisti įstatymus. 


13. Valstybės Tarybos sesijų tarpe arba per jų pertraukas, 
Valstybės Prezidentas turi teisės leisti įstatymus Ministerių Ka- 
bineto priimtucsius. 


14. Valstybės Prezidentas gali Ministerių Kabineto priimtajį 
įstatymo sumanymą grązinti Ministerių Kabinetui su savo pasta- 
bomis. Tuomet Ministerių Kabinetas svarsto jį antrą kartą. Jei 
Prezidentas neranda galimu ir antrau atvėju Ministerių Kabine- 
to svarstymą pasirašyti, tuomet šio įstatymo sumanymas yra įne- 
šamas į Valstybės Tarybą ir josios sesija turi buti tuojaus 
sušaukta. 


IV. Valstybės Taryba. 


15. Valstybės Taryba svarsto ir sprendžia įstatymus ir su- 
tartis su kitomis valstybėmis. 


16. Ministerių Kabineto priimtie;i ir Valstybės Prezidentc 
pasirašytieji įstatymai neįnešami į Valstybės Tarybą. 

17. Valstybės Prezidentas gali Valstybės Tarybos priimtajį 
įstatymą grąžinti Valstybės Tarybai su savo pastabomis. Tuomet 
Valstybės Taryba svarsto jį antrą kartą Antru atvėju Valstybės 
Tarybos apsvarstytas ir priimtas įstatymas turi buti Prezidento 
pasirašytas.. | 

18. Valstybės Tarybai priklauso interpeliacijos ir paklausi- 
mų teisė. 


V. Ministerių Kabinetas. 


19. Ministerių Kabinetą sudaro Ministeris Pirmininkas. 

20. Ministerių Kabineto sudėtį tvirtina Valst. Prezidentas. 

2L. Ministerių Kabinetas išvieno (solidaringai) dirba ir iš- 
vieno atsako. 

22. Valstybės Tarybai išreiškus nepasitikėjimą Ministerių 
Kabinetui, šis atsistatydina. 

23. Ministerių Kabinetui atstovauja Ministeris Pirmininkas 
arba jį pavaduojąs vienas kuris Ministeris, 

24. Įėję į Ministerių Kabinetą Valstybės Tarybos Nariai ne- 
nustoja buvę Valstybės Tarybos Naniais. 

25. Ministerių Kabinetas ir atskiri Ministeriai, Valstybės 
Tarybai ir jos Komisijoms pareikalavus, turi duoti žinių ir pa- 
aiškinimų. 

VI. Pamatinės piliečių teisės. 


26. Visi Valstybės piliečiai, vistiek kurios lyties, tautybės, ti- 
kybos, yra lygųs prieš įstatymus. Luomų privilegijų nėra. 

27. Laiduojama (garantuojama) asmens, buto ir nuosavy- 
bės neliečiamybė, tikybos, spaudos, žodžio, susirinkimų ir draugi- 
jų laisvė, jeigu tik tikslas ir vykdomieji irankiai nėra priešingi 
Valstybės įstatymams. Ginkluotų asmenų susirinkimai drau- 
džiami. 

28. Srityse, kuriose Lietuvos Valstybės nėra išleistų naujų 
įstatymų, laikinai palieka tie, kurie yra buvę prieš karę, kiek jie 
neprieštarauja Lietuvos Valstybės Laikinosios Konstitucijos Pa- 
matiniams Dėsniams. 


29. Karės metu, taip pat Valstybei gręsiančiam sukilimui, ar 
riaušėms neprileisti yra taikinami ypatingi įstatai, kuriais laiki- 
nai suvaržomos piliečių laisvės garantijos. 


VII. Steigiamasis Seimas. 


30. Valstybės Valdžia nustato ir skelbia įstatymą Steigiama- 
jam Seimui rinkti. 

31. Steigiamasis Seimas yra renkamas visuotinojo, lygiojo, 
tiesiojo ir slaptojo balsavimo pamatais. 

32. Steigiamojo Seimo narių rinkimams pasibaigus, Seimas 
renkasi Vilniuje Valstybės Valdžios paskirtą dieną. 

33. Steigiamasis Seimas pradeda darbą dviem trečdaliam at- 
stovų susirinkus. 


VIII. Valstybės Kontrolė. 


34. Valstybės Kontrolė daboja, kad butų teisėtai ir teisingai 
dirbamas sprendžiamasis ir vykdomasis darbas pajamų, išlaidų 
ir valstybės finansų ir kitokių valstybės turto saugojimo srityje. 


35. Valstybės Kontrolei atsiskaito visos Valstybės ir savival- 
dos įstaigos, tos labdarybės įstaigos, kurios gauna pašalpos iš 
Valstybės, ir tos bendrovės, kurios naudojasi Valstybės kreditu 
ir garantijomis. 

36. Valstybės kontrolei turi buti visuomet prieinama visa at- 
skaitybė, visos knygos ir visi $35 paminėtų įstaigų veiksmai. 

37. Valstybės Kontrolė savo iniciatyvą skiria ir vykdo 
revizijas. 

38. Valstybės Kontrolė sudaro atskirą Valstybės valdymo 
dalį ir nepriklauso nuo Ministerių Kabineto. 

89. Valstybės Kontrolierių BErenėa ir skiria Valstybės Pre- 
zidentas. 
40. Valstybės Kontrolierius Valstybės Tarybai ir jos Komi- 
sijoms pareikalavus turi duoti žinių ir paaiškinimų. 


41 Valstybės Kontrolierius dalyvauja Ministerių Kabinete 
patariamuoju balsu. 

42. Valstybės Kontrolierius atsako už savo darbus prieš Vals- 
tybės Tarybą ir atsistatydina, Valstybės Tarybai išreiškus jam 
nepasitikėjimą. 

Tai šitokia buvo laikinosios valdžios konstitucija. Pasisakius, 
kad ji šeimininkausianti tik iki Steig. Seimo, laikinoji valdžia, 
žinoma, turėjo jau ruošti Steigiamam Seimui dirvą. Kaip ji prie 
to ruošiesi, mes pamatysime toliau. 


SKYRIUS V. 


Steigiamasis Seimas. 


———- ———— 


RINKIMŲ ISTATAI. 


Kad supažindinus skaitytoją su tuo, kaip Steigiamas Seimas 
buvo renkamas ir kas jį rinko, paduosime čionai to Seimo rinki- 
mų įstatus, kurie buvo minėtos ' "Valst. Tarybos" priimti spalių 
30 d., 1919 metų. 


I. Kas gali rinkimuose dalyvauti. 


1 str. Lietuvos Steigiamojo Seimo atstovai renkami yra vi- 
suotinu, tiesiu, ir slaptu balsavimu, BAuEojaDi proporcionalę 
sistemą. 

2. Rinkimuose dalyysnja visų tikėjimų ir tautų Lietuvos pi- 
liečiai, vyrai ir moterįs, kuriems rinkikų sąrašus statyti prade- 
dant suėjo 21 metai. 

Pastaba: Karininkai, mobilizuotieji karo valdininkai ir ka- 
reiviai atstovų nerenka, bet patįs atstovais renkami gali buti. 


3. Rinkikas turi tik vieną balsą, kurį privalo pats paduoti be 
jokių tarpininkų. 

4, Negali nei rinkt, nei i buti išrinktais: 5) tė kuriem už tėvy- 
nės išdavimą arba kitą kokią sunkią kaltę teismo yra atimtos tei- 
sės, išskiriant iš šio skaičiaus nuteistuosius už visokius 
politikos srities nusikaltimus, b) tie, kurie yra teismo nu- 

bausti už nusikaltimą, kuris žmogaus garbę plėšia, kaip antai: va- 
gystę, prigavimą, svetimo turto pasisavinimą, vogtų daiktų pir- 
kimą arba slėpimą, kyšių ėmimą, slaptą degtinės varymą, nusikal- 
timą prieš Rinkimų Laisvės Apdraudimo Įstatymo pp. 2, 5 ir 6, jei 
jiems bausmę atlikus 3 metai dar nepraėjo. 

5. Renkamas gali buti Lietuvos pilietis ir pilietė, kuris (kuri) 
paskutinę kandidatų sąrašams induoti skirtą dieną bus pabaigęs 
(-usi) 24 metus. neatsižvelgiant į tai, kurioje rinkimų apylinkėje 
jis (ji) gyvena ir ar yra jis (ji) intrauktas (-ta) į rinkimų sąra- 
šą, ar ne. | 

Pastaba: a) Karo komendantas, apskrities viršininkas, mi- 
licijos vadas negali buti renkami toje vietoje, kurią apima jų val- 
džia; b) išrinktieji į Steigiamąji Seimą Valstybės valdininkai ir 
kariškiai St. Seimo laiku išeina iš savo užimamų vietų. 

6. Steigiamojo Seimo atstovų skaičius nustatomas toks, kad 
penkiolikai tukstančių gyventojų tektų vienas aistovas. Jei ku- 
rioje rinkimų apygardoje, taip skaitant, liks ne mažiau kaip 8 tuk- 
stančiai gyventojų, tada tai apygardai pridedamas dar vienas 
atstovas. 

7. Valstybės Prezidentas skelbia rinkimų dienas, veizėdamas, 
kad prieš jas butų ne mažiau kaip du mėnesiu laiko. 


II. Kas tvarko rinkimus. 


8. Rinkimams į Steigiamajį Seimą rengti ir tvarkyti daromos 
yra šios komisijos: a) Vyriausioji Rinkimų Komisija, b) apygar- 
dų komisijos ir c) apylinkių komisijos. 

9. Vyriausioji Rinkimų Komisija. sudaroma iš pirmininko iv 
keturių narių, pristatomų ministerių kabineto ir tvirtinamų valš- 
tybės prezidento. 

10. Vyriausiosios Rinkimų Komisijos žiniai priklauso: a) pri- 
žiurėti visą rinkimų tvarką ir eiseną, b) leisti instrukcijas ir paaiš 
kinimus, c) skirti apygardų komisijų pirmininkus, d) svarstyti 
ant apygardų komisijų nutarimų paduotuosius skundus, e) nusta- 
tyti visų į Steigiamąjį Seimą išrinktųjų atstovų sąrašą ir paskelb- 
ti jį visų žiniai, f) turėti savo žinioje vyriausybės skiriamąsias 
rinkimams vykinti lėšas ir g) nustatyti kiekvienai rinkimų apy- 
gardai rinktinųjų atstovų. skaičių sulyg šio įstatymo 6 straipsniu. 

11. Steigiamajam Seimui susirinkus, vyriausioji komisija vi- 
sus aktus induoda Seimui. 

12. Apygardos rinkimų komisijos pirmininku skiriamas vie- 
nas vietos taikos teisėjų — arba apygardos teismo narių, o jos na- 

riai renkami yra apskričių tarybų po du iš kiekvienos apskrities. 
Apygardose, kuriose yra miestų, valdomų apskrities teisemis, tų 
miestų tarybos renka taip pat po du komisijos nariu. 

13. Apygardų komisijos privalo: a) padalyti apygardą į rin- 
kimų apylinkes, veizint, kad apylinkėje butų nuo 3 ligi 7 tukstan- 
čių gyventojų ir kad apylinkės plotas atatiktų, jei galima, vienam 
valsčiui; b) paskirti apylinkių komisijų pirmininkus ir veizdėti, 
kad apylinkės komisijos savo laiku pradėtų ir eitų savo darbą; c) 
gauti ir išduoti pinigus, rinkimų reikalais asignuotus, ir d) rinki- 
mams pasibaigus, pristatyti visus aktus vyriausiai komisijai. Be 
to, apygardos komisijos atlieka ir kitą šiuose įstatymuose nurody- 
tą darbą. 

14. Apylinkės rinkimų komisiją steigiama kiekvienai apylin- 
kei iš pirmininko ir ne mažiau kaip šešių narių; jos narius renka 
valsčiaus taryba ir rinkikų skaičiaus. 

15. Kada kandidatų sąrašai bus induoti į apygardos ir apylin- 
kės komisijas, įžengia nuo padavusiujų kandidatų sąrašus partijų 
arba kuopų po vieną narį. 

Pastaba: a) Apygardos ir apylinkės komisijų nariai iš Vals- 
tybės Iždo atlyginimo negauna: b) apysardų ir apylinkių pir=i 
ninkams kreipiantis, savivaldybės privalo duoti komisijoms rašti 
ninkus, bet šie komisijos balso neturi. 

16. Apylinkių komisijos atlieka pačių rinkimų darbą, kaip 
antai: priima balsus, suskaito juos, balsavimui pasibaigus, ir savo 
protokolus inteikia apygardų komisijoms. 

17. Pirmininkui negalint dalyvauti posėdyje, komisija paveda 
eiti pirmininko pareigas vienam savo nariui. 

18. Komisijų posėdžiai yra teisėti, dalyvaujant ne mažiau 
kaip pusei ir vienam komisijos nariui. Visus klausimus komisijos 
sprendžia paprasta balsų dauguma. 

19. Valdininkai, vyriausybės ir savivaldybių įstaigos privalo 
pildyti rinkimų komisijų reikalavimus. 


III. Kaip surašomi rinkikai. 


20. Rinkimams atlikti daroma kiekvienos apylinkės rinkikų 
sąrašai. 

21. Rinkikų sąrašus paskirtu laiku daro savo lėšomis valsčių 
arba miestų valdybos pridėtu pavyzdžiu, dviem egzemplioriais. 

22. Į apylinkės rinkikų sąrašą intraukiami visi, Kas turi teisę 
dalyvauti rinkimuose į Steigiamąjį Seimą ir apylinkėje gyvena. 
Kas atvyks ir apsigyvens apylinkėje, pradėjus ruošti rinkikų sąra- 

šus, tas gali buti intradktas į naujosios vietos sąrašą, jei pristatys 
raštą, kad jis išbrauktas iš senosios gyvenamos vietos sąrašo arba 
ten į sąrašą neintrauktas. | 

23. Rinkikų sąraše rašoma abecelės raidžių eilė kiekvieno rin- 
kiko pavardė, vardas, amžius, užsiėmimas ir gyvenamoji vieta. 
Rinkikų sąrašą pasirašo valsčiaus arba miesto valdyba. 


24. Rinkikų sąrašai duodama žiurėti kiekvienam, kas nori žiu- 
reti, ne vėliau kaip keturiasdešimt dienų prieš rinkimų dieną tuo 
budu, kuriuo lengviausia jie peržiurėti. Prieš šitą sąrašų atsisklei- 
dimą valsčiaus arba miesto valdyba skelbia visai apylinkei, kame, 
kokiu laiku ir budu rinkikų sąrašai galima žiurėti. 

25. Nuo sąrašų atskleidimo dienos administracinės valdžios 
atstovas ir kiekvienas rinkikas septynių dienų laiku turi teisės pa- - 
reikšti sustačiusiai sąrašus valdybai raštu arba žodžiu, jog į sąra- 
šus kas neintrauktas arba intrauktas neteisingai. | 


26. Valsčiaus arba miesto valdyba, pripažinus tokį pareiškimą 
neteisingų, patenkina jį, intraukdama praleistąjį asmenį į sąrašą 
arba išbraukdama neteisėtai intrauktajį. Išbrauktajam valdyba 
privalo apie tai suteikti žinių. 

27. Atmestuosius pareiškimus ir paduotuosius skundus vals- 
čių arba miestų valdybos per tris dienas turi išsiųsti į apygardos 
komisiją su išdėstytu pasiteisinimu ir apie tai pranešti tiems kurių 
teise ginčijama yra, ir kas padarė skundą. 

28. Praėjus minėtoms 25-me straipsnyje septynioms dienoms, 
papildomas sąrašas ne vėliau kaip per tris dienas skelbiamas visų 
žiniai, budu nurodytu 24 straipsnyje. 


29. Apygardos komisija privalo per penkias dienas apsvarsty- 
ti gautus skundus viešame posėdyje. Ten paaiškinimus gali išdės- 
tyti asmuo, kurio teisė dalyvauti rinkimuose ginčijama, o taip pat 
asmuo, kuris yra iškėlęs tą klausimą, žodžių arba raštu. Posėdžio 
diena turi buti jiems paskelbta. 

30. Apygardos komisijos nutarimas per tris dienas gali buti 
apskustas vyriausiajai komisijai per apygardos komisiją, bet 
skundas nestabdo nutarimo vykdinimo. 

al. Vyriausioji komisija, gavusi skundus, privalo juos apsvar- 
styti per tris dienas. Jos nutarimai neskundžiami. 

32. Rinkikų sąrašai, apygardos arba vyriausiosios komisijų 
nutarimais papildyti, turi buti viešai paskelbti ne vėliau kaip sep- 
tyniomis dienomis prieš rinkimų dieną, budu 24 str. nurodytu. 

IV. Partijų teisės rinkimuose. 

33. Kiekviena partija arba kuopa ne vėliau kaip trisdešimt 
dienų prieš rinkimų dieną gali induoti apygardos komisijai sąrašą 
tų asmenų, kuriuos ji siulo Steigiamojo Seimo atstovais. Tokį kan- 
didatų sąrašą privalo pasirašyti savo ranka ne mažiau kaip penkios 
dešimtys apygardos rinkikų. 

34. Sąraše turi buti įrašyta kiekvieno kandidato pavardė, var- 
das, amžius, ušsiėmimas ir gyvenamoji vieta kuo aiškiausia. Prie 
sąrašo turi buti pridėtas raštu kiekvieno kandidato pasirašytas su- 
tikimas buti renkamam. Sąraše gali buti ir indavusios jį partijos 
arba kuopos vardas. 

35. Pasirašiusieji sąrašą rinkikai privalo taip pat pažymėti 
savo užsiėmimą ir gyvenamąją vietą ir pristatyti liudymą, jog jie 
apygardoje yra intraukti į rinkikų sąrašą. 

36. Partijos arba kuopos sąraše kandidatų skaičius gali buti 
mažesnis, negu tenkąs apygardai atstovų skaičius ir ne daugiau 
didesnis, kaip per pusę. 

37. Tas pats kandidatas gali buti įrašytas į sąrašą ne daugiau 
kaip penkiose apygardose. 

38. Apygardos komisija išduoda raštelį, kuriuo patvirtina ku- 
kurį mėnesį, dieną ir valandą ji priėmė kandidatų sąrašą. 
sąrašą. 

39. Apygardos komisija turi veizdėti, kad jos apygardoje tie 
patys asmens nebutų intraukti į kelis kandidatų sąrašus, ir kad 
tie patys rinkikai nepasirašytų kelių kandidatų sąrašų. 

40. Induodama kandidatų sąrašą partija arba kuopa privalo 
nurodyti apygardos komisijai asmenį, kurį ji ingalioja atstovauti 
jai komisijoje visokiais reikalais. Jei ingaliotinis nenurodytas, tai 
juo laikomas tasai, kuris pirmas yra pasirašęs sąrašą. Ingaliotinis, 
o jo nesant, pirmasis pasirašęs sąrašą gali suteikti komisijai jos | 
buvamoje vietoje savo adresą, tada skelbimai siunčiami į namus; 
nesuteikus gi jam savo adreso, skelbimai pakabinaini komisijos 
bute. 

41. Rinkikų partijos arba kuopos, jei jos nori, kad jų atstovai 
dalyvautų apygardos ir apylinkės komisijų posėdžiuose, privalo 
nurodyti asmenis, kurie turi buti įrašyti į komisijų narių skaičių. 

42. Sąrašus gavus, apygardos komisija per tris dienas turi 
reikalauti iš partijų, arba kuopų ingaliotinių pašalinti paduotujų 
kandidatų sąrašų trukumus. Tie trukumai turi buti pašalinti, lie- 
kant ne mažiau kaip 21 dienai lig rinkimų dienos. Tuo pat laiku 
kandidatai, intrauktieji į kelis apygardos komisijos sąrašus, priva- 

lo pareikšti apygardos komisijai, kuriame sąraše jie tinka pasilik- 
ti, nepareiškus, jie išbraukiami iš visų sąrašų. 

43. Einant ginčui del teisių kurio kandidato, jo vieton 42-jo 
straipsnio laiku gali buti statomas kitas kandidatas, jei tai pasiu- 
lys ne mažiau kaip pusė sąrašą pasirašiusiujų rinkikų. Tuo pat lai- 
ku sąrašas gali buti papildytas naujais kandidatais sulyg įstatymų 
leidžiamuojuų skaičium. 

44. Tinkamuosius kandidatų sąrašus apygardos komisijos 
numeruoja iš eilės, kaip jie buvo induoti, su tais numeriais paka- 
bina apygardos komisijos bute ne vėliau kaip 19 dienų prieš rinki- 
mų dieną, suteikia juos miestų ir valsčių valdyboms, apylinkių ko- 
misijoms ir skelbia visų žiniai. 

45. Rinkikų partijos arba kuopos, indavusios savo kandidatų 
sąrašus, gali pareikšti apygardos komisijai ne vėliau kaip 14 dienų 
prieš rinkimų dieną, kad jos sujungia savo kandidatų sąrašus. To- 
kius pareiškimus privalo pasirašyti partijų arba kuopų ingalioti- 
niai arba sąrašus pasirašiusieji rinkikai. Apie kandidatų sąrašų 
susijungimą apygardos komisija tuojau skelbia visų žiniai. Tokie 
susijungę sąrašai laikomi už vieną. Vienas kuris sąrašas negali da- 
lyvauti keliuose susijungimuose. 

46. Kai kandidatų sąrašai ir sai sąrašai paskelbti visų 
žiniai, jie nebegali buti paimti atgal. 

41. Jei kokioj apygardoj paduotas tik vienas kandidatų sąra- 
šas arba keli, bet juose bendras kandidatų skaičius nera didesnis 
už tenkamąjį apygardai atstovų skaičių, tai balsavimo nedaroma, 
o pasiulytieji kandidatai laikomi išrinktais. 


V. Rinkimai. 


48. Rinkimai tęsiasi dvi dienas; visi a oEpIIDEA ir tarnautojai 
rinkimų dieną yra paliuosuojami nuo darbo. 


49. Balsų indavimo vieta, diena ir valanda turi buti paskelbtos 
apylinkės komisijos pirmininko visų žiniai bent 15 dienų prieš 
rinkimų dieną. 

50. Apylinkės komisijos pirmininkas bent 5 dienomis prieš 
rinkimų dieną kviečia komisijos narius atvykti į komisijos butą 
nustatyti rinkimų dieną ir valandą. 

51. Butų rinkimams atlikti duoda valsčius arba miesto valdy- 
ba; butas turi buti erdvus. Stalas, prie kurio susėda apylinkės ko- 
misija, statomas taip, kad jis butų prieinamas iš visų pusių. Ant 
to stalo turi buti pastatyta keturkampė skrynutė su nedideliu vi- 
duryje dangčio plyšiu kortelėms įleisti; skrinutės toks didumas, 

kad į ją tilptų visų rinkikų kortelės, o dangčio plyšys toks, kad į jį 
lystų konvertas su kortele. Skrynučių didumą nustato apygardos 
komisija. Skrynutės prirengiamos miestų ir valsčių valdybų. 

02. Rinkimų bute geidžiama dar vienas kambarys, įneinamas 
tik per rinkimų kambarį, arba, jei tokio kambario nėra, tai netoli 
komisijos stalo turi buti pastatytas dar vienas ar du stalu, kad 
rinkikas nematomai galėtų indėti savo kortelę į konvertą. 


Rinkimų bute turi buti taip pat prieinamoj vietoj padėti rinki- 
mų įstatymai ir rinkikų sąrašai. 

08. Rinkimai atliekami, induodant indėtą į konvertą kortelę 
tik su vienu išsirinktu kandidatų sąrašu. 

54. Rinkimų kortelės ir konvertai vienokio didumo prirengia- 
mi tuoj, kaip tik kandidatų sąrašai paskelbti. Jų prirengimas pa- 
vedamas apygardų rinkimų komisijoms. | 

Pastaba: Balsuojant leidžiama naudotis ir partijų arba gru- 
pių paruoštomis kortelėmis, jeigu jos tokios pat formos, didumo ir 
spalvos, kaip komisijos paruoštosios kortelės. 

55. Kortelėje turi buti atspausdintas tik vienas kandidatų s3- 
rašas. Už tad kiekvienam rinkikui induodama tiek kortelių, kiek 
sąrašų apygardoje. Kortelės turi buti induotos rinkikams prieš 
rinkimų dieną bent 3 dienomis butų vyriausios rinkimų komisijos 
paskelbtu. Kortelės negali buti dalinamos rinkimų bute. Konvertai 
prirengiami iš nepermatomo popierio su apygardos komisijos ant- 
spaudu; jie duodami rinkimų bute. 

56. Kortelės ir konvertai prirengiami valstybės lėšomis, asig- 
nuojamomis vyriausiai rinkimų komisijai. Vėliau išlaidos dalina- 
mos tarp apskričių ir grąžinamos iš svivaldybių lėšų. 

57. Rinkimų dieną komisijoj turi buti visi apylinkės komisijos 
nariai ir sekretorius; per rinkimus jų turi pasilikti bute ne mažiau 
kaip trys; vienu laiku negali išeiti komisijos pirmininkas ir jos 
sekretorius. 

58. Kalbų rinkimų bute ir per 30 sieksnių aplink jį tarti nelei- 
džiama, tik komisijos nariai, rinkikui prašant, gali paaiškinti jam 
rinkimų tvarką. | 

59. Komisija gali pašalinti kiekvieną, kuris ardo rinkimų 
tvarką. Prireikus komisija gali kviestis pajėgos tvarkai įvesti. 


60. Rinkimai, kaip sodžiuose, taip ir miestuose prasideda pa- 
skelbtą dieną 8 val. iš ryto. Pirmininkas, patikrinęs, jog visi komi- 
sijos nariai vietoje, skelbia, kad rinkimai prasideda, ir su nariais 
patikrinęs, jog skrynutė tuščia yra ir turi tik vieną plyšį, užrakina 

ją, prideda antspaudus ir kviečia atvykusius rinkikus duoti savo 
balsus, saugojant eiles; po to skrynutė nebegali buti atidaroma. 


61. Rinkikas, inėjęs į rinkimų kambarį, pasako savo pavardę, 
vardą, gyvenamąją vietą, parodo asmens paliudymą ir, raštininkui 
pažymėjus rinkikų sąraše jo pavardę, ima iš komisijos nario ran- 
kos prie atskiro stalo konvertą su antspaudu, eina prie kito atski- 
ro stalo (arba į atskirą kambarį, jei jis yra), indeda savo kortelę 
niekam nematant į konvertą ; priėjęs prie komisijos stalo, induoda 
užlipintą konvertą pirmininkui; komisijos pirmininkas rinkiko 
akyse įleidžia konvertą į skrynutę pro plyšį; tada rinkikas išeina. 
Jei kokios kuno dalies trukumas kliudo rinkikui indėti kortelę į 
konvertą ir induoti konvertą pirmininkui, tai rinkikas gali pavesti 
tai padaryti komisijos nariui. 


62. Kortelės, indėtos į konvertą be antspaudo arba į konvertą 
su kokiu ženklu, yra grąžinamos. 

63. Vakare 8 val. balsų priėmimas baigiamas; po 8 val. priima- 
mi tik tų balsai, kurie į rinkimų butą inėjo prieš 8 valandą. 


64. Be to, pirmininkas uždengia skrynutės plyšį, deda antspau- 
dą, užrakina rinkimų kambarį (arba kambarius), visiems išėjus 
deda antspaudą ant durų ir palieka sargybą. Antrą dieną iš ryto 
komisija patikrina, ar antspaudai ant durų nesulaužyti, ir nuima 
juos toliau rinkimams tęsti; tos dienos vakare deda antspaudus 
tuo pat budu, kaip pirmą dieną. 


65. Rinkimams pasibaigus, vadinas trečią dieną, 10 val. iš ry- 
to komisijos pirmininkas atidaro rinkimų buto duris ir su komisi- 
jos nariais, o taip pat rinkikais, kurie atvyko, atidaro skrinutę, 
skaito, kiek konvertų indėta į skrinutę, neatplešdami konvertų; 
jei konvertų skaičius skiriasi nuo pažymėtų rinkikų sąraše indavu- 
siųjų balsus skaičiaus, tad tai paaiškinama protokole, išrodant, 
kiek galima, to priežastis. 

66. Tą darbą atlikus, konveriai atplėšiami ir skaitoma, kiek 
balsų paduota už kiekvieną kandidatų sąrašą. 

67. Pripažįstamos netikromis kortelės: 


a) kurios yra paženklintos, b) kuriose kas nors parašyta už 
arba prieš kandidatus, c) kuriose nurodyta visai kitos, negu kan- 
didatų sąraše, pavardės, d) kurių yra dvi ar daugiau su įvairiomis 
kandidatų pavardėmis, e) kuriose yra ne visos kurio nors kandida- 
tų sąrašo pavardės, f) kuriose rinkikas yra pasirašęs, g) kuriose 
yra kas išskusta arba pataisyta. 

68. Klausimai del kortelių tikrumo svarstomi apylinkės komi- 


30 LIETUVOS RESPUBLIKOS ISTORIJA 


sijos; jos narių balsams pasidalinus lygiai, pirmininko balsas 
nusveria. 

69. Visam apylinkės komisijos darbui nuo pradžios ligi pabai- 
gos rašomas protokolas, kuriame turi buti įrašyta: pirmininkų 
įsakymai, rinkikų pasiskundimai, komisijos nutarimai, stojusiujų 
rinkikų skaičius, kiekvieno kandidatų sąrašo gautas balsų skai 
čius, pripažintų netikromis kortelių skaičius. Protokolą pasirašo 
apylinkės komisija ir kurie nori rinkikai. Protokolo pavyžoss pri- 
dedamas skyrium. 


70. Apylinkės komisijos protokolas leidžiamas tuojau, bet ne 
vėliau kaip trečią dieną apygardos komisijai su pridėtomis atski- 
ruose, iš eilės sunumeruotuose, konvertuose rinkikų kortelėmis, 
kurių tikrumą ar netikrumą svarstyt turėjo apylinkės komisija ir 
savo nutarimą protokole išdėstė. Nepridedamas prie protokolo ki- 
tas korteles, ir kandidatų sąrašus apylinkės komisija sudeda į ką 
patogiau, prideda savo antspaudą ir laiko, ligi rinkimai bus pripa- 
žinti tikrais. 

71. Apygardos komisija, viešame posėdyje, ne vėliau kaip per 
tris dienas, peržiurėjus pridėtas prie apylinkės komisijos protoko- 
lo korteles, galutinai sprendžia, kurios kortelės tikros, kurios ne- 
tikros, ir suskaito, kiek kiekvienoje apylinkėje paduota balsų už 
kiekvieną kandidatų sąrašą. 


VI. Kaip dalijami kandidatams balsai. 


72. Nustatydama atstovų skaičių kiekvienam sąrašui, apygar- 
dos komisija suskaito, kiek balsų gavo kiekvienas kandidatų sąra- 
šas visose rinkimų apylinkėse, o paskui imdama domėn apygardos 
Steigiamojo Seimo atstovų skaičių, padidina jį tarp paskelbtųjų 
kandidatų sąrašų proporcingai gautiems kiekvieno sąrašo balsams 
ir apie tad skelbia visų Žiniai. 


73. Skirstant Steigiamojo Seimo atstovus kandidatų sąrašam, 
daroma taip: balsų skaičius, paduotas visoje apygardoje už kiek- 
vieną kandidatų sąrašą, dalinama iš eilės į 1, 2, 3, 4, 5 ir toliau; iš 
rastujų dalmenų užrašomi didesnieji, pradedant nuo didžiausiojo, 
iš viso tiek, kiek apskrtiyje turi buti išrinkta Steigiamojo Seimo 
narių; skaitoma po atstovą didesniems delmenims pradedant nuo 
didžiausiojo. Jei dviejų sąrašų butų rasti tie patįs skaičiai, tai 
traukiama burtą, katram sąrašui tenka atstovas. Skaičiavimo pa- 
vyzdys pridedamas skyrium. 

74. Jei kuriam sąrašui tektų didesnis atstovų skaičius, negu jo 

kandidatų skaičius, tai atliekantis nuo to sąrašo atstovų skaičius 
dalinamas yra tarp kitų kandidatų sąrašų. 


75. Sujungusieji kandidatų sąrašai laikomi yra už vieną sąra- 
šą; užtat atstovų skaičius skiriama jiems, atsižvelgiant į gautajį 
balsų skaičių. Tarp susijungusiujų sąrašų atstovų skaičius skirs- 
tomas budu, nurodytu 73 str., jei tarp susijungusiųjų grupių nėra 
kitokios sutarties. 

76. Intrauktieji į sąrašą kandidatai eina į Steigiamojo Seimo 
narius iš eilės, pradedant nuo pirmojo. 

Išrinktiesiems atstovams apygardos komizja išduoda tam 
tikrą liudymą. 

71. Vyriausioji rinkimų komisija, patyrusi, jog tas pats as- 
muo išrinktas Steigiamojo Seimo nariu keliose apygardose, klau- 
sia jo, kurios apygardos atstovu jis nori buti. Jei paklaustasai per 
tris dienas neatsakys, tad jis skaitomas išrinktu toje apygardoje, 
kur daugiau balsų gavo. 


VII. Rinkikai gali protestuoti. 


78. Apygardos komisijai paskelbus išrinktųjų atstovų pavar- 
des, kiekvienas rinkikas, o taip pat apskričių visšininkai gali pa- 
duoti tai komisijai per 7 dienas protestus del rinkimų trukumų ir 
jų pasekmių. 

79. Apygardos komisija, ištyrinėjusi, kiek alina greitu laiku 
protestą, tuojau leidžia jį su savo nuomone vyriausiajai rinkimų 
komisijai. | 

80. Jei vyriausioji komisija pripažins, jog koks atstovas netei- 
setai intrauktas į išrinktujų sąrašą, tai išbraukia jį ir įsako apy- 
gardos komisijai išbrauktojo vieton statyti kitą iš kandidatų 
"sąrašų. 

81. Jei Vyriausioji komisija iš duotų žinių patirs, kad per rin- 
kimus buvo imtasi papirkimo, prievartos, prigavimo ir kitų nusi- 
kalstamų darbų, arba jeigu rinkimų įstatymai nebuvo saugojami 
ir jeigu todel rinkimų rezultatai buvo iškreipti, tad ji atšaukia rin- 
kimus ir įsako intaisyti naujus rinkimus tais pačiais sąrašais ne 
vėliau kaip per 20 dienų. 

82. Visų rinkimų teisėtumą svarsto ir sprendžia Steigiamasis 
Seimas. ' 

83. Jei kas nustos buvęs Steigiamojo Seimo nariu, tai jo vie- 
ton stoja kitas iš to paties sąrašo, kaip eina eilė kandidatų. Ne- 
sant sąraše kandidatų, Steig. Seimo nario vieta lieka neužimta. 

VIII. Išrinktujų atstovų susirinkimas į Seimą. 


84. Steigiamasis Seimas renkasi nevėliau kaip mėnesiui prae- 
jus po rinkimų dienų. Jį šaukia ir susirinkti dieną skiria valsty- 
bės prezidentas. 

85. Steigiamojo Seimo posėdžiai prasideda suvažiavus ne ma- 
žiau kaip pusei ir vienam jo narių, neskaitant tų vietų, kuriose 
rinkimai negalėjo įvykti. 

86. Steigiamąjį Seimą atidaro valstybės prezidentas. 

87. Prusų Lietuva renka atstovus į Steigiamąjį Seimą laiky- 
damasi išdėstytų šiuose įstatymuose bendrų dėsnių, tik rinkimų 
diena gali buti jai skirta ir kita. 

88. Atskyrus savivaldybės paskirtąsias išlaidas, kitos rinkimų 
išlaidos imamos iš Valstybės Iždo. 

(Pasirašo) 

A. Smetona, Valstybės Prezidentas; 
St. šilingas, Valstybės Tarybos Pirmininkas; 
Galvanauskis, Ministeris Pirmininkas; 
V. Petrulis, Valstybės Tarybos Sekretorius. 
1919 m. lapkričio mėn. 20 d. 


PRIEDAS. 


Rinkimų apygardų sąrašas. 


I. Apygardą sudaro šios apskritys: Mariampolės, Seinų, Su- 
valkų ir Alytaus; centras Mariampolė. 

II. Apygardą — šakių, Vilkaviškio, Kauno miesto, Kauno ap- 
skrities ir Trakų-Kaišedorių ; centras Kaunas. 

III. Apygardą — Raseinių, Tauragės ir Kedainių apskričiai; 
centras Raseiniai. 

IV. Apygardą — Telšių, Kretingos ir Mažeikių apskričiai; 
centras Telšiai. 

Apygardą — šiaulių, Biržų ir Panevėžio apskričiai; centras 
Panevėžys. 

VI. Apygardą — Rokiškio, Ežerėnų, Utenos ir Ukmergės; 
centras Utėna. 

VII. Apygardą — Vilniaus miesto ir apskrities ir švenčionių 
apskrities; centras Vilnius. 

VIII. Apygardą — Ašmėnos, Lydos ir Volkovisko apskričiai ; 
centras Lyda. 

IX. Apygardą — Bieloviežo, Bielsko ir Baltstogės apskričiai; 
centras Baltstoge. 

X. Apygardą — Sokolkos, Gardino miesto ir apskrities ir Au- 
gustavo apskr.; centras Gardinas. 


V. Petrulis, Valstybės Tarybos Sekretorius. 


Rinkimų laisvės apdraudimo įstatymas. 


1) Kas neteisėtai įsiveržš į susirinkimą, sušauktą rinkimų rei- 
kalais arba inėjęs nepasitrauks iš jo, pareikalavus jo vedėjui, arba 
kliudys rinkti, baudžiamas bauda ligi 500 auksinų arba areštu. 


2) Valdininkas, kuris valstybės įstaigoje darbo metu žodžiu 
ar raštu varys rinkimų agitaciją, baudžiamas B) 1, pVŲ auksinų 
piniginės baudos arba areštu. 


3) Kas savo valia, nuims, nuplėš, nudraskys, pertaisys, pa- 
dirbdins viešai tam tikroje valdžios skiriamoje vietoje iškabintą 
renkamąjį kokios partijos ar kuopos skelbimą, pranešimą, sąrašą, 
baudžiamas bauda ligi 1,000 auksinų. | 


4) Kas žodžiu ar raštu varys rinkimų agitaciją I ausis 
vietoje, baudžiamas bauda ligi 500 auksinų. 


o) Kas balsavimui pasivadins ne savo vardu, baudžiamas bau- 
da ligi.-500 auksinų. 


6) Kas savo valdžia, papirktų, prievarta arba grąsinimu rin- 
kėjui ar jo šeimynos nariui mėgins palenkti rinkėją, kad nepaduo- 
tų balso apskritai, arba kad paduotų jį taip, kaip anas norėtų, 
baudžiamas areštu arba kalėjimu. 


7) Už tvarkos ardymą rinkimų vietoje rinkimų metu, bau- 
džiamas ligi 500 auksinų. 


(Pasirašo) 
A. Smetona, Valstybės Prezidentas; 
St. šilingas, Valstybės Tarybos Pirmininkas; 
Galvanauskas, Ministeris Pirmininkas; 
V. Petrulis, Valstybės Tarybos Sekretorius. 


1919 m. lapkričio 20 d. 

SKYRIUS VL 


Kova del Steigiamojo Seimo 


KARĖS STOVIS IR KITOKIOS REPRESIJOS. 


Nors Steigiamojo Seimo rinkimų įstatai buvo paruošti ir 
laikinosios valdžios patvirtinti, tečiaus Lietuvos žmonėms prisi- 
ejo pakelti daug kovos, pakol jie privertė valdžią Steigiamajį Sei- 
mą sušaukti. 


Kad supratus kodel laikinoji Lietuvos valdžia nenorėjo Sei- 
mą šaukti, tai visų pirma reikia žinoti, kas buvo ta "laikinoji val- 
džia." Ta valdžia buvo "šalies Taryba," kurią kontroliavo kunigai 
arba klerikalai. Nors buvo skiriamos ministerijos, tečiaus visą ša- 
lies politiką nustatydavo "šalies Taryba.“ Ministerijos buvo sky- 
riamos tik techniškam darbui dirbti. Ir jeigu kuri ministerija 
Tarybos plenams pasipriešindavo, tai Taryba ją nuversdavo. Taip 
buvo ir su šleževičiaus kabinetu. Tas kabinetas prirengė Steigia- 
mojo Seimo rinkimų įstatus ir ėjo jau prie žemės padalinimo, bet 
klerikalams nepatiko to kabineto nusistatymas tais klausimais. 
Pavyzdžiui, Steigiamojo Seimo rinkimų įstatuose tas kabinetas 
buvo uždraudęs kunigams naudoti bažnyčią ir sakyklą politinei 
savo agitacijai. Tuo buvo atimta klerikalams svarbiausis įrankis 
kovai su kitomis partijomis. Žemės klausimu šleževičiaus kabine- 
tas taipgi buvo kitaip nusistatęs, negu dvarponiai ir klebonijų 
prabaščiai norėjo. Kaip sekėme augščiau, šleževičiaus kabinetas 
stojo da ir užtai, kad lenkams užkirtus kelią Lietuvon, kuomet 
klerikalai ir jų remėjai pažangiečiai su generolu Žukausku prieša- 
kyje tiktai bolševikams mirtiną karę skelbė. Todel klerikalų Tary- 
ba Šleževičiaus kabinetą nuvertė ir tuojaus pertaisė Steigiamojo 
Seimo rinkimų įstatus. Tą įstatų vietą, kur buvo draudžiama ku- 
'nigams vartoti maldos namus politinei agitacijai. Taryba išbrau- 
kė. Tuo budu kunigai dabar galėjo agituoti už krikščionių demo- 
kratų partiją tiesiog iš sakyklų ir nuo altoriaus. 


Bet tai da ne viskas. Prieš kunigų agitaciją bažnyčiose, socia- 
listinės partijos galėjo pastatyti savo agitaciją viešuose susirin- 
kimuose. Taigi klerikalų Taryba pasirupino, kad klerikalų priešai 
negalėtų ir susirinkimų laikyti. Tuo tikslu buvo įvestas karės sto- 
vis, uždrausti visoki mitingai 17 panaikinta spaudos ir žodžio 
laisvė. 

Tai šitokia buvo "laikinoji valdžia." Ji baisiai bijojo, kad į 
Steigiamąjį Seimą žmonės neišrinktų sosialistų. Todel ji kaip įma- 
nydama varžė rinkimus ir darė viską, kad kaip galint nustumti 
juos nuo savęs toliau. 


Tečiaus kad už tokias šunybės žmonės prieš klerikalus nesu- 
kiltų, tai Taryba elgėsi labai atsargiai ir gudriai. šitoj politikoj ji 
stengėsi kiek galėdama savo veidą slėpti. Ji išstumė savo prieša- 
kin Yčo-Voldemaro-Smetonos partiją —"Pažangą."' Iš "pažangie- 
čių“? buvo sudarytas beveik visas ministerių kabinetas ir jis dirbo 
klerikalams visą jų politikos darbą. "šalies Taryba“ iš už scenos 
tik "suflioriavo"? "pažangiečiams.?? Užtaigi Lietuvos liaudis taip 
pasipiktino *pažangiečių" darbais, kad kuomet atėjo į Steigiamąjį 
fcimą rinkimai, tai  Yčo-Voldemaro-Smetonos partija negalėjo 
pravesti nei vieno savo kandidato į Steigiamajį Seimą. 


Kiek per tą laikotarpį Lietuvos politikoj buvo intrigų ir ko- 
rupcijos, tai geriausia nušviečia Juozo Gabrio atviras laiškas 
Smetonai. | 


Gabrys išduoda savo sebrų paslaptis. 


Juozas Gabrys, buvęs vyriausis klerikalų ir tautininkų politi- 
kos inžinierius, bet vėliaus su jais susipykęs, pradėjo kelti aikštėn 
visas jų šunybes ir skelbti jų paslaptis. Birželio mėnesyje, 1919 
metų, jisai paskelbė atvirą laišką, kame tiesiog reikalavo, kad 
Smetona su savo kaizerine Taryba liautųsi mulkinęs žmones, su- 
šauktų kuogreičiausia Steigiamąjį Seimą ir pats rezignuotų. 


štai tas laiškas, taip kaip jis tilpo 145-tam "Draugo" numery: 

"Jo Malonei Antanui Smetonai, 

"Lietuvos Valstybės Tarybos pirmininkui. 

"Tamista, 

"Atsimeni tuos sunkius metus, kuomet musų Tauta, vienam 
jungui nukritus, pateko kitam dar sunkesniam. Lietuva prispaus- 
ta vaitoja, o balso jos niekas negirdi, nes ji buvo atskirta nuo viso 
pasaulio plieno ir ugnies siena. Nevienas lengvatikis manė, kad 
musų tauta žus karės ugnies viesuloj, o jos likučiai paskęs sve- 
timtaučių juroj.?' 

Toliaus Gabrys primena Smetonai, kaip tais sunkiais laikais 
jisai, Gabrys, daręs įvairjų plenų ir konspiracijų su Lietuvos 
politikieriais. Girdi: 

"Mano rupesčiu Tamsta ir keli kiti Lietuviai vargais, nega- 
lais tapo atkviesti Lausanės III Tautų kongresan (1916 m.), kur 

pirmą kartą tapo paskelbtas pasauliui obalsis. nepriklausomos 
Lietuvos.?' 

Negana to— 

"Man kalbinant pasisekė jus sukviesti (sakau sukviesti, ne 
išrinkti) Vilniuje rugsėjo konferencijon (1917 m.), kur tapo iš- 
rinkta ir vokiečių okupacijos valdžios patvirtinta Taryba, kurios 
pirmininku tapai paskirtas Tamista. 

"Atsimeni Tamista kokiomis sąlygomis Taryba tapo pripa- 
žinta Berno konferencijoj (1917 m.) "branduoliu' busimos Lietu- 
vos valdžios; nei viena tų sąlygų Tarybos netapo išpildyta.?' 

Kokios tos sąlygos buvo, Gabrys savo laiške nepasako. Tai 
konspiracijos paslaptis, kuri patiems ponspiratoriams težinoma. 
Gabrys tuo tik parodo, kad jie darė konspiracijas. 

“ Toliaus jis drožia Smetonai: 

"Tamista, kaipo Tarybos pirmininkas, ir pati Taryba nesuge- 
bėjot tinkamai išpildyti ant jusų uždėtą užduotį; jųs prasikaltote 
prieš tautą; jųs sulaužėte demokratizmo principus; jųs patys, ne- 
budami tautos išrinkti, drįsote pasisavinti tautos suverenybę; 
jųs tautos nepasiklausę drįsote rišti, spręsti visos tautos likimą, 
sauvaliai ją skelbdami monarchija ir Lietuvos karaliaus sostą 
sauvaliai siulydami vokiškam kunigaikščiui Urach'ui (11 liepos, 
1918 m.). Jųs buvote sutikę padaryti su Vokietija, senojo rėžimo, 
konvencijas, sutartis (karišką, muito, kelių ir pinigų), kurios bu- 
tų visiškai sunaikinę Lietuvos nepriklausomybę." 

Gabrys, žinoma, prie tų mašinacijų irgi prigulėjo, bet jis 
visgi turėjo pilietiškos drąsos dabar prisipažinti, kad tai buvo ju- 
došiškas darbas ir kad tą darbą varė pono Smetonos kompanija. 

Toliaus jis ima buvusius savo sebrus nagan del Steigiamojo 
Seimo: 

"Jųs kiek vėliaus, karei pasibaigus ir sąlygom prieš tai per- 
simainius, nesušaukėt Steigiamojo Seimo, idant jo rankosna sudė- 
ti Lietuvos likimą, nes bijojot stoti rusčion tikrų tautos išrinkti- 
nių akyvaizdon. Jųs negalėjot apginti Lietuvos ribas nuo jos prie- 
šų rusų — bolševikų ir lenkų ir, pirmam pavojui atsiradus, Tamis- 
ta su visa savo šeimyna ir artimiausiais draugais ir patarėjais, „p. 
Yču ir p. Voldemaru, išbėgot užsienin ir tik pavojui praėjus, Lie- 
tuvos jaunimui atstačius savo krutinę prieš priešą, Tamista 
triumfaliai pargrįžai Lietuvon ir sauvaliai pasiskelbei Lietuvos 
respublikos prezidentu. | 

"Kokią teisę Tamista ir Taryba turite uzurpuoti sau Steigia- 
mojo Seimo teises? Negana to, kokią teisę Tamista turėjai už- 

traukti ant Lietuvos šimto milionų paskolą pas vokiečius ir tai 
sąlygom priešingom ir pragaištingom Lietuvos gyvybei ir jos 
ateičiai ?* 

Paskui Gabrys nurodo priežastį, kodel Lietuvos atstovų s3- 
jungininkai nenorėjo įsileisti taikos konferencijon. Jis sako 
Smetonai: 

"Žinai Tamista, delko Lietuvos nepriklausomybės nepripa 
žįsta Ententos valstijos ir delko Jusų atstovų: Voldemaro ir Yčo 
neįleidžia į Taikos konferenciją ? 

"Delto, kad Tamista, visa Taryba ir patys jusų paskirtieji 
atstovai, nebudami tautos išrinktiniais, o vokiečių paskirti, susi- 
kompromitavote su jais įvairiomis derybomis, pragaištingomis 
Lietuvai. Kol Lietuva neturės tikros valdžios, kilusios iš Steigia- 
mojo Seimo ir atsakomingos prieš jį, mes negalime tikėtis Lietu- 
vos nepriklausomybės pripažinimo ir į Taikos konferenciją 
pateikimo. * | 

Todel Gabrys stato Smetonai šitokį "ultimatumą: 

»"Tamista ir Taryba uzurpuodami ir pasityčiodami iš tautos 
teisių, netekote joje visiškai pasitikėjimo; jųs privalot pasitrauk- 
ti, tuojaus sušaukti Steigiamajį Seimą ir jo rankosna sudėti Lie- 
tuvos likimą.“ 

Beto, Gabrys parašė dar atvirą laišką ir į lietuvių visuome- 
nę Amerikoje, kurį išspausdino chicagiškė "Lietuva" Nr. 130. ši- 
tas laiškas buvo rašytas Kaune 25 balandžio, 1919 metų, ir taip 
pat tvirtina, kad laikinoji Lietuvos valdžia yra ta pati Valstybės 
Taryba, kuri buvo ne žmonių išrinkta, bet kaizerio junkerių pa- 
skirta. šitą klerikalų tarybą Gabrys ve kaip charekterizuoja: 

"Kas gi ištikrujų yra ta Taryba? Tai yra grupė (maž-daug 
20) asmenų, Vokiečių Ludendorf'o ir Isenburg'o paskirtų 1917 m. 
Ši grupė prisikvietė vėliaus keletą sau tinkamų draugų. Socialis- 
tai — atsisakė dalyvauti V. Taryboj, praminė ją nebe tulo teisin- 
gumo 'Lopyta.' Ji netyčiomis atsidurusi priešakyje musų tautos 
kritiškiausios jos gyvybės valandoj, sauvaliai pasisavinusi tautos 
suverenybę, be jokios atodairos riša visos tautos likimą. 

"šita grupė sudaro tikrą kamarillą, kurios priešakyje stovi 
Smetona, baronas šilingas (tas pats, ką 1917 m. Petrogrado Sei- 
me protestavo prieš Lietuvos nepriklausomybę) ir kun. Staugai- 
ti. Pernai vasarą ji sauvaliai nutarė Lietuvą padaryti morar- 
chija ir net pakvietė jai karalių — vokiškąjį kunigaikštį Urach'ą. 
Dabar vėl vos pusei metų praslinkus, tautos nepasiklausus, ta pati 
Taryba paskelbė Lietuvą respublika ir net paskyrė jai prezidentą 


38 LIETUVOS RESPUBLIKOS ISTORIJA 


asmenyje savo pirmininko Smetonos. Ar tai rimta? šis paskuti- 
nis, lygiai kaip ir pirmutinis "Tarybos gestas, sukėlė didžiausią 
pasipiktinimą visoj Lietuvoj, o užsienyj Lietuvą išstatė ant juo- 
ko. Kaip reikalauti, kad pripažintų. mus nepriklausomybę, tokią 
valdžią turint? | 

"šituos pamatinius dalykus tegali išrišti tik Steigiamasis 
Seimas, tautos išrinktas -visuotinu balsavimu. Bet Lietuvos kama- 
rilla nesistengia suvisu šaukti Steig. Seimo, kuris padarytų galą 
jos viešpatavimui, visus gi tuos, kurie sušaukimo to seimo reika- 
lauja, skaito maištininkais. Argi ne rusų biurokratų pėdomis eina 
musiškė valdžia? Ji prives musų tautą prie naujo Lenkų ir Vo- 
kiečių jungo, ar sugrąžįs į senają Rusų jungą." 

Bet tai da ne viskas. Musų skaitytojai atsimena, kaip tuomet 
tautininkų ir klerikalų organai rėkavo iš džiaugsmo, kad laikinoji 
valdžia gavusi 100,000,000 markių paskolos. Tautininkų ir kleri- 
kalų laikraščiai Amerikoje aiškino, kad tą 100 milionų markių 
sudėję patys Lietuvos gyventojai. Gabrys tvirtina, kad tai yra 
melas ir apgavystė. Jisai praneša, kad— 

"p. p. Smetona, Yčas, Voldemaras, šaulis ir kun. Purickis 
užtraukė Berline ant Lietuvos 100 milionų paskolą, atsisakydami 
Lietuvos teisių ant Prusų Lietuvos (pigiai apkainavo Prūsų 
Lietuvą!!!)." 

Taigi pasirodo, kad tą 100,000,000 markių ne Lietuvos žmo- 
nės sudėjo Smetonos kompanijai, bet Vokietijoj jie buvo pasko- 
lint, arba, anot Gabrio, gauti už "pardavimą Prusų Lietuvos.“ 

Gabrys atvirai užmeta laikinai Lietuvos valdžiai "kyšių ėmi- 
mą" ir vagystes. Jis sako: 

"..„Laiks nuo laiko viens kits valdininkas išdumia su visu iždu, 
(kaip antai atsitiko Gardine) arba visa banda gyvulių mys val- 
džios užpirktų kareiviams, vietoj į kazarmę — patenka į žydelio 
tvartą." 

Toliau jis rašo: 

"Maža to, partivumas, protekcijonizmas ir intrigos gaišina 
valstybės statymo darbą. Niekas nenori dirbti pozityvį darbą, 
kožnas nori patekti į ministerius, kas su visu yra nesunku, jokių 
kvalifikacijų nereik, užtenka sudaryt partiją, kad ir iš kelių na- 
rių (Santara, Pažanga ir k.) ir pasiskelbti lyderiu." 

Tas pats esą ir su kariumene. 

'*Musų kareivija yra jau užkrėsta pačiam savo branduolyj 
partiviškumu ir protekcijonizmu," sako Gabrys. '"Vankiai gabųs, 
seni, prityrę profesionalai karininkai (oficieriai) paduoti komen- 

dai jaunučių, neprityrusių, tik-ką iškeptų oficierių. Kiti, prašali- 
nami nuo tarnybos vien delto, kad jie nepatinka tam, ar kitam 
ministeriui, arba nenori tapti įrankiu vienos, ar kitos partijos. 

"Nepasitenkinimas rimtujų, sveikujų gaivalų yra didelis, 
opozicija kįla vis didesnė. Buvo bandyta leisti opozicijos laikraštį, 
bet musiškė valdžia, kaip ir rusų, neleidžia savęs kritikuoti. Kas 
drįsta jai teisybę pasakyti, tas vienybės ardytojas, tas bolševikas 
ir kaipo toksai kišamas į kalėjimą." 

Yčas su Voldemaru patįs save pasiskyrę "Lietuvos atstovais" 
į taikos konferenciją. Bet kadangi sąjungininkų akįse jiedu buvę 
susikonpromitavę su vokiečiais Berline, tai juodviejų netik neįlei- 
dę taikos konferencijon, bet Paryžiaus laikraščiai dagi pareikala- 
vę, kad jiedu išvažiuotų iš Paryžiaus kaipo ' "nepageidaujami." 


Kad Lietuvą ant kojų pastačius ir kaltininkus nubaudus, 
Gabrys reikalauja Steigiamojo Seimo. To reikalaujančios da ko- 
kia tai "Aukšsiausia Lietuvių Taryba“ ir "Tautos Sąjunga," ku- 
rioms, kaip rodos, pats Gabrys vadovavo. 

Nereikia nei aiškinti, kad šitokios Gabrio revaliacijos buvo 
skaudus smugis Smetonos valdžiai. Todel ji pradėjo Gabrį gaudyt 
ir galimas daiktas, kad butų jį pakorus už išvilkimą šitų šunybių 
aikštėn, bet Gabrys išsinešė užsienin. 

Gabrys, žinoma, yra savo rųšies avantiurininkas ir jo žodį 
negalima už gryną piniga imti. Tečiaus įdomus dalykas, kad su 
Gabrio tvirtinimais sutinka ir kitų žmonių žodžiai. Pavyzdžiui, 
tulas Vigantas, rašydamas apie Valstybės Tarybą "Tėvynės" Nr. 
18, 1919 metų, irgi sako, kad toji taryba buvo ne žmonių rinkta, 
bet kaizerio paskirta. štai Viganto žodžiai: 

*.„„burys lietuvių-inteligentų Vilniuje padavė raštu vokiškai 
okupacijos valdžiai reikalavimą leisti sutverti Lietuvoje šalies 
atstovybę. | 

"Vokiečiai... sutiko ant to ir leido sušaukti Vilniun viso kva- 
što atstovybę, bet jokių rinkimų tai atstovybei nebuvo leista. Vie- 
tiniai įžymesni žmonės nurodė vokiečiams kandidatus ir vokiečiai 
dave kai-kuriems tų kandidatų leidimą važiuoti Vilniun į seimą. 
Tokiu budu susirinko Vilniuje išviso 240 atstovų." 

Taigi tas seimas buvo ne žmonių rinktas, bet vokiečių pa- 
skirtas. Ir tas vokiečių paskirtas seimas paskyrė iš savo tarpo 
Krašto Tarybą iš 20 narių, o ši vėl iš savo tarpo paskyrė poną 
Smetoną savo prezidentu, o vėliaus ir visos Lietuvos prezidentu, 

Tą patį vėliaus patvirtino ir pulkininkas Warwick Green, 
Amerikos militarės misijos viršininkas, kuris tais laikais tyrinėjo 

dalykų stovį Lietuvoj ir Latvijoj. Sugrižęs paskui Paryžiun jis 
pasakė, kad kaip Latvijos, kaip ir Lietuvos valdžia tuomet buvo 
"niekas daugiau, kaip tik Vokietijos padaras, palaikomas Vokieti- 
jos pinigais ir jos organizatoriais." 

Nejaugi visi šitie žmonės kalbėjo tokius dalykus susitare su 
Gabriu? Apie Gabrį galima butų pasakyti, kad jis turėjo kokių 
išrokavimų diskredituoti laikiną Lietuvos valdžią; gal jis pats 
norėjo užimti Smetonos vietą; bet kokiais gi tikslais galėtų tai da- 
ryti Amerikos valdžios atstovas? Juk jam nedaro skirtumo, kas 
Lietuvos prezidentas ir kaip jis rinktas. Jis nuvažiavo tenai tiktai 
faktus surinkti. O faktų jis jieškojo, be abejonės, ne pas Gabrį, 
bet pas laikinąją Lietuvos valdžią. Ir štai jis praneša, kad toji val- 
džia buvo Vokietijos padaras ir Vokietijos pinigais palaikoma. 
Vokietija paskolino jai 100,000,000 markių. Tą jau visi žino. 

Bet ne tame dar skandalas. Tarp tautininkų ir klerikalų. A- 
merikoje atvirai buvo kalbama, kad skolinant iš Vokietijos tuos 
100,000,000 markių vienas buvusių Lietuvos "ministerių" uždir- 
bęs... 6,000,000 markių. Negana to, kuomet Anglija paskui užpro- 
testavusi prieš skolinimą iš Vokietijos pinigų, Lietuvos valdžia 
užtraukusi paskolą Anglijoj ir Vokietijai atmokėjusi, prie ko tas 
"ministeris" uždirbęs dar 2,000,000 markių. 

Iš tų "uždirbtų" pinigų paskui buvęs įsteigtas Lietuvoj baa- 
kas ir amerikiečių bendrovės buvo kviečiamos sudėti tan bankan 
savo pinigus. Bet bendrovės bijojosi, kad Steig. Seimas to banko 
paskui nekonfiskuotų, kada išeis aikšten, jog jis uždėtas Lietuvos 
valstybės pinigais. Todel politikieriai ir nenorėję Steigiamojo Sai- 
mo šaukti, o Gabrys, visas tas šmuklerystes suuodęs, delto tik ir 
spyrėsi, kad Seimas butų sušauktas. Mat. jam pikta, kad nc jam 
tia:8,000,000 markių teko. Jis norėjo savo konkurentams keršyt. 
Ir jis buvęs tikras, kad Steigiamas Seimas, jeigu tuomet jis butų 
sušauktas, visą tą '*kamariliją" butų sukišęs kalėjiman, 

Tai tiek apie Gabrio revaliacijas. Dabar pažiurėsime, ką apie 
laikiną Lietuvos valdžią ir jos politiką kalbėjo partijos ir spauda. 


Spaudos ir partijų protestai. 


Kad klerikalų kontroliuojama laikinoji vyriausybė persekio- 
jo priešingų sau partijų žmones ir neleido jiems vesti rinkimų 
propagandos, tai yra ir daugiau dokumentu, negu Gabrio laiškai. 
Tik pasiklausykit, kaip rašė 11 vasario 1920 metų "Darbas," liau- 
dininkų organas: 

* Artinasi rinkimai į Steigiamąjį Seimą. Daugelis valdininkų, 

prisigėrusių rusų biurokratijos papročių ar dvasios, ir taip gana 
linkę prie sauvalybės, o esant karo stoviui ir nesant žodžio nei 
spaudos laisvės daugelis jų jaučiasi karaliukais ir savo darbais 
žmones tiesiog į bolševikų ar svetimų prieglobstį varo. Padėtis da 
pavojingesnė, kad ši valdininkų ir komendantų sauvalybė liečia 
paprastai tik biednuomenę bei pažangesniujų demokratinių gai- 
valų politikos darbuotę, kuomet patys dešinieji kunigai laisvai 
sau agituoja bažnyčiose, o bolševikų agitatoriai — senuoju budu, 
slaptai. Tokia padėtis, šalia represijų, privedė prie to, kad dauge- 
lije vietų pažangieji žmonės atsisakė dalyvauti savivaldybių rin- 
kimuose, o kai kur jau pradeda abejoti ir apie Steigiamąjį Seimą 
ir net tiesiog kalba apie St. Seimo rinkimų boikotą.“ 

Apie Seimo rinkimų boikotą žmonės kalbėjo delto, kad išro- 
dė, jog kitos negu klerikalų partijos negalės nei vieno atstovo į 
Seimą pravesti, nes susirinkimai ir prakalbos buvo uždrausta, 
spaudoje taipgi negalima buvo nieko prieš valdžią ir klerikalus ra- 
šyti, o bažnyčiose tuo tarpu buvo varoma didžiausia agitacija už 
krikščionių demokratų partiją. Todel kitos partijos manė jau vi- 
sai rinkimuose nedalyvauti. Tečiaus prieš pat rinkimus visos par- 
tijos susidėjo ir įteikė valdžiai griežtą reikalavimą, kad karės 
stlovis butų iki rinkimų atšauktas ir sugrąžinta susirinkimų, žo- 
džio ir spaudos laisvė. Beto da partijos įteikė valdžiai šitokį savo 
pareiškimą: 

(1) Imtis ginklo ne tiktai prieš bolševikus, bet ir prieš besi- 
veržiančius į musų valstybę lenkų legionus ir įsibriovusius draug 
su vokiečiais Kolčako batalionus; 

(2) šalinti iš žvalgybos ir štabo, kurio rankose krašto apsau- 
ga, visus valstybei neištikimus lenkų ar rusų žmones; 

(3) šalinti tokius pat gaivalus, kur jų yra, ir iš kitų musų 
valstybės įstaigų; 

(4) Mažinti ekonomijos reikalams ministerijų skaičių, be ku- 
rių musų valstybė gali apsieiti; 

(5) Mažinti ir valdininkų skaičių, be kurių einamas darbas 
gali vykti; 

(6) Steigti demckratines visam kraštui vienodais pagrindais 
nustatytas savivaldybės įstaigas; 

(7) Eiti neatidėtinai prie Steigiamojo Seimo; 

(8) Įstatymais apdrausti darbininkus nuo darbdav::, 
naudojimo; 

(9) Veikiau paskelbti įstatymą, kuriuo konfiskuojamas tur- 
tas visų, nusidėjusių Lietuvos nepriklausomybei ; 

(10) Varžyti valdininkų savivaliavimą ir budriau prižiurėti 

jų pareigų atlikimą; 
(11) Panaikinti, kur galima, karo padėtį ir duoti spaudos, 
žodžio ir susirinkimų laisvę tiems piliečiams, kurie stovi ant Lie- 
tuvos nepriklausomybės pagrindo ir dirba valstybės kurimo darbą. 


“Šitas pareiškimas buvo įteiktas Smetonos valdžiai 25 rugsė- 
jo, 1919 metų. Po juo buvo pasirašę Socialdemokratų Partijos at- 
stovas V. Požėla, liaudininkų partijos atstovas d-ras M. Nasvytis, 
Santaros — Sidžikauskas, ir kiti. 

šitaip spaudžiama, valdžia noroms-nenoroms atšaukė karės 
stovį ir paskelbė Steigiamojo Seimo rinkimus. 


Steigiamojo Seimo sąstatas. 


Rinkimai į Steigiamajį Seimą įvyko 14-15 balandžio, 1920 m. 
Seimas susirinko 15 gegužės tų pačių metų. Išviso į Seimą buvo 
išrinkta 112 atstovų, kurie sulyg partijų dalijosi taip: 

Krikščionių-demokratų (klerikalų), 59; 

Valstiečių Sąjungos ir liaudininkų, 29; 

Socialdemokratų, 13; 

Žydų, 6; Ė 

Lenkų 3; 

Vokiečių, 1; 

Nepartyvių darbininkų, 1. 


Pažangos partijos, iš kurios klerikalų Taryba buvo sudarius 
laikinąją Lietuvos valdžią, neišrinkta nei vieno atstovo. Ir prezi- 
dentas Smetona, ir Yčas, ir Voldemaras, ir kiti tos partijos "šu- 
lai'' išėjo laukan. | | 

Rinkimuose dalyvavo tarp 80 ir 90 nuoš. visų bausuotojų. 


Steigiamam Seimui susirinkus, Smetonos valdžios dienos pa- 
sibaigė. Lietuvos prezidento vietą užėmė Seimo pirmininkas, ku- 
riuo buvo išrinktas Stulginskas, krikščionių demokratų partijos 
narys. 

SKYRIUS VII. 
Taika su Rusija. 


SUTARTIS. 


Svarbiausis pirmujų Steigiamojo Seimo darbų buvo taika su 
Sovietų Rusija, su kuria laikinoji Lietuvos valdžia, pataikauda- 
ma užsienio reakcininkams, buvo pradėjus karę. 

Lietuva nusiuntė Maskvon savo delegaciją ir tenai buvo pa- 
sirašyta sekanti taikos sutartis: | 

Lietuva iš vienos šalies ir Rusija iš antrosios, budamos tvir- 
tai pasiryžusios teise ir teisingumu pagrįsti patvarius pamatus 
ateities savitarpio santikiams, kurie abiem valstybėm ir jų gy- 
ventojams suteiktų visą rimties ir gero kaimynų sugyvenimo 1a- 
bą, nusprendė tam tikslui pradėti tarybas ir paskyrė savo įga- 
liotinius: 

Lietuvos Demokratinė Respublika— 

Tomą Naruševičių, 
Petrą Klimą, 
Simoną Rozenbaumą, 
Juozą Vailokaitį ir 
Vytautą Račkauską, 
Gi 
Rusijos Federacinė Socialistinė Tarybų Respublika— 
Adolfą Joffe, Abraomo sunų, 
Julijoną Marchlevskį, Juozapo sunų, 1r 
Leonidą Obolenskį, Leonido sunų. 

Pažymėtieji įgaliotiniai, viens kitam pateikę savo įgaliojimus 
ir pripažinę juos esant sustatytus tinkama forma ir reikiama 
tvarka, susitarė del šių dalykų: 


Straipsnis I. 


Remdamiesi Rusijos Federacinės Socialistinės Tarybų Res- 
publikos paskelbtaja visų tautų teise laisvai apsispręsti ligi joms 
visiškai atsiskiriant nuo valstybės, kurios sudėtyje jos yra, Rusi- 
ja be atodairų pripažįsta Lietuvos Valstybės savarankiškumą i: 
nepriklausomybę su visomis iš tokio pripažinimo einančiomis iu- 
ridinėmis sekmėmis ir gera valia visiems amžiams atsisako nu“ 

visų Rusijos suvereniteto teisių, kurių ji yra turėjusi lietuvių tau- 
tos ir jos teritorijos atžvilgiu. 

Kad Lietuva buvo kuomet priklausiusi Rusijai, tas faktas 
neuždeda lietuvių tautai ir jos teritorijai jokių pareigų Rusijos 
linkui. 


Straipsnis II. 
Valstybės siena tarp Lietuvos 'ir Rusijos eina: 


Pradėdama nuo tos vietos, kur Gorodniankos upė įteka į Bo- 
bro upę, tolumo 2 varstai į rytus nuo Čarnaliaso kaimo. Gorod- 
niankos upe tarp Chmelnikų-Chmelevkos ir Levkų-Olšos kaimų; 
nuo ten sausuma į Veselavo kaimo pietų šoną; nuo ten bevardžiu 
Kamenos upės intaku iki tos vietos, kur tąsis intakas įteka į mi- 
netąją Kamenos upę tolumo apie varstą nuo Veselavo kaimo. To- 
liau Kamenos upės tėkme augštyn tolumo apie varstą; nuo ten 
sausuma maždaug valsčiaus valdybos link kaime Nerastnaja ligi 
pat bevardžio Sidros upės intako versmių ; toliau tuo intaku iki jo 
santako su Sidra tolumo apie varstą nuo Siderkos kaimo; nuo ten 
Sidros (Siderkos, Sidriankos) tekme tarp šeštakų ir Siderkos kai- 
mų, pro Sidros miestelį, tarp Jurašių ir Ogorodnikų kaimų, pro 
Beniašių kaimą, pro Litvinkos kaimą, tarp Zveranų ir Timanų, iki 
Lovčikų kaimo; nuo ten sausuma į Valkušių kaimo pietų šoną; 
nuo ten į Čuprinavo kaimo šiaurės šoną; toliau į aukštumą, kurioj 
stovi trigonometrinis punktas (108,0) tolumo apie varstą į pietus 
nuo Navodielių kaimo; toliau į Tolčių sodybų šiaurės šoną tolumo 
maždaug varstas į šiaurę nuo jų; nuo ten į Dubavosios kaimo pie. 
tų šoną; toliau Induros upe, pro Luškių kaimą, pro Induros mies- 
telį, pro Prokapavičių kaimą, pro Bieliavo kaimą; toliau Lašos 
upe, pro Babrauninkų kaimą ir toliau šita upe iki jos santako su 
Svisločim. Toliau Svisločies upe iki jos santakos su Nemunu; nuo 
ten Nemunu ligi Beržunos (Berezinos) upės žiočių, Beržunos, Is- 
ločies ir Voložinkos upėmis, Voložino miesto vakarų šonu, Brilkų, 
Burlokų (Burmokų) ir Polikščiauščiznos kaimų šiaurės šonu; nuo 
ten į šiaurės rytus Mielašių ir Gintauščiznos (Menžikauščiznos) 
kaimų rytų šonu tolumo apie varstą nuo jų; toliau į šiaurės rytus 
Chochlo miesto vakarų šoną tolumo apie varstą nuo jo; toliau Su- 
chanarovščiznos kaimo vakarų šonu tolumo apie varstą nuo jo, 
Nuo ten siena pasuka į šiaurės rytus į Berezovcų kaimo vakarų 
šoną tolumo nuo jo apie vieną varstą; toliau į šiaurės rytus Vas- 
kaučių kaimo vakarų šonu; nuo ten Lialkovščiznos kaimo vakarų 

šonu apie vieną varstą nuo jo; nuo ten pasuka į šiaurę, į Kuliauš- 
čiznos kaimo vakarų šoną ir nuo ten į šiaurę tarp Drenių ir Žerlo- 
kų kaimų; nuo ten į šiaurės vakarus Garavinos kaimo rytų šonu ir 
Adomavičių kaimo vakarų šonu; toliau į Mislevičių kaimo rytų 
šoną; toliau Buchovščiznos kaimo rytų šonu į Molodečnos stotį, 
kurią perkerta taip, kad geležinkelio Vilniaus-Molodečnos-Lydos 
linija lieka Lietuvos teritorijoje, o geležinkelio Vileikos-Molodeč- 
nos-Minsko linija Rusijos teritorijoje; nuo ten Buchovkos upe iki 
jos santako su Uša; ta upe iki Ušos kaimo; nuo ten pasuka į šiau- 
rės rytus ir čia sausuma Slobodkos, Dolgosios, Prentos kaimų va- 
karų šonu; nuo ten Naročies upe ir prie Čeremščinos kaimo tolu- 
mo apie varstą nuo jo pasuko į šiaurę ir eina Bliados ežero rytų šo- 
nu; tolumo apie varstą nuo jo eina per Miastros ežerą ir išėjusi iš 
šio ežero sausuma tarp Pikolčių kaimo iš vakarų šono ir Minčiakių 
kaimo iš rytų šono; toliau į šiaurę ir Voločako kaimo vakarų šonu 
tolumo apie varstą nuo jo; nuo ten į šiaurę per Medžiolo ežerą į 
Pšegrodo kaimo vakarų šoną tolumo maždaug vienas varstas nuo 
jo; nuo ten į Medžiolos upės versmes ir ta upele iki jos santako su 
Dysna; nuo ten siena eina sausuma į šiaurės rytus į Baravosios 
kaimo vakarų šoną tolumo maždaug varstas nuo jo; toliau į šiau- 
rės rytus per Mykoliškių ežerą; toliau Niščiankos upe iki Ozirai- 
čių ežero paralelės, į Repiščios vienasėdžio vakarų šoną, į Zamo- 
šies vakarų šoną, Žalvos ežerą, Žalvos upe per Drisvėtų ežerą į Ce- 
no (Cno) ir Nespižos ežerą; toliau į šiaurę per Niedriavo ežerą ir 
nuo šio ežero Drujos upe ligi ji perkerta Kauno gubernijos sieną 
ir toliau į Dauguvos upę ties šafranavo palivarku. 


Pastebėjimas 1: Lietuvos siena su Lenkais ir Lietuvos siena 
su Latviais bus nustatyta susitarus su tomis valstybėmis. 

Pastebėjimas 2: Valstybės sieną tarp abiejų susitariančių 
šalių turi gamtoje išvesti ir pasienio ženklus pastatyti tam tikra 
komisija iš lygaus abiejų šalių tastovų skaičiaus. Vesdama ir nu- 
statydama sieną, minėtoji komisija vaduojasi etnografijos ir eko- 
nomijos ypatybėmis, laikydamasi kiek galėdama gamtos teikia- 
mosios sienos; gyvenamieji punktai turi, kiek tai galima, ištisi įei- 
ti vienos kurios valstybės sudėtin. Tais atvėjais, kai siena vedama 
ežerais, upemis ir perkasais, ji eina ežerų, upių ir perkasų viduriu, 
jei šia sutartimi nėra kitaip sulygta, nubrėžta raudona linija pri- 
dedamajame žemlapyje. L 

Jei žemlapis nesutinka su tekstu, sprendžiamos: reikšmės 
turi tekstas. 

Pastebėjimas 3: Iš pasieno upių ir ežerų yra draudžiama, 

dirbtinai nuleisti vanduo, jeigu per tat gali nuslugti vidutinis van- 
dens paviršis. 

Toms upėms ir ežerams laivų plaukiojimo ir žvėjojimo tvar- 
ką ir sąlygas nustato tam tikras sutarimas; žvėjojimo budas tėra 
leidžiamas tiktai tas, kurs nenaikina žuvų apsto. 


Straipsnis III. 


Pasienių saugojimo sąlygos, taip pat muitinių ir kiti su tuo 
surišti klausimai bus sutvarkyti stskiru susitariančių šalių suta- 
rimu po to, kai skiriančios Lietuvą ir Rusiją okupuotos vietos bus * 
atvaduotos iš okupacijos. 


Straipsnis IV. 

Abi susitariančios šalys apsiima: 

1. Neleisti savo teritorijoje kurtis ir buti vyriausybėms, or- 
ganizacijoms arba grupėms, kurios statosi sau tikslą ginklu kovo- 
ti prieš antrą susitariančią šalį. Taipo pat neleisti savo teritorijo- 
je kalbinti ir mobilizuoti žmones į tų vyriausybių, organizacijų 
arba grupių kariumenės eiles ir tureti buveinę jų atstovybėms 
arba valdininkams. | 

2. Uždrausti toms valstybėms, kurios su antra susitariančia 
šalim faktinai yra karo padėtyje, taip pat organizacijoms ir gru- 
pėms, kurios statosi sau tikslą ginklu kovoti prieš antrą susita- 
riančią šalį, — vežti į savo uostus ir per savo teritoriją visa tai, 
kas gali buti sunaudota prieš antrą sutariančią šalį, kaip antai: 
ginkluotas pajėgas, karo turtą, karo technikos ir artilerijos, inten- 
danturos, inžinerijos ir oro lakiojamąją medžiagą. 


Straipsnis V. 


Valstybėms pripažinus nuolatinį Lietuvos neutralitetą, Rusi- 
ja iš savo šalies apsiima tą neutralitetą saugoti ir dalyvauti ga- 
rantijose tam neutralitetui išlaikyti. 


Straipsnis VI. 


Asmens, kurie šios sutarties ratifikavimo dieną gyvena Lie- 
tuvos teritorijos sienose ir kurie patys arba jų tevai nuolatos gy- 
veno Lietuvoj arba buvo įrašyti į sodžių, miestų arba luomų bend- 
ruomenes Lietuvos teritorijoje, taip pat asmens, kurie prieš 1914 
metus išgyveno Lietuvoje ne mažiau, kaip paskutinę dešimtį me- 
tų, turėdami nuolatinį darbą, išėmus buvusius civilius bei kariu- 

menės tarnautojus, kilimo ne iš Lietuvos, su jų šeimynomis, — 
tuo pačiu pripažįstami Lietuvos Valstybės piliečiais. 

Tos pačios kategorijos asmens, kurie šią sutartį ratifikuo- 
jant gyvena trečios valstybės teritorijoje, bet nėra tenai natura- 
lizavęsi, lygiu budu pripažįstami Lietuvos piliečiais. 

Tečiau asmens, sukakę 18 metų ir gyveną Lietuvos teritori- 
joje, turi teisę per vienus metus nuo šios sutarties ratifikavimo 
dienos pareikšti norį išlaikyti (optuoti) Rusijos pilietybę; jų pi- 
lietybe seka jų vaikai, nesukakę 18 metų ir žmona, jeigu tarp vy- 
ro ir žmonos nėra kitokio susitarimo. 

Tokiu pat budu asmens, kurie gyvena Rusijos teritorijoje ir 
kuriems yra pritaikomos šio straipsnio pirmos dalies sąlygos, tuo 
pat laiko tarpu ir tomis pačiomis sąlygomis gali optuoti Lietuvos 
pilietybę. 

Padariusieji optacijos pareiškimą, taip pat tie, kurie seka jų 
pilietybę, išlaiko savo kilnojamojo ir nekilnojamojo turto teises, 
eidami esamais įstatymais tos valstybės, kur jie gyvena, bet pri- 
valo per vienus metus nuo savo pareiškimo dienos apleisti jos 
teritoriją; jie turi teisę visą savo turtą likviduoti arba išvežti 
su savim. | 

Pastebėjimas 1: Asmenims, kurie gyvena Kaukaze ir Azijos 
Rusijoje, šiame straipsnyje nurodytieji terminai tiek pareiškimui 
paduoti, tiek išvažiuoti, pratęsiami dar vieniems metams. 

Pastebėjimas 2: Optantų teisėmis, šiame straipsnyje pažy- 
mėtomis, naudojasi ir tie piliečiai, kurie ligi pasaulinio karo ir jo 
metu gyveno vienos šalies teritorijoje, o šią sutartį ratifikuojant 
gyvena antrosios teritorijoje. | | 

Tremtiniai savo turtui, kurio jie negalėjo išsivežti, eidami 
tremtinių grąžinimo 1920 metų birželio 30 dienos sutartimi, turi 
tų pačių teisių, kurios yra numatytos šiame straipsnyje optan- 
tams, bet tik tiek, kiek jie išrodys, kad tas turtas priklauso jiems 
ir prieš jiems išvažiuojant buvo faktinai jų valdomas. | 


Straipsnis VII. 


Abiejų susitariančių šalių tremtiniai, kurie nori sugrįžti savo 
tėvynėn, grąžinami tėvynėn, kiek galima trumpiausiu laiku. 
Grąžinimo tvarką ir sąlygas bendrai nustato susitariančių 
šalių vyriausybės, 


, Straipsnis VIII. 


Ir viena ir antra susitariančios šalys atsisako nuo bet kokių 
atsiskaitymų, kurie pareina del to, kad Lietuva kuomet buvo pri- 

klausiusi buvusiai Rusijos Imperijai, ir pripažįsta, kad visokio 
vardo valstybės turtas, kuris yra vienos ir antros šalies teritorijo- 
je, sudaro visišką atatinkamos valstybės nuosavybę. Jeigu tuo 
budu Lietuvai priklausąs turtas po 1914 metų rugpiučio 1 dienos 
yra trečios valstybės išvežtas iš jos teritorijos, tai jo reikalavimo 
teise atitenka Lietuvos Valstybei. 

Lietuvos Valstybei atitenka visi Rusijos iždo reikalavimai iš 
turtų, kurie yra Lietuvos Valstybės sienose, taip pat ir visi reika- 
lavimai iš Lietuvos piliečių, bet tik tiek, kiek jie neatlyginami 
priešpriešiniais atskaitiniais reikalavimais. 

Pastebėjimas: Lietuvos Vyriausybei neatitenka teisė reika- 
lauti iš mažažemių valstiečių jų skolų buvusiam Rusijos Valstie- 
čių Žemės Bankui arba kitiems dabar nacionalizuotiems Rusijos 
žemės bankams, taip pat ir teisė reikalauti skolų, užtrauktų dvarų 
žemėms iš buvusio Rusijos Bajorų Žemės Banko ir kitų dabar na- 
cionalizuotų Rusijos žemės bankų, kai tos dvarų žemės tenka ma- 
žažemiams bei bežemiams valstiečiams, ir toji teisė skaitoma 
panaikinta. . 

Dokumentus ir aktus, kurie išrodo šio straipsnio nurodytas 
teises, Rusijos vyriausybė perduoda Lietuvos vyriausybei, kiek 
"jie yra faktinėje Rusijos vyriausybės žinioje. Jeigu tatai negalės 
buti išpildyta per metus nuo šios sutarties ratifikavimo dienos, 
tai tie dokumentai ir aktai pripažįstami žuvę. 


Straipsnis IX. 


1. Rusijos vyriausybė savo lėšomis sugrąžina Lietuvon ir per- 
duoda Lietuvos vyriausybei bibliotekas, archyvus, muziejus, dai- 
lės kurinius, mokslo vadovėlius bei įnagius, dokumentus ir kitokį 
mokyklų, mokslo, valdžios, tikybos, visuomenės ir luomo įstaigų 
turtą, jei pažymėti daiktai buvo išvežti iš Lietuvos pasaulinio 
1914 — 1917 metų karo laiku ir faktinai yra arba atsiras Ru- 
sijos vyriausybės arba visuomenės įstaigų žinioje. 

Archyvus, bibliotekas, muziejus, dailės kurinius ir dokumen- 
tus, kurie turi Lietuvai žymios mokslo, dailės arba istorijos reikš- 
mės ir kurie buvo išvežti iš Lietuvos į Rusiją prieš pasaulinį 1914 
— 1917 metų karą, Rusijos vyriausybė sutinka sugrąžinti Lie“u- 
vai, kiek tų dalykų išskyrimas nepadarys žymios žalos Rusijos ar- 
chyvams, bibliotekoms, muziejams, paveikslų galerijoms, kur jie 
yra sudėti. 

To išskyrimo klausimai bus sprendžiami tam tikros mišrios 
komisijos, iš lygaus abiejų susitariančių šalių narių skaičiaus. 

2. Rusijos vyriausybė grąžina savo lėšomis ir perduoda Lie- 
tuvos vyriausybei visas pasaulinio 1914— 1917 metų karo laiku iš- 
vežtas iš Lietuvos teismų bei valdžios bylas, teismų bei valdžios 
archyvus, tame skaičiuje jaunesniujų ir vyresniųjų notarų archy- 
vus, ipotekos skyrių archyvus, visų tikybinių valdybų archyvus, 
matavimo, žemės tvarkymo, miškų, geležinkelių, plentų, paštų-te- 
legrafų ir kitų įstaigų archyvus bei planus, Vilniaus Karo Apy- 
gardos štabo topografinio skyriaus planus brėžinius, žemlapius ir 
apskritai visą medžiagą, kiek ji liečia Lietuvos Valstybės teritori- 
ją, Valstiečių ir Bajorų Bankų vietinių skyrių archyvus, Valsty- 
bės Banko skyrių ir visų kitų kredito, kooperacijos, savitarpio 
draudimo įstaigų archyvus, taip pat privatinių Lietuvos įstaigų 
archyvus ir bylas, kiek visi pažymėtieji daiktai faktinai yra arba 
atsiras Rusijos vyriausybės arba Rusijos visuomenės įstaigų 
žinioje. 

3. Rusijos vyriausybė savo lėšomis sugrąžina ir atiduoda Lie- 
tuvos vyriausybei perduoti kam priklauso, visokius turto doku- 
mentus, kaip antai pirkimo ir užstatymo aktus, nuomos sutartis, 
visokios rušies piniginius įsižadėjimus ir tt., tame skaičiuje kny- 
gas, popierius ir dokumentus, kurie yra reikalingi atsiskaitymams 
atlikti, ir apskritai dokumentus, kurie turi reikšmės Lietuvos pi- 
liečių turto bei teisės santikiams išspręsti ir kurie yra išvežti iš 
Lietuvos pasaulinio 1914— 1917 metų karo laiku, kiek jie faktinai 
yra arba atsiras Rusijos vyriausybės arba visuomenės įstaigų Ži- 
nioje. Jeigu jie nebus sugrąžinti per dviejus metus nuo šios sutar- 
ties ratifikavimo dienos, tai tie dokumentai bus skaitomi žuvę. 

4. Del centralių įstaigų archyvų dalių, kurios liečia Lietuvos 
teritoriją ir turi buti išskirtos, reikalingas atskiras susitarimas: 
tam tikslui bus paskirta mišri komisija iš lygios abiejų susitarian- 
čių šalių. narių skaičiaus. 

Straipsnis X. 

1. Rusijos vyriausybė savo lėšomis sugrąžina ir atiduoda Lie- 
tuvos vyriausybei perduoti, kam priklauso, pasaulinio 1914—1917 
metu karo laiku išvežtą visuomenės, labdarybės, kulturos bei švie- 
timo įstaigų turtą, taip pat bažnyčių ir visų tikybų maldos namų 
varpus bei mantą, kiek visi pažymėtieji daiktai faktinai yra arba 
atsiras Rusijos valdžios arba visuomenės įstaigų žinioje. 

2. a) Kad del taupomujų kasų indėlių, depozitų, užustato ir ki- 
tų sumų, sudėtų buvusios Rusijos valdžios ir teismų įstaigose, 
kiek tie indėliai ir sumos priklauso Lietuvos piliečiams, ir b) kai 

del visokio vardo indėlių ir sumų, sudėtų Valstybės Banko Skyriu- 
je ir nacionalizuotose bei likviduotuose privatinėse kredito įstai- 
gose ir jų skyriuose, kiek tie indėliai ir sumos priklauso Lietuvos 
piliečiams, — tai Rusijos vyriausybė apsiima Lietuvos piliečiams 
pripažinti visas tas teises, kurias savo laiku ji buvo pripažinusi vi- 
siems Rusijos piliečiams, ir todel tad leidžia Lietuvos piliečiams, 
kurie del okupacijos tada negalėjo pasinaudoti tomis savo tesė-- 
mis, pasinaudoti jomis dabar ir gauti savo pretenzijoms atlygini- 
mą tais popieriniais pinigų ženklais, kurie yra vartojami Rusijos 
respublikoje pretenzijų patenkinimo metu, ir kurių suma atskai- 
toma popierinio rublio kursu, kurs buvo vidaus pinigų rinkoje tuo 
metu, kai Lietuva radosi ištisai okupuota, t. y. 1915 m. rugs. 1d. 

Vertenybėms ir turtams, kurie buvo laikomi arba tebelaikomi 
bankų rumuose ir jų seifuose, kiek tos vertenybės ir turtai pri- 
klauso Lietuvos piliečiams, pritaikomi tie patys dėsniai, kurie yra 
išdėti šio punkto pirmojoj daly. 

šiame straipsnyje pažymėtos sumos, vertybės ir Esi atiduo- | 
dami Lietuvos vyriausybei perduoti kam priklauso. 

3. Rusijos vyriausybė savo lėšomis sugrąžina ir perduoda 
Lietuvos vyriausybei kapitalus, kurie buvo skiriami stipendijoms 
Lietuvos mokyklose ir Lietuvos piliečiams Rusijos mokyklose. 

4. Kai del apmokėjimo Lietuvoj esančių apyvartoje Rusijos 
piniginių ženklų, vertybės popierų, valstybinių arba valstybės lai- 
duotų, taip pat privatinių, išleistų tų draugijų ir įstaigų, kurių 
įmonės yra Rusijos vyriausybės nacionalizuotos, lygiai ir kai del 
Lietuvos piliečių reikalavimų iš Rusijos iždo ir iš nacionalizuotų 
įstaigų, — tai Rusija apsiima pripažinti Lietuvai ir Lietuvos pi- 
liečiams visas tas lengvenybes, teises ir privilegijas, kurios tiesio- 
ginai ar netiesioginai jos yra arba bus suteiktos kuriai nors tre- 
čiai šaliai arba jos piliečiams, draugijoms ir įstaigoms. | 

Jei savininkai pasirodys nebeturį vertybės popierų ir turto 
dokumentų, tai Rusijos vyriausybė pareiškia sutinkanti, šį straip- 
snio punktą vykdydama, pripažinti vertybės ir kt. popierų savi- 
ninkais tuos, kurie pateiks pakankamų išrodymų, kad jiems pri- 
klausantieji popieriai buvo išvežti karo metu. 


Straipsnis XI. 


1. Rusijos vyriausybė sugrąžina Lietuvos vyriausybei per- 
duoti, kam priklauso, pasaulinio 1914—1917 metų karo laiku iš- 
vežtą Lietuvos piliečių turtą arba turtą bendrovių, kompanijų ir 
akcijų draugijų, kurių akcijų arba pajų dauguma priklausė Lie- 

tuvos piliečiams tuo metu, kai buvo Rusijos vyriausybės išleisti 
atitinkamieji nacionalizacijos dekretai, kiek tas turtas faktinai 
yra arba atsiras Rusijos vyriausybės žinioje. 

Pastebėjimas: "Tas punktas neliečia kapitalų, indėlių ir ver- 
tybių, kurios buvo valstybės Banke arba privatiniuose bankuose, 
kredito įstaigose ir taupomose kasose Lietuvos teritorijoje. 


2. Kai del išvežtų į Rusiją pasaulinio 1914— 1917 metų karo 
laikmečiu geležinkelių, telegrafo ir telefono susisiekimo priemo- 
nių, taip pat kai del geležinkelių dirbtuvių įtaisymų, —- tai Rusija 
sutinka atlyginti Lietuvai tokią jų dalį, kuri atitinka vietiniams 
Lietuvos valstybės reikalams, atskaitant sulyg bendru ekonominio 
gyvenimo tonaus nupuolimu. 

Tiksliau nustatyti minčto atlyginimo dydžiui, tuojau, šią su- 
tartį ratifikavus, sudaroma mišri komisija iš lygaus abiejų susi- 
tariančių šalių narių skaičiaus. 

Pastebėjimas: Geležinkelių ir telegrafo bei telefonų susisie- 
kimo priemonės, taip pat geležinkelių dirbtuvių įtaisymai, kurie 
pareina okupuotai Lietuvos teritorijai, gali buti atlyginami tiktai 
atvadavus ją iš okupacijos. 

3. Straipsniuose VIII, IX, X ir šiame XI nurodytoms sąly- 
goms vykdyti Rusijos vyriausybė apsiima Lietuvos vyriausybei 
duoti visas reikiamas tam tikslui informacijas ir žinias ir teikti 
visokios pagalbos sujieškoti grąžinamam turtui, archyvams, do- 
kumentams ir tt. Tiksliau sureguliuoti klausimams, kurie kyla de! 
tų dalykų, pavedama ypatingai mišriai komisijai iš lygaus abiejų 
susitariančių šalių narių skaičiaus. 


Straipsnis XII. 


Rusijos vyriausybė, turėdama omenyje, kad Lietuva pasau- 
linio karo metu buvo beveik visa nuniokota ir kad Lietuvos pilie- 
čiai net negali atsistatyti savo ukio, tarp kita ko savo sugriautų 
ir sudegintų trobesių del Lietuvos girių sunaikinimo, pareiškė 
sutinkanti: 

1. Nukelti nuo Lietuvos atsakomybę už Rusijos skolas ir vi- 
sokius kitokius įsižadėjimus, tame skaičiuje už tuos, kurie randa- 
si iš popierinių pinigų, iždo ženklų, įsižadėjimų, serijų ir Rusijos 
iždinių liudymų išleidimo, už Rusijos valstybės vidaus ir užsienio 
paskolas, už garantijas visokioms įstaigoms bei įmonėms ir už jų 
laiduotas paskolas ir kt.; visos panašios Rusijos kreditorių pre- 
tenzijos, kurių dalis BaRšiių mokėti Lietuvai, turi buti MUAEEIpĖSS 
tiktai prieš Rusiją. | 

2. Artimiausiose prie Lietuvos sienų vietose iv, kiek galima, 
arčiau prie plukdomujų upių ir geležinkelių duoti Lietuvos vyriau- 
sybei teisę kirsti miško iš šimto tukstančių dešimtinių ploto, nuo- 
latos pateikiant per dvidešimt metų vieną po kito miško kerta- 
muosius plotus einant Rusijos miškų ukio planais. Tolimesnės 
kirtimo sąlygos.pavedamos nustatyti mišriai komisijai iš lygaus 
abiejų susitariančių šalių narių skaičiaus. 

8. Išduoti Lietuvos vyriausybei tris milijonus rublių aukso 
per pusantro mėnesio nuo šios sutarties ratifikavimo dienos. 


Straipsnis XIII. 


1. Susitariančios šalys, šią sutatį ratifikavusios, sutinka kiek 
galima greičiau pradėti tarybas del prekybos ir tranzito sutarties. 

2. Prekybos sutarties pamatan turi buti padėtas didžiausia 
palankumo principas. | 

3. Tranzito sutarties pamatan turi buti padėti šie principai: 

a) prekės, kurios eina tranzitu per vienos kurios susitarian- 
čios šalies teritoriją, neturi buti apdedamos jokiais muitais nei 
mokesčiais; 

b) vežamieji tarifai tranzito prekėms neturi buti augštesni už 
vežamuosius tarifus tokioms pat vietinėms prekėms. 

Pastebėjimas: Ligi nusistatys normalės sąlygos, savitarpi- 
niai Lietuvos ir Rusijos tranzito santikiai yra tvarkomi tais pa- 
čiais principais. Kitas tranzito sąlygas normuoja atskiri laikini 
sutarimai. 

4. Lietuvos ir Rusijos prekybos laivynai, vienas ir antras, 
naudojasi susitariančių šalių uostais vienodomis teisėmis. 

5. Mirus vienos susitariančios šalies piliečiui antrosios šalies 
teritorijoje, pasilikęs turtas visas perduodamas valstybės, kuriai 
priklausė palikimo savininkas, konsulo arba atatinkamo atstovo 
žinion, idant jis pasielgtų eidamas savo krašto įstatymais. 


Straipsnis XIV. 


šią sutartį ratifikavusios abi susitariančios šalys tuojau su- 
eina į diplomatinius ir konsulinius santikius. 
šią sutartį ratifikavusios šalys eis daryti konsulinės konven- 
cijos. 
Straipsnis XV. 


Ratifikavus šią sutartį Lietuvos vyriausybė atleidžia Ru- 
sijos piliečiams ir optuojantiems Rusijos pilietybę, o Rusijos vy-. 

riausybė — Lietuvos piliečiams ir optuojantiems Lietuvos piliety- 
bę, kiek civiliniams, tiek kariniams, visų politinių ir disciplinių 
bylų bausmes. Jeigu tų bylų reikalu dar nėra padaryta nuosprgiidi“ 
mo, tai jos panaikinamos. 


Nesinaudoja amnestija asmens, augščiau nurodytus nusikal- 
stamus darbus padarę jau šią sutartį ratifikavus. 


Asmens, kriminaliu teismu nuteisti už nusikaltimus, kuriems 
nėra amnestijos, sugrįžta tėvynėn atlikę bausmę. Jei tos rušies 
bylų reikalų nebus nusprendimo per metus nud dienos, kada kal- 
tinamasis buvo pašauktas tieson, tai po to laiko jisai perduodamas 
jo krašto vyriausybei su visa bylos medžiaga. 


Tuo pačiu žygiu abi susitariančios šalys atleidžia ir saviems 
piliečiams bausmes už darbus, padarytus prieš šios sutarties rati- 
fikavimą antrosios šalies naudai. 


Straipsnis XVI. 


šią sutartį svarstydamos, abi sutariančios šalys turėjo ome- 
nyje tai, kad jos viena su antra niekuomet nėra buvusios karo pa- 
dėtyje ir kad Lietuva, budama karo žygių rajone pasaulinio 1914 
—-1917 metų karo laiku, ypatingai yra del to karo nukentėjusi. 
Todel visos šios sutarties sąlygos nieku budu negali buti preceden- 
tu kuriai trečiai šaliai. 

Kita vertus, jeigu vienos susitariančios šalies bus duota tre- 
čiai šaliai arba jos piliečiams ypatingų lengvenybių, teisių ir pri- 
vilegijų, tai jos be ypatingo susitarimo tenka ir antrajai šaliai 
arba jos piliečiams. 


Pastebėjimas: "Tečiaus susitariančios šalys nepareikš pre- 
tenzijų del privilegijų, kurių viena susitariančių šalių pateiks tre- 
čiai šaliai, susirišusiai su ja muitu arba kita kuria sąjunga. 


Straipsnis XVII. 


Viešosios ir privatinės teisės klausimus, kylančius tarp susi- 
tariančių šalių piliečių, sprendžia, taip pat kai kuriuos atskirus 
klausimus, kylančius tarp abiejų valstybių arba tarp valstybių ir 
antrosios šalies piliečių, reguliuoja ypatinga komisija iš lygaus 
abiejų šalių narių skaičiaus, kuri yra steigiama tuojau šią sutartį 
ratifikavus ir kurios sąstatą, teises ir pareigas nustato instrukci- 
ja, abiejų susitariančių šalių sutarta. 

Straipsnis XVIII. 


Ši sutartis turi buti ratifikuota. 

Ratifikuojamais sutarties raštais turi buti susimainyta 
Maskvoje. 

Visur, kur šioje sutartyje minimas sutarties ratifikavimo 
momentas, reikia suprasti laikas, kai susitariančios šalys susimai- 
no ratifikuojamaisiais raštais. 

Visa tatai paliudydami abiejų šalių įgaliotiniai savo rankomis 
tą sutartį pasirašč'ir savo antspaudais patvirtino. 

Originalo du ekzemplioriai sustatyti ir pasirašyti Maskvos 
„mieste tukstantis devyni šimtai dvidešimtų metų liepos mėnesio 
dvyliktą dieną. 


SKYRIUS VIII. 
Seimas ratifikuoja taikos sutartį. 


ATSTOVŲ KALBOS. 


Kuomet Lietuvos taikos delegaciją parvežė iš Maskvos augš- 
čiau paduotają taikos sutartį su rusais, Steigiamas Seimas 26- 
tam savo posėdyje, 6 rugpiučio, 1£ 20, paėmė ją svarstyti: ar ją 
ratifikuoti, užgirti, ar ne. 

Pirmutinis apie tai kalba atstovas kun. Jurgutis. Jis sako: 

"Ši sutartis nera kruvinos pergalės vaisius bei vienos tautos 
kitai daroma skriauda. Tai yra lygiateisių valstybių „tarpusavių 
santikiavimo nustatymas. Nusileidimų yra iš abiejų pusių. Pirmoj 
eilėj yra pripažinta musų nepriklausomybė. Apie 150 metų mus 
valdęs suverenas amžinai atsisako nuo bet kokių teisių į musų 
valstybės reikalus. Tai nėra dovana, bet yra patvarumo, vienybės 
ir musų tautos susipratimo vaisius. Sienų nustatymas tenkina 
musų tautos reikalus. Medžiaginis atlyginimas, tiesa, toli neatly- 
gina musų tautai pridarytų kruvinų skriaudų, bet kas įstengtų 
atlygint visas skriaudas mums per šimtmečius padarytas? šian- 
dien, kai mes kalbam del sutarites ratifikavimo, Rusų ginkluota 
pajėga tebėra musų krašte, bet turim vilties, kad ir šis klausimas 
netrukus bus išrištas patenkinamai." 


Kairys (s. d.): Karo likvidavimas ir taikos padarymas yra 
pirmutinis klausimas, kuris rupina darbo žmones. Tos partijos, 

kurios gina darbininkų klasę, taikos klausimą visuomet riša pozi- 
tingai, žinodamos, kad tiktai normalinėmis taikos sąlygomis gali- 
mas yra ekonominis ir socialinis šalies ugis. Musų partijos ir frak- 
cijos buvo dedama pastangų įrodyt laikinajai ir dabartinei val- 
džiai, kad taikos vykdymas butų nenutęsiamas, bet tos pastangos 
pirma buvo nevaisingos. Vyriausybė mėgo visad linkti į stip- 
resniujų pusę, o silpnesniajai rodė nugarą. Pirmiau buvo manoma, 
kad ši naujoji Rusų tvarka neišsilaikys, grius, todel nesiskubinta 
taiką daryt, šiandien tas patogusis metas jau praleistas. To meto 
derybos but galėjusios duot daug geresnių ir lengvesnių sąlygų, 
negu šiandien. Jei šiandien vėl turim Vilniaus ir kitų rytų sričių 
okupaciją, tai jos žiaurumas ir visos sunkenybės pirmoj eilėj ten- 
ka pakelt tų kraštų darbininkams. Taika turi but padaryta galimai 
greičiau. Bet šiandien neužmerkime akių, kaip toji taika daroma... 
Sutarty yra visa eilė punktų, kuriu netobulumai pirmoj eilėj skau- 
džiai lies darbo žmones. Indėlių klausimas suformuluotas taip, kad 
nieko nelaiduoja. Neaišku, kuria valiuta jie bus grąžinami. Grąži- 
nimas priklausomo musų valstybei turto išeina taip, kad jei jie 
nenorės, galės visai neduot. O tas turtas yra musų tautos turtas, 
k. a. meno ir kulturos turtas, muzėjai ir tt. Statymo medžiagos 
nei dalies negausim to, kiek reiks nukentėjusiam kraštui atstaty- 
ti. Yra ir dar dalykų, kurie skriaus Lietuvos pilietį. Bet visa yra 
antraeilis dalykas ir del to taikos sudarymas neturi but atidėtas. 
šiandien reikia imt ne tik sutarties spausdintąją dalį popiery, bet 
ir žiurėt į tikrają padėtį. Yra susidarius tokia situacija, kurios ne- 
galima niekuo pateisint. šioj sutarty nenumatoma, kaip ilgai tęsis 
ši nenormalinė padėtis musų rytuose, kada ji bus likviduota ir be- 
ne galima ji dar plačiau išplėst. Darydami taiką su Tarybų Ru- 
sais, kokie jie yra šiandien, mes norim tikėt, kad ji yra galima. 
Bet tos sąlygos yra neaiškios. šios dienos tikrumos padėtis gali 
mus neprivest prie taikos sutarties. šiandien turim Rusų okupa- 
ciją su visom jos žiauriom pasekmėm. Okupaciją kęst yra dar sun- 
kiau, negu pats karas. Okupacija dažniausia atveda į priešingus 
tarpusavio santikius. Sutarties su Rusais šiandien dar negalim pa- 
daryt. Reikia gaut iš Rusų tikras, konkretus paaiškinimas, kada 
jie galų gale žada likviduoti savo žygius musų krašte. Valdžios 
darbas negana mus patenkina. Ji nenumato Rusų įsiveržimo ir to- 
limesnių to vaisių. šiandien pareiškiam, kad valdžia gautų iš Rusų 
tikslesnių paaiškinimų ir taikos ratifikavimą siulom atidėt. Pada- 
rytoji sutaris neatatinka tiesos reikalavimam: 1) Rusai nepasiža- 
dėjo grąžint musų tautai turtų, 2) del indėlių grąžinimo nenuro- 

dyta valiuta, 3) neaiškiai nurodyta ir susisiekimo medžiagos grą- 
žinimas. Pasišalinus lenkų okupacijai, įsivyravo rusų, ir kuria- 
mos jų valdžios organai, naikina musų savivaldybių įstaigas; tuo 
budu jie patys laužo taikos sutartį. Socialdemokratai randa, kad 
taika yra reikalinga, tiki, kad vis tik galima bus susitarti su Rusų 
darbininkų valdžia ir kad tai galima bus padaryt kaip tik jų oku- 
pacija pasišalins. 


Sleževičius: Gerbiamieji! Lietuvos tauta pakėlė ginklą, kad 
pašalinus iš savo krašto visus tuos, kas prisidengdamas šiais ar 
kitais motyvais lenda varu į musų šalį, kad pavergus Lietuvos 
darbo žmones vėl tam pat jungui, kurį jie yra šimtus metų nešę. 
Keldama ginklą, Lietuva turėjo vieno noro, kad butų pašalinti 
priešai. Šiandien turim pasakyt paskutinį žodį del tų santikių 
įvykdymo tarp musų ir kitų tautų. Nors šiandien dar Lietuvos 
dalis okupuota, bet jau su tais pat Rusais yra padaryta sutartis, 
kad jie turi pasišalinti iš tų vietų. Jie sėdi čia strategijos reikalais, 
bet šiandien jau numatoma padėtis ir jie turi atšaukt iš musų 
krašto savo kariumenės dalis. Valdžia turės dėt pastangų, kad jie 
tai vykdytų kuo veikiausia. Bet čia valdžiai reikia duot reikalingo 
įrankio tiem reikalavimam atsiekt. Mes, soc. liaud. dem. ir valst. 
sąjunga, manom, kad taikos ratifikavimas ir bus tas įrankis, toji 
moralinė ir juridinė teise, kuria remdamos valdžia turės rimto 
pamato reikalaut Rusus tuojaus pasišalint. 


Žiurėdami sutarį, randame nemaža nepatenkinamų dalykų, 
bet taip pat yra daug ir visai patenkinamų. "Tie $, kur kalbama 
apie sienas, mes laikom tinkamus Lietuvos tautos teisėtiems sie- 
kiams, bet ekonominėj daly randam ir neaiškumų. Bet čia, tiesa, 
turim bendrus pasakymus. Čia yra nustatyta tvarka, kuria einant 
bus sudaromos mišrios komisijos, tam tikros atskiros sutartys, 
kaip kas ir kiek bus gaunama, grąžinama. Kiek mes gausim —tai 
pareis nuo komisijos sudarymo. 

Kalbant apie neigiamąsias sutarties puses ir aš su socialde- 
mokratais pasakysiu, kad pavėlavot padaryt taiką. Ją reikėjo pa- 
daryt prieš 6—7 mėnesius. Taikos konferencijoj butų nereikėję 
klausti, kodel Estams davėt daugiau, negu mums duodat. Ir Rusai 
tada nebutų atsakę: "todel, kad Estai yra pirmieji, kurie nepabo- 
jo, reikalui esant, su mumis tartis“? (Krik. dem.: o lenkai ką but 
padarę?). Su lenkais del to blogiau nebut buvę. Santarvė mums 
yra raštu pareiškusi, kad taikos padarymas su bolševikais nepa- 
keis santikių su lenkais. Čia turėjo mums rupėt ir musų reikalai. 
Nereikia perdaug žvalgytis į užsienius, o daryt savo naudai, daryt 

taiką. Aš tų frakcijų vardu, kurias atstovauju, siulau, tuojau ra- 
tifikuoti sutartį, kad sektus kuoveikiausiai paaiškint padėtis ir 
valdžia turėtų juridinio pamato griežtai že aBuI pašalint kenks- 
mingą okupaciją. 

Plečkaitis (s.-d.): Soc. demokratų reikalavimas atidėt rati- 
fikavimą ne visai teisingas. Čia dalykas perdaug svarbus, kad del 
jo turėčiau pasiduot frakcijos drausmei ir negalėčiau reikšti savo 
minties. šiandien reiškias nuostabus daiktas: tie, kurie visą laiką 
skatino taiką, šiandien yra prieš ją, o kurie taikos su bolševikais 
labiausia bijojo, dabar pirmieji skubina ją priimt. 

Jei mes "Taiką nutęsim — rusai pasiliks, ir rasdami įvairių 
pretekstų, skverbsis giliau į kraštą. Bolševikai, šiaip ar taip, žmo- 
nės atviri, jie pasisakys aiškiai, ir jei jie panorės, tai ir eis. 

Kiekviena valstybė, su kuria padaryta taika, jei ji norės karo, 
pasakys į taikos sutartį, kad tai esąs "popierio gabalas" (salėj 
juokai). Vokiečiai su Belgais ar ne taip padarė, Europa ar nerado 
priežasties Kynus mušt, Anglai, pamėgę Burų aukso kasyklas, A- 
merika iš Ispanų Kubą ar nemokėjo paimt? Taryba skubėjo pada- 
ryt su vokiečiais sutartį, o kas gins, kad jie butų iš Lietuvos pada- 
rę savo ostprovinciją, jei patįs nebutų galo gavę? Bresto taiką pa- 
darę vokiečiai vis delto žygiavo į Ukrainą. | 

Sutartis gal tiktai pasunkina kiek imperialistų žygius, nes 
tada visam pasauliui aišku, kad eina per sutartį, yra grobikai. Da- 
bar tik klausimas, ar rusai panorės but grobikais? šis klausimas 
ir vertėtų paaiškinti. Pripažinus sutartį juk prasidada santikiavi- 
mas tarp padariusių ją valstybių. Padarę sutartį mes ir galėsim 
jau šaukt, jei mums bus geliama. šiandien jei mes neratifikuojam, 
tai padėtis nei kiek nekitės — esam karo padėty ir jie, panorėję, 
gali visad eiti į mus. 

šiandien faktas, kad raudonoji armija yra netoli Varšuvos, 
tam galim tikėt. Jie su savim neša savo įdėjų ir skleidžia jas, kaip 
papuola. Bet idėjom kovoja juk ir krikščionys demokratai. Kas 
Rusam buvo daryt kito, kai lenkai, jau paėmę Kievą.ir skverbės į 
Smolenską, o už lenkų nugaros stovėjo santarvė? Ir šiandien juk 
aišku, kad visų tų tamsiujų jėgų užpakaly stovi Antantos kapita- 
listai, laukdami dienos, kada per kitų lavonus galės įtakos daryt. 
Kas rėmė Kolčaką, Denikiną, Judeničą, dabar—Vrangelį ir kt?.. 
Jiems pavyko parblokšti revoliucinius Rusus. 

šiandien matom, kad Rusai virto lavonu. Iš garsiujų Tarybų 
beliko tik skelėtas — ten sėdi tik valdininkai. Santarvei pavyko 
nugniaužti rusų revoliucinę valdžią ir pastatyt komisarus. Dabar 

jie keršija ir jų siekimas — mušt, sunaikint Lenkus ir pastatyt 
jiems Kryžius... Jų nudriskusi, alkana armija primena Francuzų 
armiją revoliucijos metais, o kaip ji kovės. Tr kokio jiems kito ga- 
lo imtis? Taip žiurint į dalykus, mums bus aiškios Jofės ir Miež- 
lauskio kalbos. Kas yra išsiderėta taikos sutarty, reikia tikėt, kad 
jie tai davė ne del malonių musų akių, bet davė reikalo verčiami. 
Bet jie sakė — imkit. Jie davė miškų plotą musų sugriautam gy- 
venimui atstatyti. Tos priežastys, juos vertusios, dar neišnyko, ir 
gal veikiai dar neišnyks. Gerbiamieji! Kurių šalių atstovai su mu- 
mis taip kalbėjo, kaip rusai—gal santarvė, gal lenkai... Aš ma- 
nau, jei lenkai butų tebesėdį Vilniuje, vargu butų taip su mumis 
kalbėję. Ir jei tik juos aplinkybės nebut veržusios, tikrinu, jie 'ne- 
but šykštėję pareit ir į Kauną, nebut reikėję ir jums čia sėdėt. Aš 
"noriu paklaust, ko mes galim tikėtis susilaukt bolševikams pra- 
laimėjus ? | 
Jei dabar lenkai grįžtų į Vilnių nugalėtojais, artimas jiems 
butų kelias ir į čia. Arba jei santarvė vėl pradėtų tartis su ber- 
montininkais—kryžius tada musų nepriklausomybei! Musų geo- 
grafinė padėtis tokia, kad mums vargiai lengva. Lietuvos padėtis, 
kaip senovės Judejos, dviejų galingų Aigipto ir Babilionijos tarpe 
valstybių. Ji vis priklausė ar vienai ar kitai, žiurint, kuri valstybių 
kurią nuveikė. Judeja tik vieną kartą liko tikrai nepriklausoma ir 
nematant pražydo, kada įvyko tikra pusiausvyra tarp Aigipto ir 
Babilionijos. Po kurio laiko ir vėl matom Judejos gyventojus be- 
varomus į Babilionijos nelaisvę. Taip ir su Lietuva gali but ateity, 
jei imperializmas viešpataus. Tik jei grius kapitalizmas ir įsivy- 
raus socializmas, tada ir Rusams nebus reikalo mušų grobt. Žmo- 
nių Rusai, tikrieji Tarybų Rusai, neis grogt Lietuvos. Gal but ir 
Vokiečiai tuo keliu eis. Tada musų kraštui dings pavojus. Mes 
turim tik linkėt, kad Rusuos pasiliktų Tarybų valdžia. Ratifikavę 
sutartį tai valdžiai duosim moralinės paramos ir parodysim, kad 
tik jai pasitikim. | 
Čarneckis: Gerbiamieji Steigiamojo Seimo nariaii Sutarty 
yra 2 dalys: 1) Rusai išsižada suverano teisių į Lietuvą ir tojo iš- 
sižadėjimo vaisiai, 2) nustatomos taikaus santikiavimo sąlygos. 
Lietuva priešinga militarizmui, jos siekimas kelti kulturinę ir 
ekonominę šalies gerovę. Bet tam reikalingos tam tikros aplinky- 
bės — taika. Kiek mes norim txikos, tiek šimteriopu pasiryžimu 
ginsim šalies laisvę, kulturą ir tikybą. Lietuva yra tiltas Europai. 
Ekonomijos srity ji yra tarpininkė. Į tų santikiavimų pamatą tu- 
ri but padėtas pagrindas. Budara tarp galingų kaimynų, Lietuva 

turi palaikyt su jais gerus santikius, bet drauge dabot savo suve- 
reniteto. Rusai nori taikos, jos norim ir mes, nes neturim grobi- 
mo tikslų ir nenorim kištis į kaimynų reikalus. Taikos sutartis pa- 
šalina puolimą pavojų, tai laiduos musų nepriklausomybę, kitaip 
— nereikčtų ir sutarties. Laisva valia abiejų pusių delegacijų pasi- 
rašyta pasižadėjimas neleist organizuotis savo teritorijoj bet ko- 
kiom kariumenėm bei valdžiom tikslu kenkti kitai susitarusiujų 
valstybių. Bet realybė rodo ką kitą. Vos kelios sąvaitės po sutar- 
ties pasirašymo, o jau Vilniuj ir kitur spėjo įsikurt revkomai, va- 
roma kiršinamoji agitacija prieš musų Steig. Seimą, pastatytają 
valdžią, uždaromi laikraščiai, plėšiami žmonės, ir tai visa daroma 
taiką pasirašius. Rusų centralinė valdžia į musų valdžios protestus 
pareiškė, jog tai esanti vietos organų sauvalė. Jei taip, tai musų 
vyriausybė turi tą sauvalę kuo veikiausia likviduoti. Iš rusų reika- 
laujam parodyt jų gerą valią darbais — atsitraukti iš musų že-. 
mių, pirmoj eilėj — iš Vilniaus. Mes mokėsim patys apsaugot, ir 
tai parodo praeitis. Ekonominiam gyvenimui sutvarkyt rusai rei- 
kalingi taikos. Iš sutarties. tranzitai per musų kraštą į Rusus ne- 
turi buti apdedami muitais. Rusai ne tik militariniai, bet ir ekono- 
miniai atsižada visiem amžiam musų gyvenamų teritorijų. Galės 
grįžt musų tremtiniai, bet jie sutartimi nuskriausti, nes jiem su- 
varžytas nuosavybės reikalas. 8 $ sakoma, kad rusai sutinka grą- 
žinti musų visuomenės turtą, kiek tai bus rusų valdžios ar visuo- 
menės žinioj. Čia klausimas priklausys nuo to, kiek jie bus pas sa- 
vę susitvarkę. Gelžkelius ir tt. turtus pavesta mišriom komisi- 
jom išspręsti, sunku bus susitart tinkamai plačioj ginčų srity. 
Neminima del grąžinimo bendro Rusų valstybės mums priklauso- 
mos dalies. Nevisai patenkinta ir karo nuostolių atlyginimas. Ne 
iš savo kaltės Lietuva buvo virtusi didžiojo karo lauku. 


Musų nuostoliai siekia 900 milionų rublių prieš karą vertės. 
Atlyginimui rusai mums duoda 100 tukst. dešimtinių miško ir 3 
milionus aukso ir nuima Rusijos skolų musų kraštui priklausomą 
dalį. Tiek mums teko. Bet nežiurint to, taika šiandien turi but 
pasirašyta. Nežiurint silpnujų punktų turim ir gerų. Dabar galė- 
sim gyvent su rusais taikoj ir santaikoj. Ši sutartis yra ir musų 
nuo Rusų atsiskyrimo aktas. Nors mes pasisakėm nepriklausą 
nuo Rusų jau prieš porą metų vasario 16 d., bet šiandien, sutrauk- 
dami sąskaitas, paminekim ir gyventus įvykius. Uždraudus parda- 
vinėt murinus, panaikinus Žmonių vergovę, Musų tauta dar ilgus 
metus tą vergovę kentė. Sunki ji buvo Lietuvai. Ar yra pasauly 
tiek turtų, kuriais sektysi atlyginti Lietuvai kančias? Muravjovo 

koriko gadynė, 40 metų spaudos draudimo, 40 metų nakties be 
mažiausio spindulėlio! Žudymai, ištrėmimai, 1907—1908 metų re- 
akcija, Stolipino rusinimo politika, kolonizavimas, kraujas, aša- 
ros, kančios — tai musų atsiminimai, musų bendro su Rusais su- 
gyvenimo vaizdai. Geriausiais Lietuvos vaikais įtręšta musų tė- 
vynės žemė, iš kurios išaugo nepriklausomybės mintis. Bet tie 
žiaurųs atsiminimai ne į kerštą mus šaukia, tik prie atsargos. Ne- 
gi beatlyginsi tas skriaudas, negi beprikelsi tuos, kas žuvo. Te 
Dievas jiem atleidžia, kaip mes atleidžiam. Krikščionių demokr. 
frakcija balsuos už sutarties ratifikavimą pirmuoju skaitymu. 


G. Petkevičaitė: Mums, moterims, ligi šiol nebuvo leista kal- 
bėt iš trubunos. Aš manau, kad nebutų buvę to baisaus karo, jei 
moters butų galėjusios dalyvauti parliamentuos. Netoli jau ta ga- 
dynė, kai nustos žvangėję ginklai ir žmonės imsis kulturos darbo. 
Moters deda tam pastangų, kaip teko matyt tarptautiniam mote- 
rų kongrese, todel aš kalbų: pati bloga taika geresnė, kaip geriau- 
sias karas. Kiekviena Lietuvos moteris laukia taikos ir vargu aš 
nusidėsiu prieš jas prisidėdama prie tų frakcijų, kurios stovi už 
greičiausį taikos sutarties ratifikavimą (ploja). 


Čapinskas (s.d.): Kadangi rusų okupacija dar nepašalinta ir 
laužomi sutarties motyvai, socialdemokratų frakcijos dalis mano 
kad, nors sutartį reikia greičiausiai ratifikuot, vis delto šiandien 
jos dar nesvarstyt ir delto susilaikys nuo balsavimo. 

Svarstymas priimamas antruoju skaitymu. Prezidiumas siu- 
lo sutartį prieš 3 skaitymą atiduot bendr. teisių komisijai, bet 
Tumėnas pareiškia, jog sutartį komisija tikrinusi ir savo darbą 
del sutarties atlikusi. šleževičius—užsienių reik. K-jos, ir Rusec- 
kas — karo K-jos vardu pareiškia taip pat sutartį žiurėję ir Suo 
dar tą pačią dieną svarstyt ją 3-čiuoju skaitymu. 

Po 15 min. pertraukos kalba Bičiunas: Aš kalbėsiu savo var- 
du ir tariuos savo pareiškimais nepakeisiu frakcijų nusistatymo. 
Darant tokį svarbų žingsnį, Steiz. Seimui ir vusuomenei, reikia 
paaiškint ne vien formalinė, bet ir moralinė to fakto, kurs stovi 
prieš akis, pusė. Girdėt, kad pasekmių gali but visokių. Girdėt, 
kad Tarybų Rusai esą tobuli, kiti, priešingai, baimijas ratifikavi- 
mo. Kuris yra šios sutarties pamatas. Jis aiškiai matomas iš dvie- 
jų punktų, kurie del kaž kokių aplinkybių išskirti. 1 $ yra musų 
nepriklausomybės pripažinimas, o pats pamatas, kuriuo sutartis 
daroma — ekonominis santikiavimas nukeltas į 16 š. Kai kurios 
dalys paliktos nežymios, miglotos. Del grąžinimo, atlyginimo, visa 
palikta in status guo. Darant sutartį reiktų žinot tvarka, kuri yra 

tos šalies konstitucijoj, su kuria taika daroma. šit aktas, iš kurio 
matyt, kad sutartis įsigalės, kai abi pusės ją ratifikuos. Mes no- 
rim pasirašyt dokumentą ir vežti jį į Maskvą. Bet valdžia turėtų 
sužinoti, ar Maskva tai jau padarė. Rusų konstitucijos 55 Šš sako, 
kad taikos ratifikavimas priklauso tarybų suvažiavimui, ir ne ko- 
misarai, o Vykdomasis Kimitetas yra įgaliotas šiuos klausimuos. 
Mane stebina vienas dalykas, kad faktinai, anot konstitucijos, vy- 
riausias Vykdomojo Komiteto atstovas bent musų valdžios atsto- 
vam liko nežinomas. Rusų dab. valdžios dvasia yra Leninas, bet jo 
užpakaly stovi kiti asmens. Reiktų jo parašo. Darydami šią sutar- 
tį, norim išvengt kraujo liejimo, pradėt taikų sugyvenimą. Sutar- 
ty kalbama apie konsuliares konvencijas ir tranzitą, ir į musų kraš- 
tą galės laisvai įvažiuot rusų piliečiai, ir, žinoma, jie elgsis laip, 
kaip jie elgiasi Vilniuj ir.Berline. šiuo atvėju sutartis gali duot 
naujo pavojaus. Uždarydami duris ginkluotam raudonarmiečiui, 
atidarom jas specialistui propagandistui, kurie nuo viens kito ma- 
ža kuo skiriasi. 

Del nuostolių atlyginimo, nors gausim tuos 3 mil. aukso ir 
miško, bet galim gaut naujų nuostolių rusų valiutos, kuri stovi že- 
miau 0. Juk mes turėsim ir Sovietų pinigus imt (10š) ir prekybos 
keliu tų pinigų gausim. Dar kas svarbu — netenkam Muravjovo 
išvežtų turtų— Vilniaus arkyvo ir k.t. Anot sutarties, juos galė- 
sim atgauti, kiek, girdi, tai nepadarys nuostolių Rusų muzėjam. 
Dauguma Vilniaus išvežtų dokumentų, tiesa, tebeguli Petrapilio 
muzėjuos supakuoti, tuos galim atgauti, bet Radzvilo ir kt. kolek- 
cijos jau ten įsegistruotos... 4 š žada saugot musų neutralitetą ir 
neleisti savo valstybėj kurtis bet kokiai kariumenei ar valdžiai, 
turinčiai tikslo eiti prieš mus. Aleksai Angariečiui ir kt. už Smo- 
lensko, tiesa, jie neleistų prieš mus organizuotis, o Vilniuj, reiškia, 
jiem galima, nes tai yra musų teritorija. Ir rusai nemato reikalo 
Kapsuko išvaryt. Gali but, valdžia, prieš ratifikuosiant mums 
šiuos dalykus dar paaiškins. 

Sutartis tapo priimta trečiuoju skaitymu. 

SKYRIUS IX. 


Svarbesnieji St. Seimo išleisti 
įstatymai. 


ŽEMĖS REFORMOS ĮSTATYMAS. 


Po taikos su Rusija svarbiausias Steigiamojo Seimo darbas 
buvo — sutvarkyti žemės reikalus. Tuo tikslu Seimo buvo priim- 
tas 11 rugpiučio, 1920 metų, šitoks įstatymas: 


1 Straipsnis. 


Lietuvos Respublikos naudai nusavinama privatiniams asme- 
nims priklausantieji: 

a) miškai ir kirtimai, jei jie didesni negu 25 dešimtiniu; 

b) pelkės ir durpynai, 

c) atvirieji, neišdžiustantys vandenys su upių srovės vieta 
ir ežerai; | 

d) žemės gelmių turtai ir mineralinių vandenų šaltiniai ir jų 
eksploatacijai reikalingas žemės paviršiaus plotas. 

Pastaba: Nurodytujų a, b, c, punktuose turtų nusavinimas 
neliečia, jei jie priklauso miestams, miesteliams ir sodžiams arba 
sąvininkams, kurie iš viso turi ne daugiau, kaip 70 deš. arba 140 
margų žemės, arba darbo bendrovėms, kurios turi ir naudoja mi- 
nimus turtus savo narių gyvenimo reikalams, išskyrus pelkes, 
kada jų džiovinimas reikalingas žemės melioracijai ar gyventojų 
sveikatai. | 


2 Straipsnis. 


Majoratai ir lėnų teisėmis valdomieji dvarai, taip pat Rusijos 
caro ar jo valdžios atskiriems asmenims ar įstaigoms Lietuvoje 
dovanotieji dvarai, žemės ir kitas nejudomas turtas, lygiai ins- 
trukciniai ir rusų valdžios palengvintomis sąlygomis įgytieji dva- 
rai su visu jiems priklausomu turtu ir inventoriumi, skelbiami 
Lietuvos Respublikos nuosavybe ir buvusieji jų valdytojai jokio 
atlyginimo negauna. 

Pastaba I. Turimosios prie nusavinamujų miškų žemės plo- 
tų, vandenų ir pelkių, prigulėjusiųjų nurodytiems 1 ir 2 šš savinin- 
kams, vietos gyventojų servituto ir kitos naudojimo teisės palieka 
neliestos. | 

Pastaba II. Vykdant šį š imami visi dvarai ir ukiai, kurie 
yra valdomi sulyg įstatymo apie majoratus Vakarų krašte (Rusų 
įst. X t. 1 d. š$ 304, 494 — 512, 969, 1181 — 1183, 1214 — 1217 
ir 1263) ir taisyklėmis, nustatytomis Rusijos valdžios įsakymais 
apie majoratus buvusios Lenkijos gubern. iš 1835 m. spalio 4-16 d. 
ir 1842 m. gruodžio 6 d. Rusų Įst. Rink. VIII t. I d. (prie I-jo str. 
priedas ir I pastaba). 1864 m. lapkričio m. 27 d. ir 1865 m. gruo- 
džio 14-26 d. pat. 1871 m. liepos 1-13 d., arba yra įgyti naudojan- 
tis privilegijomis, kilusiomis iš įstatymų: 1864 m. kovo 5 d., 1864 
kovo 23 d., 1863 m. liepos 23 d., 1867 m. kovo 24 d. arba naudo- 
jantis paskolomis, sulyg įst. 1864 m. rugpiučio 10 d. iš atat. kredi- 
to draugijos, o vėliau specialinio bajorų banko skyriaus, einant 
1894 m. birželio 6 d. taisyklėmis, taip pat paliuosuotus nuo pošli- 
nų, sulyg V t. 843 p., įgyjant turtą iš varžytinių iki 1901 m. ir 
visus tuos ukiuos, kurie, budami didesni kaip 60 deš., buvo įgyti iš 
varžytinių periode nuo 1901 ligi 1905 m. 


3 Straipsnis. 


Einant šio įstatymo 1-ju ir 2-ju Šš, skaitosi paimta žemė ar 
kitas turtas tada, kada tam tikru raštu, paminint vietą, rušį ir plo- 
tą atatinkamų vyriausybės įstaigų viešai paskelbiama ir patsai 
raštas įteikiamas ligi tol buvusiam valdytojui, arba savininkui. 
Kol tokio rašto savininkas arba valdytojas nėra gavęs, tol jis lai- 
komas šeimininku ir atsakomu už visą tvarką ir ukio pilnumą, ei- 
na visas pareigas ir naudojasi visomis lig šiol turinčiomis teisė- 
mis, išskiriant perleidimo, įkeitimo ir nuomavimo teises, kuri nuo 
įstatymo paskelbimo dienos priklauso Lietuvos Respublikai arba 
jos šiam reikalui teisę atstovaujamai įstaigai. 


4 Stralpsnis. 


Šį įstatymą vykdo Žemės Ūkio ir Valstybės Turtų Ministerija. 


5 Straipsnis. 


šiam įstatymui įėjus galion, laikinasis įstatymas del miškų ir 
privilegijuotai įgytų dvarų keitimo, išleistas 1920 m. gegužės mėn. 
28 d. nustoja savo galios. 
A. Stulginskis, 
Einąs Respublikos Prezidento pareigas 
Steigiamojo Seimo Pirmininkas. 
D-ras K. Grinius, ministeris pirmininkas. 

NAMŲ IR KAMBARIŲ SAMDYMO ĮSTATYMAS. 


Rugpiučio 9 d., tu pačių metų, Steigiamas Seimas priėmė ši- 
tokį įstatymą del namų ir kambarių samdymo miestuose įr mies- 
teliuose: 

1 š. Miestuose ir miesteliuose leidžiama "kelti nuomos kainą 
gyvenamiems ir valstybės bei visuomenės įstaigų butams ir na- 
mams ne augščiau, kaip tris kartus už tas kainas, kurios buvo 
1914 metų balandžio 283 dieną, laikant rusų rublį lygiu dviem auk- 
sinam (osto markėm). 


28. Nustatyti nuomos kainas pavedama sietūs Savivaldybių 
Taryboms. Tos kainos negali viršyti nurodyto 1 š maksimumo. 


3 š. Savivaldybių Tarybos nustato nuomos maksimumą arba 
vieną visam miestui ar miesteliui arba skyrium kiekvienai miesto 
daliai, rajonui ar gatvei, žiurint vietos gyvenimo sąlygų. Toms s3- 
lygoms pakitėjus, Taryba gali pakeisti pirmiau nustatytą maksi- 
mumą kitu. 

48. Tiems namams, kur negalima nustatyti, kokia nuomos 
kaina buvo 1914 m. balandžio men. 23 d., imama kaina, palyginus 
su atatinkamų namų nuoma toje pačioje gatvėje ar tam pačiam 
miesto rajone. 

58. Nuomos kainą už Iaribačius guolius ir kampus nustato- 
ma sulyg jų didumu ir proporcingai buto ar namų nuomos kainai. 
Už baldus ir patarnavimą pridedama ne daugiau, kaip 50 nuošim. 
nuomos. 


Pastaba: Viešbučių numeriams kainas nustato miestų tary- 
bos; miestų tarybų nustatytosios kainos turi buti iškabinamos 
viešbuty. 

6 š. Ginčus del nuomos kainos kiekvienu atskiru 4 ir 5 Šš atsi- 
tikimu sprendžia Butų Skyrius. 


7 S. Butinai reikalingas buto remontas neduoda jo savininkui 
teisės kelti nuomos augščiau nustatytojo maksimumo. 


Savininkui atsisakius daryti remontą, kurio reikalingumas 
bus Butų Skyriaus patikrintas, remontą daro pats nuomininkas ir 
išlaidas padengia pasilaikydamas iš nuomos kas mėnuo ne daugiau 
kaip pusę mėnesinės nuomos, ir sulaikytų pinigų vietoje pristato 
savininkui išlaidų pateisinamuosius dokumentus. 

Jei nuomininkas ne per savo kaltę bus priverstas išsikrausty- 
ti iš nuomojamojo buto, tai remonto išlaidų liekanas savininkas 
privalo jam grąžinti. 

8 $. Nuomos terminui išėjus nuomininkas turi teisės atnau- 
jinti nuomą tam pačiam laikui ir tomis pačiomis sąlygomis, tik 
nuomos kainą gali keisti, jei bus pakitėjęs jos maksimumas, kaip 
pasakyta 3 Š. 

Pastaba: Nuomininkas negali pasinaudoti 8 š tik tada, kada 
nuomuojamas butas taps reikalmgas pačiam savininkui. Tą reika- 
lingumą sprendžia Butų Skyrius. 

9 $. Savininkas turi teisės reikalaut iškelti nuomininką iš nuo- 
mojamojo buto nuomos terminui išėjus arba reikalaut sutraukyti 
nuomos sutartį nuomos terminui nepasibaigus šiais atsitikimais: 
a) jei nuomininkas nepildo nuomos sutarties sąlygų, b) jei nuomi- 
ninkas nemoka nuomos mokesnio daugiau, kaip mėnesį, suėjus 
mokamajam laikui, c) jei nuomininkas nelaiko sanitarijos, gaisri- 
nių, piliečių apsaugos taisyklių ir privalomujų įsakymų, d) jei 
nuomininkas naudoja nuomojamąji butą ne tam reikalui, kuriam 
buvo išnuomojęs. 

10 š. Nuomos sutartys, kuriose sulygtoji kaina bus kitokia, 
kaip nustatytas šiuo įstatymu maksimumas, gali buti laužomas 
toje dalyje, kuria nustatyta nuomos kaina, vistiek, ar tos sutar- 
tys bus padarytos prieš šio įstatymo paskelbimą, ar jį paskelbus. 
Jau sumokėtoji suma virš nuomos maksimumo negrąžinama. 

11 š. Neužimtus butus registruoja butų skyrius. Namų savi- 
ninkai praneša butų skyriui apie neužimtus butus per tris dienas 
nuo tos dienos, kai senasis nuomininkas bus išsikraustęs. Išnuo- 
mavęs butą, namų savininkas praneša apie tai butų skyriui ne vė- 
"liau rytojaus. š 

Pastaba: Per dvi sąvaiti nuo šio įstatymo paskelbimo namų 
savininkai privalo pranešti apie neužimtus butus miesto valdybai. 

12 š. Namų savininkas, nepadaręs ko reikalauja 11š, yra bau- 
džiamas pinigais ligi 50 nuoš. buto metinės nuomos maksimumo. 
Baudą deda butų skyrius savivaldybės naudai; ji išjieškoma to- 
kiu pat budu, kaip ir valstybės mokesčiai. 

13 š. Neužimtą butą nuomininkas turi teisės gauti nuomon 
priverstinai per butų skyrių. 

14 š. Savivaldybių Tarybos privalo per mėnesį nuo šio įstaty- 
mo paskelbimo nustatyti miestuose ir miesteliuose nuomos kainų 
maksimumą (2 ir 3 šš) ir suorgenizuoti butų skyrių (15 š). Ligi 
bus Tarybų nustatytas nuomos maksimumas, juo yra tas, kuris 
parodytas 1 š. 

15 š. Butų skyriaus pirmininku yra vienas miesto tarybos na- 
rys, jos pačios skiriamas, o skyriaus narius, nemažiau kaip du, 

renka Savivaldybės Taryba taip, kad namų savininkai ir nuomi- 
ninkai turėtų tame skyriuje atstovų lygiomis (neskaitant pirm.). 


16 š. Prašymai ar pareiškimai, duodami butų skyriui raštų 
ar žodžiu, išskyrus neužimtų butų registracijos reikalui (11 Šš) ir 
sužinojimus apie neužimtus butus, yra apmokami dviem auksi- 
nais žyminio mokesčio. Tokiu pat žyminiu mokesčiu apmokami ir 
butų skyriaus atsakymai į tuos prašymus. 


17 š. Už kiekvieną savo veiksmą butų skyrius ima iš prašyto- 
jų atlyginimą tam tikra vietos savivaldybės nustatyta taksa. Tas 
atlyginimas krinta ant pralaimėjusio ginčą butų skyriuje ir eina 
savivaldybės naudai. 


18 š. šį įstatymą paskelbus, 1919 m. rugsėjo mėn. 10 d. "Įsa- 
kymas apie butų, kambarių ir namų samdymo kainų normavimą 
miestuose ir miesteliuose? ir lapkričio mėn. 2 d. paaiškinimas (L. 
V. Žž. Nr. 12 ir Nr. 15) nustoja galios. 

A. Stulginskis, 
E. Respublikos Prezidento Pareigas Steig. Seimo Pirmininkas. 
*D-ras K. Grinius, Ministeris Pirmininkas. 
Kaunas, 1920 m. rugp. m. 14 d. 


LAIKINOJI LIETUVOS VALSTYBĖS KONSTITUCIJA. 


Vieną laikinają konstituciją Lietuvos valstybei buvo padarius 
Valstybės Taryba. Bet toji konstitucija gyvavo tik iki Steigia- 
mojo Seimo. Susirinkęs St. Seimas aną konstituciją atmetė, o 
priemė sekamą: 


I Straipsnis. 


1. Lietuvos valstybė yra demokratinė respublika. 


„2. Steigiamasis Seimas yra suvereninės Lietuvos galios iš- 
reiškėjas. 

3. Veikusieji iki šios Konstitucijos paskelbimo dienos įstaty- 
mai, kurie šiai Konstitucijai neprieštarauja, pasilieka galioje. 

4, Steigiamas Seimas leidžia įstatymus, ratifikuoja sutartis 
su kitomis valstybėmis, tvirtina valstybės biudžeta ir prižiuri įs. 
tatymų vykinimo. 

5. Vykdomoji valdžia pavedama respublikos prezidentui ir 
ministerių kabinetui. 

6. Įstatymų iniciatyvos teisė priklauso Steigiamaiam Seimui 
ir ministerių kabinetui. 

II Straipsnis 


7. Respublikos prezidentą renka Steigiamas Seimas. 

8. Respublikos prezidentas: a) kviečia ministerį pirmininką, 
paveda jam sudaryti ministerių kabinetą, tvirtina jau sudarytą ir 
priima ministerių kabineto atsistatydinimą; b) parenka ir skiria 
valstybės kontrolčrių ;-c) atstovauja respublikai; č) skiria pasiun- 
tinius ir priima akredituojamus svetimųjų valstybių atstovus; d) 
skiria augštesniuosius kariumeučs ir civilius valstybės valdinin- 
kus; e) skelbia įstatymus; f) turi bausmės dovanojimo teisę. 

9. Iki respublikos prezidentas bus išrinktas, jo pareigas eina 
Steigiamojo Seimo pirmininkas. 

Respublikos prezidentui mirus, atsistatydinus ar susirgus, jį 
pavaduoja Steigiamojo Seimo pirmininkas. 

10. Visi Respublikos prezidento aktai turi buti ministerio pir- 
mininko arba atatinkamo ministerio parašų žymimi. 


III Straipsnis. 


11. Ministerių kabinetas išvieno dirba ir išvieno atsako. 

12. Ministerių kabinetas atsako prieš Steigiamąjį Seimą ir 
šiam išreiškus nepasitikėjimą, atsistatydina. 

13. Steigiamojo Seimo nariai, įėję į ministerių kabinetą, ne- 
nustoja buvę Steigiamojo Seimo nariais. 


IV Straipsnis. 


14. Valstybės kontrolėrius atsako už savo darbus prieš Stei- 
giamajį Seimą ir atsistatydina, Steigiamajam Seimui išreiškus 
jam nepasitikėjimą. 

V Straipsnis. 


15. Visi Lietuvos piliečiai, vistiek kurios lyties, tautybės, ti- 
kybos, yra lygųs prieš įstatymus; luomų ir titulų nėra. 

16. Visiems Lietuvos piliečiams laiduojama asmens, buto ir 
korespondencijos neliečiamybė bei tikybos sąžinės, spaudos, žo- 
džio, streikų, susirinkimų ir draugijų laisvė. Mirties bausmė 
naikinama. | 

Pastaba I. Karo metu, taip pat valstybei gresiant pavojui, 
konstitucijos garantijos įstatymų keliu gali buti sustabdytos. . 

Pastaba II. Steigiamojo Seimo atostogų metu konstitucinės 
garantijos vykdomosios valdžios gali buti sustabdytos, bet ne vė- 
liau' kaip į 3 dienas turi susirinkti Steigiamasis Seimas, kuris 
sprendžia konstitucinių garantijų sustabdymo klausimą. 

VI Straipsnis. 


17. Steigiamojo Seimo nario asmuo neliečiamas; Steigiamojo 
Seimo narį suimti, iškrėsti jo butą ar daiktus ir peržiurėti kores- 
pondenciją galima tik Steigiamam Seimui sutikus. 


VII Straipsnis. . 


18. ši laikinoji konstitucija ir visi įstatymai įgyja galios nuo 
paskelbimo dienos vyriausybės organe. 


SKYRIUS X. 


Kar6 su Lenkais. 


RUSAI IšVARO LENKUS Iš VILNIAUS. 


Lenkai turėjo užėmę Vilnių jau nuo 1919 metų pavasario. 
Bet tuo jie da nepasitenkino. Kuomet Sovietų Rusija buvo už- 
imta kare su Kolčaku ir Denikinu, lenkai pradėjo grobti ir Rusi- 
jos žemes. Jie užėmė visą Baltgudiją, įsibriovė Ukrainon, paėmė 
Kijevą ir buvo jau pradėję plenuoti siekti prie Odesos, kad įstei- 
gus Lenkiją "od morza do morza." Tai buvo 1920 metų vasarą. 


Bet tuo tarpu bolševikai sumušė Kolčaką (Sibire), apsidirbo 
su Denikinu (pietų Rusijoj) ir, sutraukę savo kariumenę, pradė- 
jo lupti lenkus laukan. 

Pradėtas bolševikų ofensivas prieš Pilsudskio gaujas iš pra- 
džių labai sekėsi. Į kelias sąvaites lenkai buvo išvyti iš Kijevo, 
iš Lietuvių Brastos, iš Gardino ir turėjo galvatrukčiais bėgti iš 
Vilniaus. 

Tuo budu Lietuvos sostinė tapo iš po lenkų paliuosuota, bet 
dabar ji pateko į rusų rankas. 


Rusai išgrudo lenkus netik iš Lietuvos ir Baltgudijos, bet be- 
sivydami juos užemė beveik pusę Lenkijos ir jau buvo pradėję 
supti Varšuvą. Lenkų valdžia pabėgo. Išrodė, kad “Raudonos 
armijos“ nebesulaikys jokia spėka. Susirupino visas kapitalistiš- 
kas pasaulis. Ypač nusigando Anglija ir Francuzija, nes, anot 
bolševikų, Lenkija buvo jau "paskutinė jų kalė," kuri gynė jų in- 
teresus. Jeigu "Raudonoji Armija“ butų užėmus visą Lenkiją, 
bolševizmo judėjimas butų galėjęs persimesti Vokietijon ir ap- 
imti visą Europą. Todel Anglija buvo jau pradėjus geruoju 

prašyt bolševikų, kad jie sustotų veržęsi Lenkijon ir darytų 2 
Ji gvarantavo, kad Rusijon lenkai daugiau nelįsią. 


Bet bolševikai butinai norėjo paimti Varšuvą, ir čia jie pada- 
rė didžiausią klaidą. Aliantai suskato Lenkiją gelbėt. Jie priga- 
beno lenkams ginklų ir amunicijos, sutvarkė ištyžusią jų armiją, 
pastatė savo karvedžius, ir. bolševikus tuojaus atrėmė. Be to da 
francuzai apginklavo pietų Rusijoj juodašimčių generolą Vrange- 
lį, kuris surinkęs Denikino armijos liekanas pradėjo atakuoti so- 
vietų Rusiją nuo Juodujų Jurių. Atakuojami iš dviejų pusių, bol- 
ševikai turėjo padalyti savo spėkas į dvi dali. Tas labai susilp- 
nino jų frontą Lenkijoj. m: 

Pamatę, kad bolševikus galima sakaŽai francuzų vedami 
lenkai išnaujo įsidrąsino. Jiems jau negana buvo to, kad bolševi- 
kai tapo iš jų krašto išvaryti. Jie išnaujo užėmė. Lietuvių Bras- 
tą (Brest-Litovską), Gardiną ir pradėjo veržtis toliaus. Rugsėjo 
26 d. rusų kariumenė pasitraukė jau ir iš Vilniaus, ko, tiesa, rei- 
kalavo ir Lietuvos valdžia. Rugsėjo 27 d. Vilnių užėmė jau lietu- 
viai. 


LENKAI UžPUOLA LIEUVIŲ KARIUMENĘ. 


Kuomet lenkai vydami rusus pradėjo grumtis į šiaurę, Lietu- 
vos valdžia 27 rugpiučio nusiuntė Varšuvon notą, siulydama lai- 
kinai nustatyti tarp lenkų ir lietuvių kariumenių demarkacijos li- 
niją, kad neįvyktų susirėmimas. 'Tuo pačiu laiku Kaunan buvo 
atvažiavusi ir karinė lenkų misija siulyt Lietuvai sutartį bendrc 
veikimo prieš Rusiją. Bet Lietuvos valdžia, padarius su rusais 
taiką, negalėjo tą pasiulymą priimti. Tuomet lenkai pareikalavo, 
kad jiems leistų naudotis + ilniaus-Gardino geležinkeliu ir užlei- 
stų Vilnių. 

Lietuvos valdžia tikėjo gerais lenkų norais, nes šie atkarto- 
dami skelbė, kad Lenkija trokštanti visus klausimus, kurie palie- 
čia Lenkiją ir Lietuvą, rišti draugišku budu. Girdi, jeigu net ir 
tiesioginiai santikiai butų pertraukti, tai vistiek Lenkija veng- 
sianti ginklo ir visiems ginčams rišti jieškosianti tokių budų, ko- 
kie tinka civilizuotoms tautoms. šitokią deklaraciją lenkai buvo 
pareiškę 23 rugpiučio dieną Rygos konferencijoj. 

Tečiaus nepaisydami šito pareiškimo ir neduodami jokio at- 
sakymo į 27 rugpiučio lietuvių notą, dar jų misijai tebesant Kau- 
ne, lenkai slapta sutraukė ties Augustavu daug savo kariumenės 
ir 30 rugpiučio puolė ant lietuvių 6-šiais pėstininkų pulkais ir 
dviem raitelių pulkais. Lietuvių buvo tik du pulku, nes jie to už- 

puolimo nesitikėjo ir jų kariumenė buvo sustraukta visai kitur. 
Lenkai pralaužė musų frontą ir daug musų kariumenės išmušė. 
Išlikę lietuviai pasitraukė linkui Kalvarijos. 

šitas aiškiai parodė, kad nežiurint savo "draugiškų" Žodžių, 
Lenkija yra pasiryžusi Lietuvą pavergti. Tuo budu Lietuvai nie- 
ko neliko, kaip tik griebtis ginklo ir gintis nuo užpuolikų. 

Tečiaus budama daug silpnesnė, Lietuva kiek galėdama ka- 
rės su Lenkija vengė ir rupinosi kuo greičiausia susitaikyt. To- 
del neužilgo buvo sušaukta  Kalvarijoj konferencija ir užvestos 
taikos derybos. Lenkai tenai pareikalavo, kad lietuviai atitrauk- 
tų savo kariumenę už Curzono linijos ir kad laikytųsi neutraliai 
lenkų karėj su bolševikais. 

Po trijų dienų derybų lietuvių delegacija Kalvarijoj buvo pa- 
reiškusi, jog ji sutinka atitraukti savo kariumenę iki tos linijos, 
kurią buvo nustatęs 8 grudžio anglų užsienio ministeris Curzon, 
tik pasiulė lenkams, kad ir jie atsitrauktų nuo tos linijos ir suda- 
rytų neutralę zoną, kad miestus Seinus ir Punską palikus toj 
neutralėj zonoj. 

Bet lenkai nesutiko palikti nei Seinų, nei Punsko neutralėj 
zonoj, ir iš Kalvarijos išsidangino grąsindami, kad nuo 6 v. ryto 
rugsėjo 18 d. pradėsią savo antpuolius. Ir rugsėjo 19 dieną iš 
Varšuvos Associated Press agenturta paskelbė, kąd mušiai pra- 
sidėję. Lenkų žvalgyba į pietus nuo Seinų pradėjo žygiuoti pir- 
myn, bet lietuvių kareivių ugnimi buvo atmušta. Reiškia, lenkai 
išpildė savo grąsinimus Kalvarijoj ir vėl užpuolė ant Lietuvos. 

Tautų Lygos komisijai vadovaujant tečiaus buvo sušaukta 
Suvalkuose antra Lietuvių-Lenkų konferencija, kad išrišus ginčą 
derybų keliu. Lygos komisija pareikalavo, kad visų pirma butų 
sustabdyti ginklai. Abidvi pusi su tuo sutiko ir pasirašė tam 
tikrą sutartį, pavesdamos savo bylą Tautų Lygos komisijai spręs- 
ti. Lenkai davė žodį ir pasirašė, kad ant lietuvių daugiau nepul- 
sią. Rodėsi, jau bus taika. 


LENKAI UŽIMA VILNIŲ. 


Bet neišdžiuvo tos sutarties rašalas, kaip lenkų generolas Že- 
ligovskis užpuolė ant Vilniaus. Lietuvos valdžia, kuri buvo tik 
pradėjus kelti savo įstaigas į Vilnių, vėl turėjo iš tenai bėgti. Lie- 
tuvos sostinė, kurią bolševikai buvo iš lenkų išvadavę, dabar vėl 
pateko į lenkų rankas. 

Apie šitą lenkų klastą Kauno "Socialdemokratas" 24-tam nu- 
meryje 1920 m. sako: 

"Tuo pačiu laiku, kai Suvalkuose ėjo lietuvių-lenkų derybos 
paliaubom sudaryt ir nustatyt demarkacijos linijai, lenkų valdžia 
jau buvo suruošus naują įsilaužymą į Lietuvos Rytus. Lydon buvo 
sutraukta dvi pėstininkų diviziji ir viena raitelių. Su Pilsudskio 
žinia ir pritarimu buvo Gardine sudaryta ir nauja Lietuvos Rytų 
"valdžia, susidėjusi iš adv. Abramavičiaus, inž. šopos, dvar. Enge- 
Iio, Babickio ir A. Zaštovto. 

*"Kariumenės priešakyje pastatyta gen. Želigovskis. 

"Palengvinti tai kariumenei žygius lenkų valdžios Suvalkuo- 
se buvo iš lietuvių pareikalauta, kad Varėnos stotis butų lenkams 
„atiduota ir ji, kaip žinoma, buvo po atkaklių mušių lenkų užimta. 
Be to lenkai Suvalkuose sutiko nustatyti demarkacijos liniją tik 
iki Bastunų ir tuo budu Želigovskio kariumenei buvo palikta spra- 
ga, pro kurią ji ir įsilaužė. 

"Kovos prasidėjo spalių 7 d. Lietuvos kariumenė, daugumoj 
sutraukta Suvalkijos ir Varėnos fronte, galėjo tik nedidelėmis jė- 
gomis sutikti Želigovskį, nes artimiausiu gelžkeliu per Varėną jau 
buvo nebegalima pasinaudoti kariumenės pervežimui. Kovos ėjo 
atkaklios, ir musų kariumenė tik skaitlingo priešininko spiriama, 
su mušiais traukėsi Vilniaus pusėn. Spalių 8 d. visos ministerijos 
ir valdžios įstaigos gavo umų įsakymą išsikraustyti iš Vilniaus 
Kaunan ir iki 9 dienos ryto jau buvo išvažiavusios. 

*9 dienos rytą išsiųsta iš Vilniaus paskutiniai traukiniai. 
Apie 11 val. lenkų dalys jau perkirto gelžkelį tarp Vilniaus ir 
Lentvaravo. Tuo pačiu laiku išsiųsta iš Vilniaus visas komendan- 
turos turtas ir palikta 2 šarvuotu automobiliu ir po puskapį ka- 
reivių ginti Žvėryno ir Žaliajį tiltus ir pridengti iš fronto besi- 
traukiančią musų kariumenę. 

"Apie 2 valandą po pietų įėjo miestan musų kariumenės dalys 
nuo Lydos vieškelio ir jau ties Aušros Vartais buvo apšaudomos 
namuose pasislėpusių partizanų. Jos buvo iš namų šaudomos ei- 
nant per miestą, labiausia ties šv. Kazimiero bažnyčia ir užsideng- 
damos grandinėmis, jos be žymesnių nuostolių perėjo tiltus ir išė- 
jo Maišogalos plentan. šarvuoti automobiliai, nuramine kulka- 
svaidžius kaikuriuos namuos, paskutiniai pasitraukė. 


"Išanksto. Lietuvos valdžios atstovas susitarė su Ententos 
(francuzų, anglų ir italų) atstovais ir perdavė jiems valdžią Vil- 
niuje. Jų žinioj buvo palikta daugiau šimto komendanturos ka- 
reivių ir miesto milicija. Miesto gubernatorium buvo paskelbtas 


francuzų pRE: Reboul, jo padėjėjais dr. šaulys ir adv. Vrubliaus- 
kas. 

*Po 2 val. pasirodė atskiri lenkų raitelių bureliai ir eikštėn iš- 
6jo partizanų kuopelės. Iš jų išvaizdos spėjama, kad jų tarpe bu- 
vo nemaža tų pačių legioninkų. Kuomet miestan įėjo didesnė len- 
kų kariumenės dalis su karininkais, pulk. Reboul pasitiko juos 
gatvėj ir griežtai užprotestavo prieš lenkų įsiveržimą Vilniun. 
Tas protestas buvo pakartotas ir gen. želigovskiui ir tuo komedija 
pasibaigė. 

"Tuo laiku atvyko Vilniun ir Tautų Sąjungos kontrolės komi- 
sija iš Suvalkų. Tai komisijai ir Ententos atstovams Želigovskis 
pareiškė, kad jis ir jo kariumenė nepriklauso lenkų karo vadovy- 
bei, kad jie esą vietos gyventojų kariumenė, atėję savan kraštan 
jo sutvarkyti. Priklausą jie nuo laikinos 'vidurinės Lietuvos val- 
džios. 

"Visa eilė žmonių ir kai kurie kontrolės komisijos narių įvai- 
riose vietose klausinėjo lenkų kareivių, iš kur jie gimimo. Iš Kel- 
cų, Kališo, Poznaniaus, Sedleco, iš Galicijos, — toks buvo papras- 
tas atsakymas. Iš Vilniaus ar Gardino gubernijų beveik neužtik- 
ta žmogaus. Tik karininkuose yra žymus skaičius dvarininkų iš 
Vilniaus, Kauno ir Minsko gub. Žodžiu, Želigovskio divizijos yra 
paprastos lenkų kariumenės dalys. 


"Tą pačią dieną vakare Entantos atstovų derybose su Želi- 
govskiu sutarta, kad Lietuvos valdžios įgaliotiniai ir komendan- 
turos kareiviai su ginklais turi išeiti iš Vilniaus sekmadienį, kas 
ir buvo padaryta. Pirmadienį 11 d. išvažiavo iš Vilniaus Kaunan 
anglų, francuzų ir italų misijos. Pirmadienį Lietuvos valdžia ga- 
vo Kaune Želigovskio pasiulymą, kad lietuvių kariumenė pasi- 
trauktų iki tos linijos, kuri buvo lenkų užimta prieš rusams juos 
išvarant, ir po to kad butų sudarytos paliaubos. ' 

"Nauja avantiura yra vedama Varšuvos plianu, jos įsakymu 
ir jos pajėgomis. Lenkams visur uoliai padeda francuzai. Tenka 
spėti, kad francuzų karininkai, kurių pilna lenkų armijoj, vadova- 
vo net Vilniaus paemimo operacijoj. Tautų Sąjungos komisijoj 
pirmininku yra taipat francuzų pulkininkas, kuris aiškiai suka 
lenkų pusėn.?' | 

Užėmęs Lietuvos sostinę, Želigovskis tuojaus apskelbė Vil- 
niaus kraštą "Centraline Lietuva" ir paskyrė laikiną lenkų val- 
džią. Vėliaus jisai ketino sušaukti tos "Centralinės Lietuvos“ 
steigiamąjį seimą, kad tas formaliai nutartų prijungti Vilniaus 
guberniją prie Lenkijos. | 

šituo Lenkijos žygiu pradėjo piktintis visas civilizuotas pa- 
saulis. Vieną dieną ji pasirašė karės paliaubas, pavesdama Vil- 

niaus klausimą išrišti Tautų Lygai, o antra dieną jau padarė ant 
Vilniaus užpuolimą ir užgrobė jį. Del šitokio pasielgimo ir pačiai 
Lenkijai pasidarė gėda. Todel ji ėmė teisintis, sakydama buk ge- 
nerolas Želigovskis užėmęs Vilnių be jos žinios, buk jis nuo Len- 
kijos armijos atsimetęs, buk jis esąs maištininkas, buk jo kariu- 
menė nesanti reguliarė Lenkijos armija, bet surinkti liuosnoriai, 
ir todel ji, Varšuvos valdžia, neturinti ant jo jokios valios ir ne- 
galinti jį suvaldyti. Bet vėliaus paaiškėjo, kad tai yra gryniausis 
melas. Pasirodė, kad Varšuvos valdžia visai nenori Želigovskį 
"suvaldyt;* nes nuolatos siunčia jam daugiau kariumenės ir kari- 
nės medžiagos. 

Kad apdumus pasauliui akis, francuzų ir anglų valdžios nu- 
siuntė Lenkijos valdžiai po raštą, pareikšdamos, jog Vilniaus už- 
emimą jos skaito laužymu paliaubų sutarties su Lietuva, ir kad 
toks pasielgimas nesutinkąs su Lenkijos pažadėjimais, duotais 
tautų lygai. Ir francuzai ir anglai išsireiškė, kad Lenkija turetų 
Želigovskio pasielgimą atmesti ir sugrąžinti Vilnių Lietuvai. 

K3-gi ant to atsakė Lenkija? 

Atsakydama į šitą anglų-francuzų notą, Lenkija išreiškė di- 
delį nusistebėjimą, kad Anglija ir Francuzija nori priversti ją 
atiduoti Vilnių lietuviams. To negalima padaryti jokiu budu, sa- 
ko Varšuvos valdžia, nes atidavus lietuviams Vilnių, galėtų sukilti 
visa Lenkijos armija. 

Lenkai sakosi negalį įsivaizdinti, kad sąjungininkai, kurių 
draugiškumą jie taip augštai kainuoją, norėtų pasinaudoti dabar- 
tiniu "sunkiu Lenkijos padėjimu,? kad privertus ją išsižadėti Vil- 
niaus. Ir Varšava šaukiasi į sąjungininkų geras širdis, kad jie 
„ "pasigailėtų" jos ir "netrukdytų Lenkijos atstatymo.?' 

Pagalios, Pilsudskis da pagrasino rezignavimu nuo preziden- 
to urėdo ir nuo kariumenės vado, jeigu jam prisieitų Vilnių ati- 
duoti Lietuvai. Sąjungininkai tuo labai "susijudino,"? ir kada Pil- 
sudskis paklausė, ar jie nori, kad jis pasiėmęs 10 divizijų eitų va- 
lyti iš Vilniaus gen. Želigovskį, jie atsakė: "Nenorim, nenorim !** 

Ar tai neaiškus plėšikų suokalbis apiplėšti Lietuvą ? 


ŽELIGOVSKIS PUOLA ANT KAUNO. 


Negana Vilniaus, lenkų banditas Želigovskis buvo pasiryžęs 
da ir Kauną paimti. Padėtis buvo labai pavojinga ir Lietuvos 
valdžia buvo jau pradėjus kraustytis iš Kauno į šiaulius. Lapkri- 
čio 1 d. "New York Times" rašė apie Kauno evakuotę taip: 

"Lietuvos valdžia skubiai apleidžia Kauną ir visą geležinke- 

Ho medžiagą, kurią tik galima, veža į Šiaulius ir kitas vietas šiau- 
rės Lietuvoje, nes vakar vakarą lenkų generolas Želigovskis pra- 
silaužė per lietuvių frontą netoli Ukmergės ir dabar randasi tik 
už 45 mylių nuo Kauno. | | 


"Želigovskis eina visu frontu pirmyn ir jo spėkos bando Kau- 
ną apsupti, kad paėmus jį iš užpakalio.'* 


Tečiaus Lietuvos kariumenė lenkus sulaikė ir kai kur skau- 
džiai juos sumušė. Ties Vieviu krito 1,000 lietuvių ir 6,000 len- 
kų. Bet skaudžiausias smugis lenkams užduota ties širvintais ir 
Giedraičiais. širvintuose lietuviai paėmė visą lenkų brigados šta- 
bą nelaisvėn ir tik per plauką nesučiupo paties Želigovskio, kuris 
pabėgo pavogtam automobiliuje. 


Apie mušį ties širvintais ir Giedraičiais kauniškė "Lietuva" 
paduoda šitokių smulkmenų: 

"Širyt vos atvykęs automobiliu iš fronto vienas karininkas, 
pasidalino su mumis vakar ir užvakar dienų fronto įspudžiais ir 
sekmėmis. | 

"Tautų Sąjungai pasiulius abiem pusėm sustabdyti kovas, 
musiškiai sustabdė, bet lenkai, kadangi į Giedraičius buvo su- 
traukę dideles pajėgas ir tikėjosi apsupti musų vieną diviziją, ko- 
vų nesustabdė. Tautų Sąjungos kontrolės komisijai lenkai sakė 
nekovosią, bet prisimygę reikalavo, komisijai pritariant, kad mes 
tarp Vievio ir Rikantų pataisytumem tiltą. Musų vadovybė, žino- 
dama, kad lenkai žodžio nelaiko, kovas sustabdė, o taip pat prie 
tilto padavė komisijai ir traukinį, bet tilto netaisė. Tą pačią die- 
ną, kai musų vadovybė davė įsakymą sustabdyti kovas, lenkai puo- 
16 Giedraičius su 3 raitelių pulkais, daugybe kulkosvaidžių, mino- 
svaidžių ir žymia pėstininkų dalimi. Prasiveržę pro frontą, jie 
nepaprastu greitumu skverbės į priekį ir buvo pačmę Kurklius, 
Kovarską ir nusibastę iki Taujėnų. Bet čia tai ir ištiko juos toks 
smugis, kokio jie nesitikėjo. Susigriebę musiškiai puolė juos iš 
visų pusių ir išskirstė ne tik pėstininkų dalis, bet išvaikė ir raite- 
lius. Atkakliose kovose buvo paimtos 4 lenkų armotos, dvi visai 
nesugadintos, 22 kulkosvaidžiu, 6 bombosvaidžiai daug šautuvų, 
telefono įrankių, 100 arklių ir apie 300 belaisvių. Be to, paimtas į 
belaisvę 1 divizijos štabas ir 1 pulko štabas, II brigados vadas nu- 
kautas. Jei musiškiai 10 minutų anksčiau butų puolę širvintus, 
butų pačmę ir patį Želigovskį su jo svita; dabar gi jo svita išbė- 
giojo, Želigovskio automobilis gi paimtas. 

"Pirmuoju automobiliu iš širvintų bėgo pats Želigovskis. 

Musų kareiviai tepalydėjo jį tik šautuvų kulkomis; antrąjį gi au- 
bomobilį, kur bėgusi jo svita, musiškiai apšaudė iš kulkosvaidžių 
ir atkirto jai kelią. Tada svita, palikusi automobilį vieškely, 
spruko į mišką ir išbėgiojo. 

"Karininkas pasakojo tokių epizodų: pasirodžius plente le- 
gioninkams, keturių sodžių šaulių burėlis, miškais skubėjęs į Kur- 
klius, kad ten susijungus su Kurklių buriu, bet sužinojęs, kad 
Kurkliai paimti, apsikasė šventosios pakriuty ir ėmė laukti. Vei- 
kiai pasirodę keli ulanų eskadronai, kurie joję stačiai į juos: šau- 
liai ėmę pyškinti iš šautuvų; tada legioninkai, užpakaly palikę 
arklius, patys išsisklaidę į grandinę. Bet vienas mūsų lakūnų nu- 
sileidęs labai žemai, metęs iš aeroplano keletą bombų ir pabaides 
arklius; arkliai išbėgioję po visus laukus; sumišę gi legioninkai 
pradėję trauktis, bet tuojaus buvę apsupti musiškių. 

"Žmonės, pradedant nuo Balninkų ir Kurklių, iki Panevėžio 
emė ginkluotis kas kuo gali; kas neturėjo šautuvo sr revolverio, 
tai šakėmis ir dalgiais. Šventosios pakraščiu, senuose vokiečių 
apkasuose, sudarė tikrą frontą. Be to, uoliai gaudė persirengu- 
sius legioninkus ir lenkų šnipus, kurie legioninkų žygiavimo keliu, 
buvo sutraukę telefonus, pagadinę telegrafus. 

"Daugiau kaip pulkas atskirtų lenkų raitelių, nebegalėdami 
niekur prasimušti, buvo metęsi į Taujėnus, bet sutikę lietuvius, 
nukrypo į šlėktos akalicą 'Liaudą'. Jų gaudyti pasiųsta kariuo- 
menė, 


PRUSŲ LIETUVIAI ATEINA Į PAGALBĄ. 


Buvo žinių, kad Lietuvos kariumenei į pagalbą atėjo ir Prūsų 
lietuviai. Viena žinia iš Rygos 3 lapkričio sakė: 

"Pradėtą paskutinėmis dienomis Želigovskio užpuolimą ant 
Kauno lietuviai sulaikė visu frontu, todel ir Kauno evakuotė (išsi- 
kėlimas) tapo sustabdyta. Lietuvos valdžia pasilieka Kaune. Tik 
vienoj vietoj lenkai buvo nesumušti, tai pačioj šiaurėj, kur jie už- 
eme Dukštą, geležinkelio stotį tarp Dvinsko ir švenčionių. 

"šarvuotas lenkų traukinis, kuris pereitą utarninką atakavo 
Antokolio stotį, tapo lietuvių artilerijos sutrupintas. 

"Pereitoj seredoj buvo labai smarkus mušis tarp Vilniaus ir 
Kauno, kur lenkai išleido iš savo armotų 1,000 šovinių į lietuvius. 
Bet lietuviai pačemė viršų. Lenkai tapo išlupti iš Giedraičių ir 
Dubinkos miestelių. 

"Žinios iš Kauno sako, kad lenkus sumušti Lietuvos kariume- 
nei daugiausia padėjo Prusų lietuviai, kurių daug įsirašė Lietuvos 

armijon. Čielais buriais jie ėjo iš Prusų su ginklais ir amunicija, 
kurios daug andai prapuolė iš vokiečių valdžios arsenalų." 

Ir gali but, kad lietuviai butų Želigovskio armiją iš Lietuvos 
išviję, jeigu Tautų Lygos komisija nebutų už ją užsistojus. Bet 
kaip tik lietuviai pradėjo tuos plėšikus mušti, Lygos komisija 
tuojaus pareikalavo, kad lietuviai sustotų. Girdi, jųs galit tik 
gintis, jeigu jus užpuola, bet atakuoti nevalia. Ir Lietuvos val- 
džia, norėdama buti Tautų Lygai gera, sulaikė savo kariumenę. 

šituo Lygos pasielgimu pradėjo piktintis visi lietuviai. Lie- 
tuvos šauliai išleido net tam tikrą protestą prieš Lygos kontrolės 
komisiją. Jis skamba taip: 


šAULIŲ PROTESTAS PRIEš TAUTŲ LYGĄ. 


Kalbėsime faktais. Gana tylėti. Tautų Sąjungos Kontrolės 
Komisija tyčiojasi iš musų valdžios, užgauna ir įžeidžia mus ne 
tik kaipo tautą, bet ir kaipo žmones. 

Iki arantiurininkas Želigovskis briovėsi pirmyn—užėmė Vil- 
nių — Tautų Sąjungos kontrolės komisija tylėjo. Kada musų ka- 
riuomenė pradėjo Želigovskį mušti—ji prabilo. 

Ir štai ką ji pasakė Lietuvos valstybei: 

1) Kovose su Želigovskiu įsakoma laikytis defenzivos. Ki- 
tais žodžiais tariant, įsakoma mums duoti laiko Želigovskiui su- 
stiprinti savo kariumenę. 


2) Kada Želigovskio aeroplanai Ukmergėje mėtė bombas į 
mini3—buvo tylu. Kada musų aeroplanai pradėjo mėtyti atsi- 
šaukimus— Tautų Sąjungos kontrolės komisija draudžia mums 
gintis nuo grobikų net atsišaukimais. Čia dar turėtume priminti 
Tautų Sąjungos atstovams, kad tarp kitų ginklųy—musų (ir viso 
pasaulio) moterįs kartais vartoja šluotą—ar nereikėtų ir tas 
ginklas uždrausti. 

3) Tautų Sąjungos kontrolės komisija butinai įsigeidė, kad 
mes pataisytume geležinkelį apie Vievį. Mat, jinai negalinti ki- 
taip atvykti Kaunan. Ačiu už gerą rodą! Paskui jusų įsibriaus 
želigovskio traukiniai, o jųs, bejėgiai, kaip ir Niselis Bermpnto 
laikais, gal ir tuomet mums patarsite laikytis defenzivos. ' 

4) Iš visų tų juokingų ir žeminančių musų tautą kontrolės 
komisijos siulymų, nėsuvaržytų net ESSo mandagumo tai- 
syklėmis, -viena aišku: 

Kontrolės komisija stato musų Eaas ir visą jos“ gynimosi 
darbą vienoj eilėj su Želigovskio avantiurininkais ir nori mus tai- 
kinti. 

Maža to: Ji gerai numano, kad eidami jos siulomu keliu mes 
palaidotume musų neprigulmybę ir savo tautos teises. Ji žino, 
kad musų tauta ir kariumenė su jos pasiulymais niekada nesutiks. 
O kadangi visa tai žinodama kontrolės komisija visgi daro spau- 
dimą į musų valdžią, tai aišku, kad ji nori bent sukompromituoti 
musų valdžią tautos akyse, sukelti mumyse nepasitikėjimą vieni 
kitais ir tuo budu padėti valkatai Želigovskiui jo banditiškuose 
žygiuose. 

Ne, poneliai! Bergždžias jusų darbas. Jųs tikėdami lenkų 
šmeižtams ir melagingpomis informacijomis, nemokate prideran- 
čiai įkainuoti musų tautos susipratimo ir pasiryžimo. 

Nėra derybų su Želigovskio plėšikų gaujomis! Išgama butų 
tasai kariškis, kurs padėtų ginklą pirma, negu Vilniuje plevesuos 
musų vėliava. Amžiams prakeiktas butų tas pilietis ar valdinin- 
kas, kurs panorėtų taikintis su banditu Želigovskiu. 

Musų valia aiški: sumušti Želigovskį, išvyti jį iš Lietuvos, 
paimti visą jam prisiųstą karo medžiagą ir priversti lenkų valdžią 
atlyginti visus nuostolius, Želigovskio padarytus, musų kraštui. 
Taip buvo su Bermontu, taip bus ir su Želigovskiu. 

Tik drąsiai, piliečiai. Viešai skelbkime šias mintis. Lai gir- 
di tie, kurie su musų tautos nusistatymu nenori skaitytis. 

Drąsiau, piliečiai! Želigovskio kariumenė demoralizuota. 
Vilniuje jau badas ir nedarbas. Lenkijoje dideliausias nepasi- 
tenkinimas ponų valdžia, kuri šalia Seimo sudarė ponų Senatą. 

Musų kariumenė dabar žengia pirmyn. Upas fronte ir šalyje 
geriausias. 

Vilnius ir jo apielinkės turi priklausyti Lietuvai be jokio ple- 
biscito. Seinai, Punskas ir kitos mums išplėštos grynai lietuvių 
gyvenamos vietos, Curzono linija priskiriamos Lenkijai, privalo 
priklausyti Lietuvai. 

Gana nusileidimų! Ir žmonės—ir mes mokame ne tik nusi- 
leisti, bet ir reikalauti ir priversti musų tautos reikalavimus pa- 
tenkinti. Lietuvos šauliai. 


MUšIS TIES GIBAIS. 


Mušį su lenkais ties Gibais lietuvių kariškių organas "Karys" 
aprašo taip: | 

Gibai (Suvalkų gub. į pietus nuo Seinų.) yra tarpe dviejų 
ežerų: Pamario ir Gerelio. Pro kaimą eina plentas į Augustavą. 
Į pietus nuo Gibų tuojaus prasideda Augustavo miškai, kuriuose 
slėpėsi klastingi lenkai. Žinodami, kad ant Gibų gali pulti didelės 

lenkų pajėgos, mes gerai įstiprinome kiekvieną kalnelį, paslėpėm 
savo kulkasvaidžius ir apsitvėrėm vielų tvora. Į vakarus nuo Ge- 
relio buvo kita musų kuopa, kuri taip pat gerai įsitvirtino ir tvo- 
ra apsitvėrė. Pirmutinius savo apkasus apklojome plonytėmis 
velėnomis, lenkams suklaidinti. Turėdami gerus apkasus, musų 
vyrukai tarp savęs kalbėjo: 

"Tegul tik paliokas pasirodytų iš miško, tai mes jam parody- 
sim kuo Lietuva kainuoja!*' Upas visų buvo geras. 

Rugsėjo 20 ir 21 d. lenkai darė žvalgybų, kuriose musiškiai jų 
du nukovė ir keletą pašovė. Vienas tokių pašautų pakliuvo į mu- 
sų rankas. Vietiniai gyventojai vieni stovėjo iš tolo ir patylom 
šnabždėjo, matyt prijaučiantieji lenkams, kiti prašė musų karei- 
vių sužeistąjį jiems atiduoti, o jie jam teismą padarysią, atsily- 

Anksti 22 rugsėjo rytą lenkai vėl darė žvalgybą, bet musiš- 
kių gerai apšaudyti pasitraukė ir vėl nutilo. Visame bare nei šu- 
vio, nodos, kad ir karo nėra. Kareiviai baigė tvorą pinti, kiti ap+ 
kasus taisė, treti, laisvi nuo tarnybos, drabužius taisė, bulves kepė. 

Staiga kairėje pasigirdo šautuvų ir kulkasvaidžių tratėjimas, 
rankinių granatų bombėjimas. Kareiviai pametę savo darbus 
pradėjo rinktis į apkasus kovai ruoštis. Visiems buvo aišku, kad 
lenkai puola. Už kokių 2 minučių iš dešinės mums praneša, kad 
matosi einant ir jojant daugybę lenkų ir kažkokia vilktinė (gar- 
guolė). Kuopa buvusi į vakarus nuo Gerelio ir lig šiol tylėjusi 
staiga paleido smarkiausį šautuvų ir kulkasvaidžių ugnį. Lenkai 
ramiai ėję ir tokio "sveiki" iš lietuvių nelaukę, iš karto pakriko, 
nes perdaug jau karštai juos musiškiai zirziančiu bitelių lietum 
šventino. Tečiaus už kiek laiko atsipeikėję nuo pirmutinio smu- 
gio, puolė atakuoti musų kasimus. Musų drąsųs vyrai laikinai 
ugnį sulaikė ir leido lenkams tvarkoje prieiti prie vielų tvoros. 
Kaip tik lenkai pradėjo draskyti tvorą, musiškiai paleido iš šautu- 
vų ir kulkasvaidžių tokią ugnį, kad pas tvorą tik dulkės kilo augš- 
tyn, ir lenkų tiršta grandinė tapo paguldyta prie musų vielų tvo- 
ros... Tie jau daugiau nemindžios Lietuvos šventų laukų... Po to 
puolė antra grandinė, bet jos likimas buvo toks pat, kaip 
ir pirmosios. šioje vietoje lenkų artilerija nedalyvavo. 

Lenkai matydami, kad šioje vietoje musiškiai iš jų tik juo- 
kiasi ir kaip piktžoles skina, savo puolimą sustabdė ir visomis pa- 
jėgomis užgulė Gibus. Reikia pažymėt, kad tos dvi lenkų grandi- 
nės tapo sunaikintos 10-ties minučių laikotarpy. 

Gibus puolė didžiausiu smarkumu, kartu šaudydami iš šautu- 

vų, kulkasvaidžių ir patrankų, kurias prisivežė kone į vieną liniją 
su pėstininkais. Jos stovėjo nuo musų apkasų nedaugiau kai per 
800 žingsnių. šaudė ne tik į apkasus, bet į visą kaimą ir į apylin- 
kės laukus, nors tuose laukuose nieko nebuvo. Ne viena grįčia ta- 
po visai sugriauta, o daugelio matėsi tik, kaip stogo lentos lėkė 
viršun ir dumai su dulkėmis pro išdaužytus langus ėjo lauk. Žmo- 
nės, tokio pragaro staiga užklupti, tuščius namus pametę, kas spė- ' 
jo, pabėgo, o kiti sulindo į bulvių duobes. | 

Netoli kaimo ganėsi galvijų kaimenė. Kautynėms prasidė- 
jus, piemuo, gyvulius pametęs pasislėpė, o gyvuliai subėgo į miš- 
ką; ten sutikę lenkų grandines, kurios viena už kitos artinosi prie 
musų kasimų, pasibaidė, ir spruko atgal. Lenkai, manydami, kad 
mes į galvijus nešaudysim, skubinosi paskui bandos su savo kul- 
kasvaidžiais ir beveik kartu su banda iš krumų išlindo. Musiškiai 
paleido ugnį ir lenkai kartu su galvijais žuvo. 


Gibuose taip pat du kart puolė musų kasimus iš priešakio, bet 
abu kart dideliais nuostoliais atmušti, susirinko į mišką, kuris 
buvo prieš kairyjį musų kuopos sparną. Gi artilerija lenkų veikė 
be paliovos ir ypatingai stengėsi sudaužyti musų kulkasvaidžius, 
bet dėkui tam, kad apkasai ir kulkasvaidžių lizdai buvo gerai ma- 
skiruoti, priešas niekaip negalėjo suvokti, kur stovi tie mirties 
įtaisai, kurie jų taip daug išžudė. Iš karto daužė kapines, kur bu- 
vo medžių ir krumų, manydami, kad ten kulkasvaidis. Kulkasvai- 
džiui nenustojus lenkus kaip šieną piauti, persikėlė ugnį ant mu- 
rinio namo, kuris buvo dešinėj nuo kulkasvaidžio. Bet kulkasvai- 
dininkai parinkti drąsuoliai, į lenkų "agurkus" nekreipė dėmesio 
ir dirbo savo darbą. Pirmutinio lenkų kulkasvaidžio, kurį jie at- 
sinešė ir pasistatė ant bulvių rusio, tuojaus buvo nukautas pirmas 
N. Jį pamainė antras: tas irgi tuojaus nuvirto duobėn: šiam par- 
kritus, bandė šaudyti trečias, bet neišleidęs nė vieno šuvio, gavo 
kulką kakton. Kulkasvaidis liko vienas, ir jau vienas musų kulka- 
svaidininkas buvo bevadinąs antrą eiti parsinešti jį į savo apka- 
sus, tečiaus lenkai suspėjo pastatyt kitą kulkasvaidį už kokių 250 
žingsnių nuo musų apkasų po tiltu ir paleido ugnį, bet vėl musų 
laimei, jie musų apkasų ir kulkasvaidžio lizdo negalėjo atskirti 
nuo pievutės ir kulkas sėjo po visą plotą. Tuo pasinaudodami ke- 
letas drąsių pėstininkų ir kulkasvaidininkai gerai prisitaikė ir da- 
vė sutartinę salvę. Lenkų kulkasvaidis nutilo: jau nebebuvo kam 
iš jo šaudyti. 

Lig šiol kautynės tęsėsi mums laimingai. Bet štai priešo 
kulka pakliuvo musų kulkasvaidin ir jį nepataisomai sugadino. 

Tuo tarpu miške susitvarkęs priešas puolė tirštomis voromis mu- 
sų kairijį sparną ir vidurį, ir nors musiškiai narsiai gynėsi, nors 
lenkų buvo labai daug išžudyta, bet jie nežiurėjo į savo nuostolius 
ir, lyg pakerėti, draskė musų vielų tvorą ir mėtė rankines grana- 
tas į musų apkasus. Paskui pirmnutinių, iš miško, milines atsise- 
gioję, ir atlapais arba alkunėmis veidus prisidengę, bėgo vis dau- 
giau legioninkų. Kadangi priešo buvo bent dešimts kartų dau- 
giau, dauguma, galop, paėmė viršų, ir jiems pasisekė įsiveržti į 
kapines, t. y. į vidurį. Ilgiau laikytis buvo jau nebegalima, ir mes 
pradėjome trauktis. Lenkai sekė musų pėdomis rėkdami—"žuc 
bron'-—"''Rece do gory"—bet musiškiai atsišaudydami traukėsi 
atgal. Eidami pro vieną grįčią, pamatėm musų katilo skeveldras 
ir ištaškytus pietus. Pasirodė, kad priešininko patrankos šovinys 
pakliuvo po katilu, sprogo, ir musų, jau baigusius virti pietus vė- 
jais išnešė. Ką padarysi: dar geriau, nes išalkusiem lenkam ska- 
nųs pietųs butų likę. 

Priešo gausingesnės pajėgos smarkiai mus persekiojo, bet 
musų kareiviai, kad ir pailsę, į nelaisvę nesidavė. Todel lenkai, 
vieną prisiviję, durtuvu nudurė. Kareivis žuvo—bet lenkams ne- 
pasidavė. Musų šarvuotis privertė lenkus sustoti, ir, po jo prie- 
danga susitvarkę, užėmėm naują poziciją. 

Šitokių ir da smarkesnių kovų su lenkais buvo daug. 


MUšIŲ SUTRAUKA. 


Kad skaitytojas galėtų lengviau įsivaizdinti, kaip plačiai bu- 
vo išsivysčiusi kova su įsilaužiusiais lenkais, paduosime čionai 
chronologijos tvarkoje eilę oficialių žinių, kurios buvo skelbiamos 
Lietuvos Armijos Generalio štabo. Tas žinias imam iš Kauno 
"Lietuvos," bet jos da toli nepilnos, nes neturim visų to laikraščio 
numerių. 

Paduodami čia mušiai su lenkais buvo 1920 metais. 

Liepos 10 dieną Generalio štabo pranešimas sako: Musų ka- 
riumenės dalįs užėmė Kazačizną ir išėjo ant geležinkelio linijos. 
Paimti taipgi Lingmenįs, Kernava ir Musninkai. Daroma gilesnė 
žvalgyba. 

Liepos 11.—Musų kariumenė paėmė Malėtus, Dubingius, 
Giedraičius, Miežančius, Inturkes ir Paberžę. 

Liepos 14.— Vievio pietuose lenkai apšaudė musų traukinius 
sų kareiviais. Musiškiai išėję iš traukinių stojo su lenkais kovon. 
Po trijų valandų mušio lenkai pradėjo trauktis į pietus. Mes tu- 
rėjome nuostolių užmuštais ir sužeistais. Lenkų nuostoliai dideli. 

Maišiogalos pietuose musų kariumenė susitiko su lenkų bri- 
gada, kuri traukėsi iš rytų. Mes ją nuginklavome, paimdami 
daugybę šautuvų, kulkasvaidžių ir armotų su arkliais ir pakink- 
tais. 

Liepos 15.—šiandien musų kariumenė įėjo į Landvaravą ir 
Vilnių. Vedam su rusų karės vadovybe derybas, kad galutinai 
išaiškinus Vilniaus padėtį. Vievio ir Nemenčino ruožte pakrikusi 
lenkų kariumenė nuginkluojama. 

Rugsėjo 1.—Pietų fronte musų Mariampolės grupės dalys, 
daug skaitlingesnių lenkų spaudžiamos, po kovos buvo priverstos 
pasitraukti linijon: Sipliškiai, Punskas, Beržininkai, Rudavka, 
Holynka. Vienoj ir antroj pusėj yra nukautų ir sužeistų. 


Rugsėjo 3.—Mariampolės grupės dalys, įveikusios lenkus, 
pradėjo žygiuot į priekį pirmiau buvusioms pozicijoms paimti. 
Mums pavyko nustumti lenkus nuo 25 iki 50 varstų atgal visu 
frontu nuo Gardino ligi Suvalkų. Vakar, 2 rugsėjo, musų spėkos 
kovodamos atėmė iš lenkų Seinus, Gibus, Lipską, Krasnapolį, Ka- 
letnikus ir Černovką. Beto da mes paėmėm karės grobio ir belais- 
vių. Musų lakunai veikė visą laiką, darydami žvalgybą. Musų 
kariumenė eina pirmyn. 

Rugsėjo 7.— Vakar visą dieną į šiaurę nuo Suvalkų ėjo ko- 
vos. Sodžius Nauji Graužai du kartu perėjo iš rankų į rankas. 
Naktį, iš 6 į 7 rugsėjo d., musiškiai paėmė Vyžainius. 

Į pietryčius nuo Augustavo lenkai užėmė Rygalovką, delto 
musiškiai buvo priversti apleisti Lipską ir pasitraukti į Holyn- 
kos liniją. 

Lenkai skelbia busią musų kariumenė veikianti išvien su bol- 
ševikais ir busią musų kariumenės užpakaly koncentruojąsi bol- 
ševikų dalys. Tai yra grynas lenkų prasimanymas. | 


Rugsėjo 20.— Vakar lenkų žvalgai prisiartinę prie Gibų 
Budviečio ir Navikų apšaudė musų sargybą, tečiaus musų sargy- 
bom ėmus šaudyt, lenkai buvo priversti pasitraukti. 

Rugsėjo 23.— Lenkai sutraukę žymių pajėgų vakar 12 valan- 
dą pradėjo pult musų kariumenę. Priešininkas stiprios artilerijos 
padedamas po atkaklių mušių privertė mus pasitraukti į Seinų, 
Gibų, Želvės liniją. Mušiai toliau eina. 
| Rugsėjo 24.— Vakar visą dieną tęsės smarkios kovos. Musų 
dešinysis sparnas priešpolimais sugrąžino savo senas pozicijas. 

Kairysis sparnas po atkaklių kovų, įsistiprino linijoj: Žagarai, 
Podelnikai, Zivačiškiai. 

Spalių 2.—Į vakarus nuo Nemuno: Vakar visą dieną lenkai 
darė žvalgų ir grandinių puolimus. Ties Ruoželių kaimu lenkų 
raiteliai puolė musų sargybą ir privertė pasitraukti į Olšankų 
kaimą. Lenkų grandinės artilerijai padedant puolė musų liniją 
Kybartai—Vielancai ir paėmė Berežininkus. Priešpuldami musiš- 
kiai atstumė lenkus į senas pozicijas. Musų nuostoliai—1 nu- 
kautas, 1 sužeistas, ir 4 pateko į nelaisvę. Lenkų nuostoliai 
nukautais ir sužeistais didesni. Paimti į nelaisvę 5. 


Į rytus nuo Nemuno: Lenkai, sugrupavę pajėgas į pietus nuo 
Ulos upės, Karaja upės ir paėmę Durasiskiu ir Žirvėnų kaimus, 
palei gelžkelį slinko Varėnos link. Purklių, Selaivių ir Mergaže- 
rių kaimų linijoj musų dalys, šauliams padedant, pradėjo prieš- 
puolimą, kol sutemo, lenkai tapo atstumti ir atsistojo Žiuračiškių 
ir Žirvėnų kaimuose. Kovose dalyvavo vienas musų šarvuotas 
traukinys. Kituose baruose ramu. 


Einant musų delegacijos su lenkų delegacija padaryta sutar- 
čia del karo paliaubų, duotas įsakymas nekariaut į vakarus nuo 
Nemuno rugsėjo 30 d. 24 val. 


Spalių 3.— Naktį iš 1 į 2 spalių į vakarus nuo Nemuno kelio- 
se vietose lenkai smarkiai atakavo musų pozicijas, nežiurint kad 
jie buvo sutikę mušius šiame fronte sustabdyti. Ypač smarki bu- 
vo kova ties Kybartais (15 kilometrų į vakarus nuo Lazdijų). Po 
tų mušių musiškiai paliko ties Kybartais augštumą Nr. 201. 


"Į rytus nuo Nemuno lenkų puolimas visai likviduotas ir jie 
atstumti vėl už Ulos upės. Pereitą naktį jie vėl buvo paėmę Zu- 
račiškių kaimą, bet musiškių kontrpuolimu buvo iš tenai išvyti. 
Čia ypatingai gerai veikė musų šarvuotas traukinys. 


Vakar apie 9 val. lenkai pradėjo pulti ant Marcinkonių Varė- 
nos geležinkelio ruožte. Mušis tęsėsi ištisą dieną. Vakarą musų 
kariumenė apleido Varėną ir įsistiprino Tankunų-Bibriškių-Omer- 
čio ruožte. | 

šitose kovose ypatingai daug veikė šarvuotas musų trauki- 
nys, kuris kulkasvaidžių ir kanuolių ugnimi visą laiką stabdė daug 
skaitlingesnio priešo užpuolimus; tečiaus kartu su pėstininkais 
jam besitraukiant atgal, kaž-kokie išdavikai užvertė vagonais ge- 
ležinkelio bėgius ant Varėnos stoties ir delto ekipažas, nustojęs 1 
karininko ir 10 kareivių, turėjo palikti traukinį ant stoties ir pa- 
sitraukti. 

Spalių 6.— Lietuvos karės vadovybė, nenorėdama įrodyt savo 

norą vengti kraujo liejimo, Varėnos srity vakar ištisą dieną gink- 
lų prieš lenkus nebeėmė, o pasitenkino tik jų puolimų atrėmimu. 
Lenkai atkakliai stengėsi tame ruožte vakar prasilaužti į Barčiu- 
lionus, bet ir čia buvo atremti su nuostoliais. 


Atvykusi į Suvalkus 4 spalių Tautų Lygos kontrolės komisi- 
ja pasiulė pirmiausia abiem pusėm sustabdyti ginklus Varėnos 
ruožte nuo 6 spalių 10 valandos Lietuvos laiku. Tas pasiulymas 
buvo priimtas ir Lietuvos karės vadovybė jau davė savo kariume- 
nei reikiamą įsakymą. 


Spalių 13.—Vakar latviai be musų karės vadovybės Žinios 
užemė Eglaitę. Į musų paklausimą, ką tas faktas reiškia, latvių 
karės vadovybė atsakė, kad tai yra vien strateginis žingsnis sąry- 
šy su lenkų generolo Želigovskio veikimu. 


Spalių 16.—Į šiaurę nuo Vilniaus musų kariumenės dalys 
randasi Švenčionelių ruožte. Dešiniajame Vilijos krante vakar 
apie 15 valandą musų kariumenė, artilerijai ir vienam šarvuotam 
automobiliui dalyvaujant, išmušė priešininką iš jo pozicijų ties 
Bačeku ir nugrudo jį už Skauduliškių-Leidagolos-Bobrykovščyz- 
nos linijos. Apie 17 valandą priešininkas tame ruožte vėl pradėjo 
pulti, bet buvo atremtas. Kairiajame Vilijos krante vakar lenkai 
taip pat pradėjo atakuoti musų pozicijas. Tenai eina smarkus 
mušis. 

Spalių 17.— Kairiajame Vilijos krašte lenkai užėmė Valki- 
ninkų miestelį ir puolė musų sargybą ties geležinkelio tiltu ant 
Merečankos upės, bet buvo atmušti. Rykontų ruožte kovos vakar 
vyko ištisą dieną, bet nedavė vaisių. 


Dešiniajam Vilijos krante musų stiprios algų partijos buvo 
atstumusios priešininką 4—5 varstus, bet vėliau priešininko at- 
sargos, iš savo pusės puldamos privertė musų žvalgus grįžti į savo 
senas pozicijas. Turime nuostolių nukautais, sužeistais ir į ne- 
laisvę patekusiais. Tarp kitų sužeistas N. pulko bataliono vadas 
kapitonas Vitkauskas. Kito pulko leitenantas Bauris sužeistas 
pateko į lenkų nelaisvę. Mes taip pat paėmėm nemažai lenkų į 
nelaisvę, tarp kitų yra paimtas Ponarų dvaro savininkas. Karei- 
viai lenkai paimtieji į nelaisvę visi Varšuvos, Kališo, Radomo ir 
Siedleco gub. 


Spalių 17.— Apie paėmimą Valkininkų miestelio paaiškėjo 
šios smulkmenos: Naktį spalių 15 į 16 d. lenkų "Tatarskos jazdos" 
dalys puolė musų sargybas prie Merečankos upės ties Biekšų ir 

Dziechciarų kaimais ir ties Valkininkų miesteliu. Jų puolimus 
ties Biekšais ir Dziechciarais musų sargybos atmušė, bet paminė- 
tų lenkų raitelių dalis perėjo Merečankos upę šiaurėje nuo Valki- 
ninkų ir apsiautė musų sargybą Valkininkų miestelyje. Vienkart 
iš antros pusės apie 150 lenkų pėstininkų ėmė atakuoti Valkinin- 
kus. Musų sargyba iš 15 žmonių ilgai dar su jais kovėsi, bet vė- 
liau nukovus keturis priešininkų arklius ir sužeidus 10 lenkų rai- 
telių, pasitraukė. 5 musų kareiviai pateko ten į lenkų nelaisvę. 
Lenkai kovos metu su musiškiais išplėšė visas Valkininkų mieste- 
lio krautuves, sukrovė visa tai į 28 vežimus, ir, paėmę dar du vie- 
tos kunigus, apie 16 val. spalių 16 d. išvažiavo. Iš kitų punktų, 
esančių šioje demarkacijos linijos pusėje, lenkai ligi šiol nepasi- 
traukė. Taip, pavyzdžiui, Giraičių kaime stovi jų 430 kareivių su 
8 kulkosvaidžiais ir 4 armotomis. 

Dešiniajame Vilijos krante artilerijos susišaudymas ir žval- 
gų susirėmimai, laike kurių 11 lenkų nukauta ir 6 lenkai paimti į 
nelaisvę. Lenkai-belaisviai: 8 Radomo rėdybos, 1 Kelco, 1 Petra- 
kovo ir 1 galicijietis. 

Švenčionėlių ruožte vakar apie 16 val. laike kovų su lenkais 
mes paemėm iš lenkų 1 garvežį. 


Spalių 19.— Vakar nuo pat ryto kairiajame Vilijos krante 
prasidėjo su priešu kova, kuri ėjo linijoj: Olsokų Ežeras, Akme- 
nės Ežeras ir Paneriškiai. Mušis ėjo visą dieną ir mes pasistu- 
mėm visu frontu pirmyn. Dešiniajame Vilijos krante buvo žval- 
gų susirėmimas. Vilniaus šiaurėje mes apleidome švenčionėlius. 


Spalių 22.—Stiprus lenkų raitelių burys, prasilaužęs per mu- 
sų N. divizijos kairiajį sparną, užėjo musų kariumenei dešiniaja- 
me Vilijos krante toli į užpakalį ir paemė tos divizijos vadą 
su jo štabo dalimi. Tos divizijos dalys tvarkoje pasitraukė ir su- 
stojo linijoj: Romaniškiai-Skieterai-Avižancai. Del šitų įvykių 
musų kariumenė kairiajame Vilijos krante tapo atitraukta į Vie- 
vio liniją. 

Spalių 23.—Vakar lenkai, sukoncentravę Švenčionėlių ruožte 
didesnes savo pajiegas, tris kartus atakavo musų spėkas ties Pa- 
šeimeniais ir Murmiais. Visos atakos buvo atremtos dideliais 
priešui nuostoliais. Musų nuostoliai nežymųs. Iš lenkų pusės da- 
lyvavo šarvuotas traukinis. 

Abiejuose Vilijos krantuose buvo žvalgų susirėmimų. 


Spalių 30 — Vakar kairiajame Vilijos krante 10 valandą len- 
kai užpuolė musų kariumenę ties Naborovščizna pajiegomis ne- 

mažiau 1 bataliono. Mušis tęsėsi ligi 13 val. 30 minutų. Mes nu- 
vijome lenkus Pavlovo ir Naujų Trakų link. Musų nuostoliai ta- 
me fronte vakar buvo: 1 užmuštas, 1 sužeistas ir 2 pateko nelais- 
vėn. | 
Dešiniajame Vilijos krante visos lenkų atakos vakar buvo at- 
remtos su dideliais jiems nuostoliais. Mes iš savo pusės pradėjo- 
me Šešuolių ruožte pulti lenkus Poželvos kryptimi. šituo puolimu 
mes sunaikinome du lenkų eskadronu.  Grobio turime paėmę 70 
raitelių arklių ir belaisvių. 


Musų žvalgyba lenkų užpakaly praneša, kad iš Lenkijos nak- 
timis kasdien eina lenkų pėstininkai ir raiteliai per Gardiną Vil- 
niaus link. 


Spalių 31.—Suvalkijoj lenkai neutralinėje zonoje pereitą 
naktį apiplėšė Krasnogrudos kaimą. 

Vakar apie 15 val. lenkų sustiprinta žvalgyba su 2 kulko- 
svaidžiais atakavo musų užtvarą ties Spirdžių ežeru, bet buvo at- 
mušti ir nuvyti. | | 

šiandien musų dalys, anksti rytą, atsikirsdamos nuo lenkų 
antpuolių Poželvos ir Videniškių ruožtais, paėmė paminėtus punk- 
tus ir nuvijo priešininką Giedraičių link. Kovos tebesitęsia. 


Lapkričio 1.— Vakar musų dalys, atsikirsdamos prieš lenkų 
antpuolius Giedraičių kryptimi, atkaklių kovų rezultate nuvarė 
lenkus anapus linijos Kreunai-Dudonys-Supeniai-Raupiškiai.. 


Vakar apie 15 val. lenkų aeroplanas, skrisdamas per Ukmer- 
gę, numetė į miestą 2 bombas ir apšaudė miestą kulkasvaidžių ug- 
nimi. To bombardavimo ir apšaudymo vaisiai: 11 civilių žmonių 
užmušta, 13 civilių žmonių sunkiai sužeista ir daug lengvai sužeis- 
ta. Kariškių nė vienas nenukentėjo. 


Lapkričio 2.—Kairiajam Vilijos krante lenkų šarvuotas 
traukinis vakar apie 16 val. atvyko ties Klepačių kaimu (gelžkelis 
Landvaravas-Varėna) -ir iš ten savo artilerija apšaudė Leipunų 
ir Antokalnio kaimus. Musų artilerijos apšaudytas, traukinis grį- 
žo atgal. | 

Vakar 9 val. lenkai didelėmis pajėgomis pradėjo pulti musų 
pozicijas dešiniajame Vilijos krante ties Skieteriais, Veršuliš- 
kiais ir kitur. Intensingai veike abiejų pusių artilerija. Lenkų 
artilerija išleido daugiau kaip 3,000 šovinių. Apie 16 val. lenkam 
buvo pavykę paimti Skieterius, bet apie 20 val. mes kontrpuolimu 
vėl juos iš ten išvijom. Kovos pasibaigė tik vėlai vakarą. šiau- 

rės kryptimi musų dalys kontratakomis vakar paėmė Giedraičius 
ir Dubinkus. Ežerėnų kryptimi lenkai paėmė Dukštus. 


Lapkričio 3.— Paėmus mums Giedraičius paaiškėjo, kad spa- 
lių 31 ir lapkričio 1 per Giedraičius lenkai išvežė iš karės lauko 
500 sužeistų savo kareivių, 4 užmuštus oficierius ir 1 užmuštą 
generolą. | 


Lapkričio 9.— Vakar viena lenkų kuopa su kulkasvaidžiais 
puolė ant musų sargybos ties Padvaronimis, bet musų ugnimi bu- 
vo nuvyta. Ties Užulėjais lenkų raiteliai stengėsi apsiausti musų 
žvalgus, bet buvo išvaikyti. Keturi jų raiteliai buvo nukauti. 


Dešiniajame Vilijos krante eina stiprių žvalgų partijų susi- 
remimai. 

Vakar 15 valandą šarvuotas lenkų traukinys buvo prisiarti- 
nęs prie Turmonto, bet apšaudytas iš musų kanuolių, pasiti aukė 
atgal. 


Lapkričio 10.—Kairiajam Vilijos krante apie 16 val. lenkai 
atakavo Padvaronių kaimą, bet buvo atmušti. Vėliaus jie tą patį 
kaimą apšaudė artilerija. 

Dešiniajam Vilijos krante vakar apie 4 val. lenkų vienas ba- 
talionas su batarėja pradėjo pulti Giedraičių kryptimi. Priešinin- 
kui buvo pavykę paimti Pustilkų ir Santakų kaimus. Apie 10 val. 
musų dalys kontrpuolimu vėllenkus iš paminėtų kaimų išvijo. 
Tame ruožte Dubinkų ir Joniškio kryptimis lenkai apie 9 val. taip 
pat buvo pradėję pulti ir kiek pastumė musų pryšakines dalis at- 
gal. Kontrpuolimu priešininkas buvo vėl nuvytas. Jo rankose 
pasiliko tik Maldžiunų kaimas. Kovos nutilo tik apie 22 val. 


Lapkričio 11.—Kairiajam Vilijos krante vakar dieną ir pra- 
ėjusią naktį lenkai kelis kartus puolė musų užtvarą ties ežeru Gi- 
lus (10 kilm. į pietus nuo Vievio ežero), bet visi tie puolimai buvo 
atmušti. Musų pusėje vienas sužeistas. šiandien apie 1 val. len- 
kai tame bare puolė vėl musų pozicijas ties Padvaronimis. Buvo 
nuvyti. 

Dešiniajame Vilijos krante ties Draučais (4 kilm. į šiaurės 
rytus nuo Konavos) šiandien apie 5 val. įvyko stiprus žvalgybų 
susirėmimas. Kovota buvo rankinėmis granatomis. Priešininko 
žvalgyba pabėgo, palikusi 4 sužeistus. Musų 1 kareivis nukautas. 
Giedraičių kryptimi pastebėtos naujos priešininko pajėgos. 

Ežerėnų kryptimi lenkai, šarvuoto traukinio padedami, pač- 
mė vakar Salakus, Smalvą ir Turmonto stotį. 

Lapkričio 17.— Vakar apie 10 val. vienas lenkų batalionas su 
batarėja puolė ant mųs Giedraičių ruožte, kur jiems buvo pavykę 
paimti Alio, Magazinų ir Santakų kaimus, bet apie 16 valandą 
musų kontratakomis lenkai buvo iš tų kaimų išvyti su dideliais 
jiems nuostoliais. šiandien 6 valandą lenkai vėl pradėjo užpuoli- 
mą tame ruožte. Kova tebeina. 

Kairiajame Vilijos krante lenkai, apšaudę artilerijos ugnimi 
iš šarvuoto traukinio, vakar atakavo musų užtvoras Leipunų ir 
Geiceniškių kaimuose. Musiškiai laikinai buvo privesti iš tenai 
pasitraukti, bet paskui kontrpuolimu lenkus išvijo ir savo pozici- 
jas atsiemė. Ties Rudziškių stotim musų žvalgai susirėmė su 
lenkų raiteliais ir išvaikė juos. Lenkai paliko 4 arklius ir 4 nu- 
kautus kareivius. 


Lapkričio 20.—Klausant Tautų Sąjungos balso, musų kariu- 
menei buvo duotas įsakymas laikytis, kaip seniau, gynimosi takti- 
kos, juo labiau, kad esanti fronte Tautų Sąjungos kontrolės komi- 
sija patikrino, jog ir musų priešininkas jokių aktingų žygių prieš 
mus nedarys. Nežiurint į tai, lenkai, kaip jau buvo pranešta, lap- 
kričio 17 dieną pradėjo didelėmis pajėgomis pulti širvintų ir Gied- 
raičių kryptimis, pralaužė ten musų frontą ir buvo beeiną Kovars- 
ko ir Anykščių kryptims. Del tos priežasties ir mes priversti bu- 
vom pradėti aktingą veikimą, kurio rezultate vakar atsiemėm vėl 
širvintus, Paželvę, Laumenis ir Vydezniškius. 


Vakarykščių kovų smulkmenos: 

Kairiajame Vilijos krante vakar mes visą dieną sekmingai 
darėmė sustiprintas žvalgybas. Klepačių ruožte veikė lenkų šar- 
vuotas traukinys, kurio vienas vagonas buvo nuverstas nuo bėgių. 
Su likusiais vagonais traukinys paspruko Landvaravo link. 

Dešiniajam Vilijos krante priešininkas vakar nuo pat ryto 
pradėjo atkakliai atakuoti Musninkus, Smeilius, Taučilius, Mika- 
liškius, Kunigiškius. Intensingai veikė jų artilerija, kuri vakar ta- 
me ruožte išleido ligi 2,000 šovinių. Apie 15 v. Taučiulius privers- 
ti buvome palikti. Bet vėliau "Taučiulius atsiėmėm atgal. Ten 
veikė taip pat 3 lenkų aeroplanai, kurie mėtė bombas į Čiobiškio 
tiltą ir į musų batarėją. Į šiaurę nuo to baro mes atakavome len- 
kų pozicijas širvintų ruožte. Atkaklios kovos buvo priėjusios ligi 
durtuvų. Kovų rezultate paėmėm Motiejunų kaimą ir širvintus, 
kur suėmėm ir lenkų brigados ir pulko štabus, 170 belaisvių, 2 ar- 
motas, 20 kulkasvaidžių, 6 minosvaidžius, 84 arklius, 7 virtuves, 
32 vežimus, daugiau kai 200 šautuvų, vieną lengvą automobilį, 
daug šovinių, telefono ir kitokio turto. 21 val. lenkai kontrpuoli- 

mu mėgino atmušti širvintus, bet jiems nepavyko. Belaisvių paro- 
dymų, širvintuose buvo pats gencrolas Želigovskis, kuris tečiau 
spėjo pasprukti. Tose kovose nukautas lenkų Gardino pulko va- 
das. Vienkartinėmis kitų vorų pastangomis mes vakar likvidavo- 
me fronto pralaužimą. Kovos nebeina. Bendras vakarykščios 
dienos grobis: daugiau kai 200 belaisvių, 2 armotos, 20 kulkasvai- 
džių, 9 minosvaidžiai, ligi 150 arklių, 74 virtuvės, 40 vežimų, dau- 
giau kai 250 šautuvų, vienas lengvas automobilis. 


Lapkričio 23.—Paaiškėjo, kad mušiuose ties Giedraičiais be 
jau paminėto grobio buvo paimta da '60 belaisvių, du kulkasvai- 
džiai ir daugybė amunicijos. Nemaža lenkų kareivių išbėgiojo po 
miškus ir tenai slapstosi. 

Paaiškėjo taip pat, kad širvintų ir Giedraičių fronto užpuoli- 
me lenkai pavartojo prieš mus 4 pėstininkų pulkus ir vieną raite- 
lių brigadą. Tos brigados 6—-8 eskadronai buvo atkirsti nuo savo 
dalių ir vadovybių ir iki šiol painiojasi po musų užpakalį, daryda- 
mi ramiems gyventojams nemaža nuostolių. Vakar Kedainių ir 
Raguvos ruožte musų kariumenė buvo su tais lenkų raiteliais susi- 
rėmus. Tame susirėmime dalyvavo ir vietos šauliai, kurių kelia- 
tas buvo nukauta. Po susirėmimo lenkų raiteliai pasitraukė į 
Troškunų miškus. Jie energingai persekiojami. 


Lapkričio 24.—Atskirtieji musų užpakalyje lenkų raiteliai 
vakar pasitraukė iš Troškunų ruožto į Rubikų ežero ruožtą. Ke- 
liose vietose įvyko su jais nežymių susirėmimų, nes jie stengėsi 
pasprukti į savuosius vengdami kovos. 


Lapkričio 25.— Vakar kairiajam Vilijos krante lenkų žvalgy- 
ba buvo užpuolus musų sargybą ties Padvaronimis, bet buvo at- 
mušta ir nuvyta. 


Lapkričio 26.—Kairiajam Vilijos krante vakar lenkų žvalgai 
apšaudė musų sargybas Piktoniškių, Padvaronių ir Markuciškių 
kaimuose. Musų žvalgai išmušė sustiprintą priešo žvalgybą iš 
Pribančių kaimo, kur lenkai buvo atvykę pasiplėsti. Mostų kai- 
me musų žvalgai paėmė 2 lenkų kareiviu į nelaisvę. 


Lapkričio 27.— Ežerėnų kryptimi lapkričio 25 d. lenkų 9-to 
pulko (3-čios legionų divizijos) trys kuopos atvyko į Salakus, ap- 
siautė miestelį ir vėliau išplėšė. 

Lapkričio 28.—Vakar kairiajam Vilijos krante ties Padva- 
ronimis buvo prisiartinę prie musų sargybos lenkų žvalgai, bet 
buvo atmušti. Kitur ramu. 

Gruodžio 1.— Vakar kairiajame Vilijos krante lenkų Žvalgai 
22 val. buvo užpuolę musų sargybą ties Padvaronimis, o 23 val. 
lenkų sustiprinta žvalgyba, prisiartinusi prie musų pozicijų ties 
Jančunų kaimu (prie ežero Gilus), ėmė tas pozicijas apšaudyti. 

Bet musų ugnimi visos tos lenkų žvalgų partijos išsklaidytos. 

Sulyg padaryta su lenkų valdžia sutartimi del ginklų sustab- 
dymo tarp musų ir Želigovskio kariumenių, toksai ginklų sustab- 
dymas vakar 24 val. buvo jau fronte įvykintas. 

. Gruodžio 2.—Fronte ramu. 


Gruodžio 4.—Fronte ramu. 

Kadangi ginklai tapo sustabdyti, tai Generalio štabo praneši- 
mų daugiau nebus rašoma. 

(Ginklai buvo sustabdyti Tautų Lygai reikalaujant, kuri ap- 
siemė išrišti lietuvių-lenkų konfliktą taikos keliu.) 


PLEBISCITAS IR JO NENUSISEKIMAS. 


Tautų Lyga, betaikydama lietuvius su lenkais, 28 spalių 1920 
metų nutarė išrišti jų ginčą plebiscito keliu, tai yra, leisti patiems 
ginčiajamų sričių gyventojams nubalsuoti, kur jie nori dėtis: prie 
Lietuvos, ar prie Lenkijos. Plebiscitą ji pasiulė iš pradžių tik 
toms sritims, kurios guli į rytus nuo vadinamos Curzono linijos. 
Ta linija prasideda nuo Vyštyčio ežero ir eina pro Vižainį, Seinus, 
Punską ir Beržininkus, palikdama juos lenkams, toliau pro Gardi- 
ną, palikdama jį Lietuvių pusėj, į pietus iki Lietuvių Brastos. 
Tuo budu plebiscitas turėtų but daromas pradedant Kalvarijos, 
Alytaus, Varėnos ir šolpiniškėlių sritimis, toliau į rytus ir pietus. 

Nors ir toks plebiscito plotas parodo, kad Tautų Lygos politi- 
kieriai visai nežiurėjo teisybės, nes, sulyg šito pleno, plebiscitas 
turėtų but daromas Volkovisko ir Brest Litovsko sritįse, kur lie- 
tuvių beveik nėra, o grynai lietuvių gyvenamos sritis apie Vištytį, 
Vižainį, Seinus, Punską ir Beržininkus paliekamos lenkams be jo- 
kio plebiscito,—nors jau ir toks Lygos nuosprendis buvo labai ne- 
teisingas, bet visgi tuomet bent Vilnius ir Ašmena turėjo palikti 
Lietuvai be jokio plebiscito, ir Lietuvos valdžia buvo su tuo suti- 
kusi. | 

Bet vėliaus, lenkams reikalaujant, Tautų Lygos komisija už- 
sispyrė daryti plebiscitą ir Lietuvos sostinčje— Vilniuje. 

Lietuvos valdžia pradėjo prieš tai protestuoti. Ji visą laiką 
pataikavo ir gerinosi Lygos reakcininkams kuo tik galėdama; ji 
vedė karę su bolševikais; ji leido lenkams užimti pusę Lietuvos, 
nenoredama jiems priešintis vien delto, kad Tautų Lygai nenusi- 

dėjus, o dabar ta Lyga jai taip atsimoka! Juk tai netik materialė 
skriauda, bet ir garbės įžeidimas! Kaip neprotestuoti? Ir Lietu- 
vos valdžia pradėjo sakyti, jog ji nekuomet nesutiksianti, kad 
Vilniuje butų daromas plebiscitas. Tas miestas yra pačių Lietu- 
vių įkurtas, per amžius Lietuvos sostine buvęs, Lenkams niekad 
neprigulėjęs, ir jis turi but paliktas Lietuvai be jokio klausimo. 
Nes ar galima dabar kelti klausimą, kam turi prigulėti Varšuva ? 
Varšuvojj gali but daugiau žydų, negu lenkų, tečiaus visi žino, 
kad tas miestas priguli lenkams. Taip pat yra ir su Vilnium: len- 
kų tenai gali but daugiau kaip lietuvių, tečiaus visi žino, kad jis 
yra Lietuvos sostinė. 


Reikia pasakyti tiesą, kad Lietuvos valdžia ir žmonės neno- 
rėjo plebiscito netik Vilniuje, bet nenorėjo jo ir kitose vietose, 
nes nepasitikėjo Tautų Lyga ir jos agentais, kurie aiškiai stojo 
už Lenkiją. Lietuvos gyventojai, ypač šaulių organizacija, atvi- 
rai kėlė protestus prieš brukamą plebiscitą. Pakėlė prieš jį balsą 
ir Amerikos lietuviai. Vienu tarpu lietuvių visuomenėj buvo kilu- 
si tikra protestų audra del to plzbiscito. 


Jeigu plebiscitas vykinamas teisingai, tai prieš jį negalima 
nieko pasakyti, nes tai yra demokratiškiausis apsisprendimo bu- 
das. Bet Tautų Lyga suko jį taip, kad jis išeitų lenkų naudai. 
Sulyg jos pleno, kaip sakėme, plebiscite turėjo dalyvauti tiktai to- 
kios sritįs, kur lietuvių labai mažas nuošimtis, arba ir visai nėra, 
kaip, pavyzdžiui, apie Brest Litovską, Volkoviską, Gardiną ir tt.; 
tuo tarpu tokios apielinkės, kaip Vištytis, Vižainis, Seinai, Puns- 
kas, Beržininkai, kur gyvena beveik vieni lietuviai, turėjo pasilikti 
lenkams be jokio plebiscito. 

šitaip "plebiscitą" vedant, žinomas dalykas, jis butų išėjęs 
Želigovskio naudai, nes lietuviai nebutų turėję jame balso. Todel 
Lietuva jam ir priešinosi. 

Tečiaus nežiurint Lietuvos protestų, Tautų Lyga užsispyrė 
plebiscitą vykinti ir jam pridaboti nutarė nusiųsti tarptautinę ar- 
miją. Kareivių tokiai armijai buvo pasižadėjusios duoti visų pir- 
ma, žinoma, Francuzija, paskui Anglija, Belgija, švedija ir da ke- 
lios šalįs. 

Bet įvedimui Lietuvon tokios armijos pasipriešino Sovietų 
Rusija. Maskva pasakė, kad "baltos gvardijos“ savo pašonėj ji 
netoleruos jokiu budu, ir pradėjo koncentruoti savo spškas už Vil- 
niaus. Tas sudarė visai naują padėtį. Želigovskiui pradėjo dre- 
bėti kinkos, kad Vilniaus neužimtų rusų armija. Todel plebisci- 
tui su Tautų Lygos kariumene pradėjo priešintis ir patįs lenkai. 

šitaip aplinkybėms susidėjus, "Tautų Lyga plebiscitą atšaukė, 
o jo vieton patarė išrišti lietuvių-lenkų ginčą derybų keliu, pirmi- 
ninkaujant jos atstovui Hymansui. Lietuva su tuo sutiko; Len- 
kija irgi nesipriešino, nes derybose ji tikėjosi daugiau laimėti. 
Deryboms vieta paskirta Belgų sostinėj, Bruselyje; laikas, balan- 
džio pabaigoje. Jos atsidarė 20 balandžio, 1921 metų. 

Kol kas tečiaus buvo padaryta, Tautų Lygai tarpininkaujant, 
šitokia sutartis tarpe Lietuvos ir Lenkijos: 

"1. Želigovskis grąžinamas Lenkijos disciplinon arba pamai- 
nomas reguliare Lenkijos kariumene. 

"2. Tos kariumenės bus ne daugiau penkiolikos tukstančių. 

"3. Lietuvių kariumenė tame fronte bus ne didesnė dviejų di- 
vizijų; kita grįžta į vidaus kraštą. 

"4. Lietuvos valdžia aprupina maistu ir sėklomis Vilniaus 
srities civilius gyventojus. 

"5. Adminisracija palieka dabartinė, jokių naujų rinkimų ne- 
turi buti. 

*6. Kontroliuoti pasilieka Tautų Sąjungos Militarė Komisija. 
Derybos Briusely turės eiti pilnos lygybės pamatais." 

Tariant Akselrodo žodžiais, šitokiais nutarimais Tautų Lyga 
įvedė Lietuvą į naujus sląstus. Tik įsigilinkime į šitas sąlygas: 
deryboms turi vadovauti žinomas lenkų draugas Hymansas. Želi- 
govskio demoralizuota kariumenė turi but pakeista reguliare, svei- 
ka ir disciplinuota lenkų armija, Lietuvaturi maitin- 
ti visą ginčijamą sritį ir tokiu budu pagerinti jos ekonominę padė- 
tį ir palengvinti lenkams tą kraštą valdyti. 

Visi šie nutarimai, tai tik pasityčiojimas iš Lietuvos, ir lietu- 
viai juos turėtų griežtai atmesti. Juk pasirašydama tokias sąly- 
gas Lietuva netiktai apsiėmė palikti Vilnių lenkų rankose, bet ap- 
siemė da ir maitinti lenkų valdomąjį Vilnių. Ir kad lenkai nebijo- 
tų Vilniuje šeimininkauti, klerikalinė Lietuvos valdžia sutiko ir 
savo kariumenę atitraukti nuo Vilniaus į krašto vidurį. 

Nors rašant šiuos žodžius Bruselio derybos del Vilniaus da ne- 
pasibaigė, bet turbut neapsiriksime iškalno pasakę, kad tose dery- 
bose Lietuvos valdžia galutinai su Vilnium atsisveikins. Jau išva- 
žiuojant į Bruselį Lietuvos delegacijai ministerių pirmininkas K. 
Grinius pasakęs: 

"Musų delegacijai yra duotas įgaliojimas įsteigti Vilniaus ra- 
jone nepriklausomą valdžią su savo parliamentu ir ministeriais, 
kurie bus pačių žmonių išrinkti. Tasai parliamentas turės paskui 
nutarti, ar Vilnius turi prigulėti Lietuvai, ar Lenkijai. Kaip jis 

nutars, taip mes sutiksim, jeigu tame bus išreikšta tikra žmonių 
valia? | 

Reiškia, Lietuvos valdžia jau iš kalno Vilniaus išsižadėjo. 
Nes ir Želigovskis nieko kita nereikalavo, kaip tik sutikimo iš Lie- 
tuvos pusės įsteigti Vilniaus srityje nepriklausomą valdžią ir su- 
šaukti Seimą, kuris galutinai nuspręstų Vilniaus likimą. Ir Lie- 
tuvos valdžia dabar su tuo sutiko. Anot Chicagos "Naujienų," tai 
yra Vilniaus pardavimas lenkams! 

Einant tokios politikos keliu, kaip ėjo Lietuvos klerikalinė 
valdžia, šitoks rezultatas buvo neišvengiamas. Vietoj stoti su re- 
voliucine Rusija ir nulaužti Lenkijos imperializmui sprandą, Lie- 
tuvos atžagareiviai ėjo talkon lenkų buržuazijai prieš Sovietų Ru- 
siją. Jie tik rupinosi, kad išvijus iš Vilniaus bolševikus, bet kuo- 
met Vilnių užėmė lenkų legijonai, jie paliko Vilnių ramybėj. 

Kad atžagareiviška Lietuvos valdžia skaite lenkus savo talki- 
ninkais kovoj prieš revoliucinę Rusiją, tai aiškiai pasako M. šal- 
čius savo knygoj *' Lenkų Sąmokslas Lietuvoje,* kurią išleido A- 
merikoje Tėvynės Mylėtojų Draugija 1921 metais. Ant 11-to 
puslapio jis tenai rašo: 

*Paemus tokiu budu Lenkams Vilnių dabar kilo klausimas, 
kas daryti Lietuvių kariumenei. Pulti Vilnius? Bet lenkai ligi 
šiol buvo laikomi neva talkininkais prieš bolševikus, nes taip San- 
tarvė norėjo. Pulti talkininkus ir dagi prieš Santarvės norą lietu- 
viai negalėjo ir todel musų kariumenė sustojo, ligi kur buvo nuė- 
jusi.?' 


O lietuvių kariumenė buvo nuėjusi jau netoli Vilniaus. Ji ėjo 
varyti iš tenai bolševikų. Bet lenkai pasiskubino lietuviams už 
akių ir, išmušę bolševikus, patįs Vilnių užėmė. Ir kaip tik lenkų 
legijonai Vilnių paėmė, lietuvių kariumenė "sustojo ten, ligi kur 
buvo nuėjusi.'? Varyti iš Vilniaus lenkus ji "negalėjo," nes lenkai 
buvo "talkininkai." 

Bet pasiklausykit, kas buvo toliau. "Lenkai kreipėsi nuo Vil- 
niaus į musų pusę ir susitiko su musų kariumene,;' rašo Šalčius. 


Ir tuojaus: 

"Pareikalavo musų Iiačiuuonos kad jiems užleistų Lentvara- 
vo mazgą, kadangi nuo ten ateina traukiniai nuo Varšuvos į Vil- 
nių ir kadangi to mazgo laikymas reikalingas jiems tolesniai sek- 
mingai kovai prieš bolševikus. Francuzų misija Kaune tą lenkų 
reikalavimą parėmė ir mes turėjome užleisti Lentvaravą. Pasi- 
traukėme mes atgal, lenkai vel ligi pat musų linijos privarė savo 
kareivių ir vėl pradėjo reikalauti da toliaus trauktis. Mas pasi- 

traukėme da toliau. Lenkai vėl pradėjo gulti. Dabar buvo aišku, 
ko jie nori.?* | | 

Dabar Lietuvos atžagareiviams pasidarė aišku, kad lenkai 
nori užimti Lietuvą, bet buvo jau pervėelu. Beveik pusė krašto 
jiems buvo jau užleista. . Lietuvos buržuazija jau norėtų lenkus 
išvyti, bet ji viena buvo persilpna, o talkininkų neturėjo, nes ir su 
latviais buvo susiedus, ir prieš Tarybų Rusiją buvo prasižengus. 
Ir taip Lietuvai nieko daugiau neliko, kąip tik atsiduoti plėšriujų 
lenkų ir da plėšresnės Tautų Lygos malonei. 

Tai yra vaisiai reakcinės ilgaskvernių politikos. 





SKYRIUS XI. | 
Sutartis su Latviais. 


"LIETUVA ATGAUNA PALANGOS UOSTĄ. 


1921 metų gruodžio pabaigoje Rygoj prasidėjo Lietuvių-Lat- 
vių trečiujų teismas rubežių ginčams išrišti.  Vyriausis ginčų 
sprendėjas buvo anglų profesorius Simpson. Ginčai ėjo del trijų 
vietų: Palangos, Mažeikių ir Ilukštos. 


Kalbant apie Palangą, Latviai norėjo pasisavinti visą juros 
pakrantę nuo Liepojaus iki Prusų sienos, taipgi ir pačią Palangą. 
Palanga jiems esanti reikalinga delto, kad galėtų susisiekti su 
Klaipėda, kuri jiems esanti kaip ir kokia "giminė,? 1r prieto da 
jiems reikalinga esą turėti siauras pajurio ruožtas, kad galėtų 
geriau gintis nuo galimo vokiečių užpuolimo. 


Bet Lietuviai jokiu budu nesutiko Palangos išsižadėti. Jie pa- 
rodė, kad Palanga jiems yra daug artimesnė "giminė,* negu lat- 
viams. Ją rišančios su Lietuva netik istorinės tradicijos, netik Bi- 
rutė su Keistučiu, bet ir visa eilė bendrų šios dienos reikalų. Pa- 
langa ir jos kraštas apgyventas grynų žemaičių, o žemaičiai, tai 
juk neatidalinama lietuvių tautos dalis. Žemaičiai nenori dėtis 
prie Latvių ir abiem rankom siekia prie Lietuvos. Pagalios. Pa- 
langa yra dabar vienatinis uostas, per kurį Lietuva gali prieiti 
jrie jurių, kuomet Latvija turi Liepojų, Rygą ir daugiau gerų 
uostų. "Todel Lietuvos valdžios delegacija reikalavo Lietuvai ne. 
tik Palangos, bet ir viso pajurio nuo Prusų sienos iki Papų ežero. 
Ir šituo klausimu profesorius Simpson stojo Lietuvos pusėj. Jisai 
sutiko su lietuvių argumentais, Lad valstybei butinai reikalingas 

uostas, ir todel be jokių svyravimų pasakė, kad Palanga turi pri- 
gulėti Lietuvai. 

Keblesnis buvo Mažeikių klausimas. Latviai turi tik vieną ge- 
ležinkelį Rygai su Liepojum susisiekti, ir tas geležinkelis eina pro 
Mažeikius. Jeigu Mažeikius priskirti Lietuvai, tai latviams tuomet 
reikia važiuoti iš Rygos į Liepojų per Lietuvos žemę. Ramybės 
metu galima delto susitaikyt, bet jei kiltų karė ir Lietuva tą gele- 
žinkelį Latviams uždarytų, tuomet jie butų atskirti nuo Liepo- 
jaus, kur jie laiko ir savo kariumenė ir svarbiausius karės me- 
džiagos sandėlius. | 

Bet kebliausis buvo Ilukštos-Kalkunų klausimas. Klaipėdos 
ir Mažeikių sritįs, žemaičių apgyventos, aiškios bent tautiniu 
žvilgsniu; Ilukšta gi šituo atvėju yra tikras mišinys. Čia susi- 
maišę ir latviai, ir lietuviai, ir yra tokių, kurių tautybė visai ne- 
aiški. Taigi čia prisiėjo varžytis grynai ekonominiais ir strate- 
giniais (kariniais) motyvais remianties. O varžytis tuomet, kai 
Lietuvos Rytų (Vilniaus) klausimas da nebuvo paaiškėjęs, buvo 
gana sunku. Latviai sakė: jeigu Vilnius teks Lenkijai, tai mums 
butų labai neparanku su Lenkija susisiekti, kuomet Ilukštos kraš- 
tas prigulėtų Lietuvai, nes per tą kraštą eina musų geležinkelis iš 
Dvinsko į Vilnių. Beto, Dvinskas esąs Latvijos tvirtovė; ji ne- 
tektų visai reikšmės, jeigu tuojaus kitoj Dauguvos pusėj butu jau 
Lietuvos žemė. Todel jie reikalavo, kad Ilukštos rajone jiems bu- 
tų pripažinta senoji Kuršo siena. | 


Lietuviai gi tuomet buvo įsitikinę, kad Vilnius turės pasilikti 
prie Lietuvos, todel ekonominiu žvilgsniu Lietuvai butinai reika- 
lingas Radviliškio-Kalkunų-Vilnizus geležinkelis. Beto, Lietuvai 
butinai reikia gauti bent kiek ir Dauguvos kranto, kad visas šiau- 
rės rajonas, turtingas miškais, turėtų vandens kelio medžiams 
pdukdyti. 

Galų gale susitaikyta šitokiomis sąlygomis: Lietuvos Res- 
publika gauna Palangos uostą ir 20 kilometrų (apie 19 varstų) pa- 
jurio. Ilukšta lieka Latvijai. Iš visų ginčijamų plotų Lietuva gavo 
20,000 keturkampiu dešimtinių žemės, ir tai daugiausia smiltynu, 
o Latvijai teko 28,000 keturkampių dešimtinių derlingos žemės ir 
miškų. Magaryčioms, Latvija pripažino Lietuvos Respubliką "de 
jure." | 

Nauja Lietuvos-Latvijos siena, sulyg oficialio Lietuvos val- 
džios pranešimo, kurį Amerikoj kuūuvo paskelbus Lietuvos Aatsto- 
vybė, yra tokia: 

"Lietuvos juros punktas prasideda už 4 varstų į šiaurę nuo 


—-—- 

šventosios: toliaus linija eina į šiaurryčius iki šventosios, arti 
Kragiškio; toliau, senoji siena iki Vegerų. Toliaus, tarp Vegerų ir 
žagarės Latviams pereina sklypas arti keturių tukstančių de- 
šimtinių. Toliaus, pridedant mums Butkunų kaimą, sena siena iki 
Žeimelio meridiano. Toliaus, iki Murowany Poniemon sklypas 
apie keturiolika tukstančių dešimtinių Latviams, sykiu su Bruna- 
viški ir Murowany Poniemon. Toliaus sena siena iki Aknystos 
kyšulio, pridedant mums Ilsenberz ir Ellern su apie 1,600 dešimti- 
nių iš Kuršo. Toliaus, Aknystos kyšulis Latviams. Toiiaus, sena 
siena iki augščiau ežero Suviek. Toliaus, mums iš Kuršo plotas 
su Steinsee, paraleliais senai sienai iki punkto pusiaukelyje tarp 
Ežerėnų ir Turmonto, viso apie 7.000 dešimtinių. Toeliaus, sena 
Kuršo siena iki galui, išskyrus pataisą Latvių naudai prie Tur- 
monto ir Rytscha apie 470 dešimtinių." 

Perdavimas šių plotų. vienų kitiems įvyko 30 kovo, 1921 me- 
tų. Lietuviai įnėjo Palangon su didelėmis iškilmėmis. Apie šitas 
ceremonijas *Eltos''" telegrama iš Kauno 31 kovo sako: 

"Dvyliktą valandą visi musų valdžios atstovai ir kariumenės 
dalis atvyko prie neutralės zonos sienos, kur ties triumfaliniaiš 
vartais Lietuvos valdžia buvo sutikta Palangos valdybos atstovų, 
kuriems sienų komisijos atstovas Yčas su armijos vadu Žukaus- 
kiu ir Lietuvos vyriausybės atstovais priešakyje įteikė Tautos vė- 
liavą, pasakydamas atatinkamą kslbą. Kariumenės dalis peržen- 
g6 zonos sieną su dainomis ir muzika. Prie Palangos įvyko nepa- 
prastai širdingas ir gražus Palangos gyventojų sutikimas musų 
kariumenės ir vyriausybės atstovų, kurie žengė tarp ilgiausių ža- 


liuomynų girlandų ir buvo apibarstomi žolynais." 


Ant Birutės Kalno buvo iškelta Lietuvos vėliava, kuriai pa- 
sveikinti buvo iššauta 31 kartas iš armotų. 

Po tam visa paroda nuvyko pasveikinti Jurą, nuo kurios Lie- 
tuva per daug metų buvo atskirta. 


FRANCUZŲ KOLONIJA KLAIPĖDOJ. 


Sumušę Vokietiją ir kardais rašydami jai taikos sutartį, 
aliantai nutarė atkirsti nuo jos Klaipėdos kraštą ir pavesti jį lai- 
kinai francuzams globoti. Tame krašte yra apie 150,000 gyvento- 
jų ir didžiuma jų lietuviai, todel Lietuva buvo įsitikinus, kad 
Klaipėda bus atiduota jai, nes tenai išsilieja į jures vyriausia Lie- 
tuvos upė Nemunas, todel tenai yra parankiausia vieta Lietuvos 
uostui. | 

Teisybę sakant, tai entantos imperialistams veikiausia ir į 

galvą nebutų parėję atimti iš Vokietijos Klaipėdos kraštą. jeigu | 


ne Lietuvos diplomatai, kurie nuolatos reikalavo, kad vadinamoji 
Prusų Lietuva butų sujungta su Didžiaja Lietuva, ir kad Lietu- 
vos hinterlandui butų duotas. priėjimas prie jurių. Kai kurie 
"musiškių patriotų reikalavo priskyrimo Lietuvai net ir Karaliau- 


čiaus (Koenigsbergo), pasiremdami tuo, kad jo apielinkėse yra | 


keli šimtai ukininkų, kurie kalba lietuviškai. 

Tečiaus musų diplomatai, kurie tiek daug vilčių turėjo entan- 
tos imperialistuose, skaudžiai apsigavo. Tiesa, tie imperialistai 
atėmė iš Vokietijos Klaipėdos kraštą, bet iki šiol da Lietuvai jo 
neatidavė. | 

Versaliaus sutartyje, kuri atėmė Klaipėdą iš Vokietijos, nėra 
nurodyta, kam Klaipėda ateityje turės prigulėti, ir nuo 1919 metu 
pradžios iki šiai dienai, kai mes rašom šiuos žodžius, tenai šeimi- 
ninkauja francuzų general-gubernatorius Odry su francuzų žan- 
darais. Ir nesimato mažiausios vilties, kad Klaipėda butų kada 
priskirta Lietuvai. šiandien Klaipėdos kraštas yra paverstas tik- 
ra francuzų kolonija. | 

Lietuvos Telegrafo Agentura (Elta) kelis kartus buvo prane- 
šus, kad francuzai gabena į Klaipėdą vis daugiau ir daugiau savo 
kareivių. Kaip jų spėkos tenai didelės, mes tikrų žinių neturim, 


bet 1921 metų pavasarį francuzų kareivių Klaipėdoj buvo skaito- 


ma į 5,000. Reikia pasakyti, kad Klaipėdoj francuzai ruošėsi tai- 
syti bazę ir tarptautinei armijai, kurią Tautų Lyga buvo suma- 
nius siųsti Vilniaus plebiscitui pridaboti. | 

Kuomet 1920 metų rudenį Rusijos juodašimčiai Latvijoj bu- 
vo pradėję organizuoti generolui Vrangeliui pagalbą, tai surinkti 
liuosnoriai irgi Klaipėdon buvo siunčiami, o iš tenai Trancuzų val- 
džios laivais gabenami į Vrangelio frontą. šitas faktas ir vėl pa- 
rodo, kad francuzų imperialistai susisuko Klaipėdoj reakcijos 1iz- 
dą ir vargiai jie iš tenai pasitrauks. 


